Esialgsest parem leping, kuid majanduskasvuks on vaja enamat
Euroopa Ülemkogu
Täiskogu istungid
2012-02-06 - 12:56
Mare HAAB STR (+33) 3 881 64057 PORT (+372) 51 81 639 EMAIL Press-et@europarl.europa.eu EMAIL mare.haab@europarl.europa.eu ADDINFO (+372) 630 69 67 Äsja sõlmitud majanduse juhtimise leping on kriisist väljumise seisukohast suuresti kasutu.
See tuleb kooskõlastada majanduse juhtimise paketiga ning seda peavad toetama kohesed meetmed, mis käsitlevad euroala lühiajalisi piiranguid, ütles parlament neljapäeval vastu võetud resolutsioonis.
Parlamendiliikmed olid sellegipoolest rahul, et uus leping sisaldab paljusid nende esindajate ettepanekuid.
Resolutsioon, milles toodi välja Euroopa Parlamendi prioriteedid, võeti vastu 443 poolt- ja 124 vastuhäälega.
Erapooletuid oli 75.
Resolutsioon järgnes kolmapäevasele arutelule Euroopa Ülemkogu eesistuja Herman Van Rompuy ja komisjoni presidendi José Manuel Barrosoga mitteametliku tippkohtumise tulemuste teemal.
Arutelu iseloomustasid peaaegu kogu poliitilise spektri ulatuses kõlavad nõuded taastada majanduskasv ja vähendada tööpuudust.
Parem, kuid mitte piisav
Resolutsioonis on öeldud, et riigipeade poolt kokku lepitud lõpliku lepingu tekst on suur samm edasi võrreldes varasemate versioonidega ning võtab arvesse parlamendiliikmete nõudmist keskenduda rohkem majanduskasvule ja fiskaalpiirangutele ning tegutseda võimaluse korral alati tavalises ELi süsteemis.
Resolutsioonis väljendatakse heameelt ka selle üle, et vähendati kahekiiruselise ELi ohtu ning suurendati võrreldes esialgsete plaanidega parlamentaarset järelevalvet.
Sellegipoolest oleks olnud parem jõuda kokkuleppele tavapärase ELi õiguse raames, rõhutatakse resolutsioonis.
Parlamendiliikmed on väljendanud seda seisukohta pidevalt alates sellest, kui eraldi lepingu mõte esimest korda tõstatati.
Vajadus kiiresti tegutseda
Resolutsioonis rõhutatakse, et majanduse taastumine nõuab konkreetseid meetmeid solidaarsuse, tööhõive ja majanduskasvu edendamiseks.
Esimese meetmena tuleks kiiresti luua Saksamaa valitsuse majandusnõunike ettepanekul põhinev väljaostmisfond.
Lisaks tuleks kasutusele võtta projektivõlakirjad ning valmistuda kiiresti stabiilsusvõlakirjade kasutusele võtmiseks ja Euroopa tasandil finantstehingumaksu kehtestamiseks.
Taust
Euroopa Parlament oli täielikult kaasatud lepingu koostamise töörühma nelja esindaja kaudu: Elmar Brok (EPP, Saksamaa), Roberto Gualtieri (S&D, Itaalia), Guy Verhofstadt (ALDE, Belgia) ja Daniel Cohn-Bendit (Greens/EFA, Prantsusmaa).
Töörühm töötas detsembris ja jaanuaris, et esitada riigipeadele 30. jaanuari tippkohtumisel lepingu eelnõu tekst.
Tekst, milles riigipead kokku leppisid, läbib nüüd tavapärase ratifitseerimisprotsessi sellele alla kirjutanud liikmesriikides.
20120201IPR36946 Vastu võetud tekst on kättesaadav siin (klõpsake kuupäeval 02.02.2012) Arutelu videosalvestis (klõpsake kuupäeval 01.02.2012)
ET
1
LINK
/plenary/en/texts-adopted.html
ET
2
LINK
/wps-europarl-internet/frd/vod/research-by-date?language=en
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
