LÕPLIK
A6-0132/2006
20.4.2006
*
RAPORT
Ettepanek võtta vastu nõukogu määrus kirjavahetuse teel kokkuleppe sõlmimise kohta, millega pikendatakse protokolli kehtivust, millega määratakse kindlaks Euroopa Majandusühenduse ning São Tomé ja Príncipe Demokraatliku Vabariigi valitsuse vahelises São Tomé ja Príncipe rannikuvetes kalastamise kokkuleppes sätestatud kalapüügivõimalused ja rahaline toetus ajavahemikuks 1. juunist 2005 kuni 31. maini 2006.
(KOM(2005)0630 – C6‑0045/2006 – 2005/0249(CNS))
Kalanduskomisjon
Raportöör:
Duarte Freitas
PE 369.850v02-00
Kasutatud tähised
* nõuandemenetlus
antud häälte enamus
**I koostöömenetlus (esimene lugemine)
antud häälte enamus
**II koostöömenetlus (teine lugemine)
antud häälte enamus ühise seisukoha heakskiitmiseks, parlamendi liikmete h äälte enamus ühise seisukoha tagasilükkamiseks või muutmiseks
*** nõusolekumenetlus
parlamendi liikmete häälteenamus, v.a EÜ asutamislepingu artiklites 105, 107, 161 ja 300 ning ELi lepingu artiklis 7 toodud juhtudel
***I kaasotsustamismenetlus (esimene lugemine)
antud häälte enamus
***II kaasotsustamismenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
***III kaasotsustamismenetlus (kolmas lugemine)
antud häälte enamus ühise teksti heakskiitmiseks
(Antud menetlus põhineb komisjoni esitatud õiguslikul alusel.)
Õigusloomega seotud tekstide kohta esitatud muudatusettepanekud
Euroopa Parlamendi muudatusettepanekutes tõstetakse muudetud tekst esile paksus kaldkirjas .
Tavalises kaldkirjas märgistus on mõeldud asjaomastele osakondadele abiks lõpliku teksti ettevalmistamisel ja tähistab neid õigusakti osi, mille kohta on tehtud parandusettepanek lõpliku teksti vormistamiseks (nt ilmselged vead või puudused antud tõlkeversioonis).
Selliste parandusettepanekute puhul tuleb saada vastavate osakondade nõusolek.
SISUKORD
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT.....4
SELETUSKIRI............................................................................................................................7
eelarvekomisjoNI ARVAMUS .......................................................................................10
arengukomisjoNI ARVAMUS ........................................................................................14
MENETLUS..............................................................................................................................18
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT
ettepaneku kohta võtta vastu nõukogu määrus kirjavahetuse teel kokkuleppe sõlmimise kohta, millega pikendatakse protokolli kehtivust, millega määratakse kindlaks Euroopa Majandusühenduse ning São Tomé ja Príncipe Demokraatliku Vabariigi valitsuse vahelises São Tomé ja Príncipe rannikuvetes kalastamise kokkuleppes sätestatud kalapüügivõimalused ja rahaline toetus ajavahemikuks 1. juunist 2005 kuni 31. maini 2006.
( KOM(2005)0630 – C6‑0045/2006 – 2005/0249(CNS) )
(Nõuandemenetlus)
Euroopa Parlament ,
– võttes arvesse ettepanekut võtta vastu nõukogu otsus ( KOM(2005)0630 )
ELTs seni avaldamata ;
– võttes arvesse EÜ asutamislepingu artiklit 37 ja artikli 300 lõiget 2;
– võttes arvesse EÜ asutamislepingu artikli 300 lõike 3 esimest lõiku, mille alusel nõukogu konsulteeris Euroopa Parlamendiga ( C6‑0045/2006 );
– võttes arvesse kodukorra artiklit 51 ja artikli 83 lõiget 7;
– võttes arvesse kalanduskomisjoni raportit ning eelarvekomisjoni ja arengukomisjoni arvamusi ( A6‑0132/2006 );
1. kiidab heaks nõukogu ettepaneku võtta vastu määrus muudetud kujul ja kiidab heaks kokkuleppe sõlmimise;
2. teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide ja São Tomé ja Príncipe Demokraatliku Vabariigi valitsustele ja parlamentidele.
Komisjoni ettepanek
Euroopa Parlamendi muudatusettepanekud
Muudatusettepanek
1
Põhjendus 2 a (uus)
(2 a) Kõnealust ühenduse rahalist toetust tuleks samuti kasutada kalastamisest elatuva rannaäärse elanikkonna elatustaseme parandamiseks ning kalatoodete säilitamise ja töötlemisega tegelevate väikeste kohalike ettevõtete loomiseks.
Muudatusettepanek
2
Artikkel 1 a (uus)
Artikkel 1 a
Euroopa Parlamendi arvamust kalandusvaldkonna partnerluslepingute pikendamise või sõlmimise kohta tuleb taotleda võimalikult kiiresti, et vältida olukorda, kus arvamust küsitakse pärast rahalise toetuse maksmise kuupäeva.
Selgitus
Institutsioonide head mainet tuleb paremini kaitsta.
Kõnesoleval juhul küsiti Euroopa Parlamendi arvamust alles pärast käesoleva kokkuleppe pikendamisega ettenähtud rahalise toetuse maksmise tähtaja (31. jaanuar 2006) möödumist.
Muudatusettepanek
3
Artikkel 3 a (uus)
Artikkel 3 a
Protokolli kehtivuse viimasel aastal ja enne mis tahes uue kokkuleppe sõlmimist selle pikendamiseks esitab komisjon Euroopa Parlamendile ja nõukogule aruande kõnealuse kokkuleppe kohaldamise ja selle rakendamise tingimuste kohta.
Selgitus
Komisjon peab teavitama Euroopa Parlamenti ja nõukogu asjaomasele kokkuleppele antavat üldhinnangut käsitlevast aruandest.
Alles siis võib alustada läbirääkimisi uue kalastuskokkuleppe üle.
Muudatusettepanek
4
Artikkel 3 b (uus)
Artikkel 3 b
Komisjon esitab igal aastal Euroopa Parlamendile ja nõukogule aruande protokolli artiklis 4 kirjeldatud meetmete tulemuste kohta.
Selgitus
Komisjon peaks Euroopa Parlamendile aru andma, et hinnata, kas ELi makstud kompensatsioon on õigustatud ning edendab tegelikult kalavarude säästvat kasutust.
Muudatusettepanek
5
Artikkel 3 c (uus)
Artikkel 3 c
Komisjon esitab Euroopa Parlamendile koopia aruandest süvamerekrabi varude hindamisuuringu kohta, mis on kavandatud aastaks 2006.
Selgitus
Mainitud varude hindamine on oluline, kuna selle põhjal saab teha kindlaks kalapüügi taasalustamise võimalikkuse São Tomél ja Príncipel ühes teatud kategoorias (koorikloomad).
Muudatusettepanek
6
Artikkel 3 d (uus)
Artikkel 3 d
Enne kehtiva kokkuleppe pikendamise üle peetavate läbirääkimiste lõpetamist esitab komisjon Euroopa Parlamendile asjaomase kokkuleppe pikendamisest huvitatud liikmesriikide seisukohad.
Selgitus
On oluline parandada Euroopa Parlamendi teavitamist, et parlamendil oleks võimalik täita nõuandemenetlusest tulenevaid ülesandeid.
SELETUSKIRI
KALANDUSKOKKULEPPED KOLMANDATE RIIKIDEGA
Esimesed kalastuskokkulepped Euroopa Liidu ja kolmandate riikide vahel sõlmiti 70. aastatel pärast mereõiguse reformimist.
Tol ajal otsustasid liikmesriigid anda selles valdkonnas pädevuse ühendusele (nõukogu 3. novembri 1976. aasta resolutsioon) ning sellest alates kuuluvad kalastuskokkulepped ühenduse ainupädevusse.
Uue ühise kalanduspoliitika raames peavad sõlmitud kalastuskokkulepped parandama kalandusvaldkonna haldamist maailmas olemasoleva rahvusvahelise õigusliku raamistiku tõhusa kohaldamise ning piirkondliku koostöö mehhanismide tugevdamise ja edendamise teel.
Kokkulepped tagavad ka partnerlusel tugineva lähenemise arengumaadele.
Kuna ühenduse laevade juurdepääsu kolmandate riikide majandusvööndis paiknevatele ülejäävatele kalavarudele loetakse ELi kalandusealase välispoliitika üheks peamiseks eesmärgiks, on oluline tagada selle ühtlustamine ühise kalanduspoliitika teiste põhieesmärkidega.
Kolmandate riikidega kalastuskokkulepete üle peetavad läbirääkimised ja kokkulepete sõlmimine, samuti nende võimalik pikendamine vastab ühenduse laevastiku, sealhulgas avamerelaevade traditsioonilise kalapüügitegevuse säilitamise ja kaitsemise üldeesmärgile.
Kõnesolevad kokkulepped võimaldavad samuti arendada suhteid koostöö vaimus ja nende eesmärk on parandada väljaspool ühenduse mereala paiknevate kalavarude säästvat kasutamist, võttes sealjuures arvesse seonduvaid keskkonna-, sotsiaal- ja majandusküsimusi.
SĀO TOMÉ JA PRÍNCIPE KALASTUSKOKKULEPPED
EMÜ ning São Tomé ja Príncipe Demokraatliku Vabariigi vahelised suhted kalanduse valdkonnas algasid 1984. aastal, kui kirjutati alla kalastuskokkuleppele.
Sellest ajast on poolte koostöö toimunud vastavalt pikendatud protokollidele, millega nähakse ette kolmandate riikide pakutavad kalastamisvõimalused ning ELi antavad asjakohased rahalised toetused.
Kokkulepe aastateks 2002–2005, nagu ka eelnevad kokkulepped, nägi ette juurdepääsu São Tomé ja Príncipe merevööndile, andes ELi laevadele kalapüügivõimaluse ning läbisõiduõiguse piirnevatele kalapüügialadele.
Selle eest pakub EL São Tomé valitsusele rahalist toetust summas 2 250 000 eurot ajavahemikus 1. juuni 2002 kuni 31. mai 2005.
SĀO TOMÉ JA PRÍNCIPE KEHTIVA KALASTUSKOKKULEPPE PIKENDAMINE
Kõnealuse kokkuleppe pikendamise peaeesmärk on lahendada teatavad probleemid, mis on seotud käesoleva protokolli rakendamisega, ning anda asjaomastele ametivõimudele aega, et valmistuda tulevase kokkuleppe üle peetavateks läbirääkimisteks.
Lisaks sellele võimaldab kehtivusaja pikendamine ühenduse reederitel eespoolmainitud läbirääkimiste toimumist oodates jätkata kalapüüki São Tomé ja Príncipe majandusvöödis.
Kaks osapoolt otsustasid pikendada protokolle ühe aasta võrra (1. juunist 2005 kuni 31. maini 2006).
Kokkuleppeosalised parafeerisid kehtivusaja pikendamise kirjavahetuse teel 3. juunil 2005 ning pikendusega määrati kindlaks EÜ laevade kalapüügi tehnilised ja rahalised tingimused São Tomé ja Príncipe vetes ajavahemikul 1. juunist 2005 kuni 31. maini 2006.
Pikendatud protokolli peamised elemendid jäävad samaks:
- Püügivõimalused : 36 tuunikülmutusseinerit, 2 triivõngejadadega tuunipüügilaeva ja 25 triivõngejadaga kalapüügilaeva.
Protokollis kindlaksmääratud kalapüügivõimalused jaotatakse liimesriikide vahel vastavalt 2002–2005. aasta protokollile, see tähendab:
– tuunipüügiseinerid: Prantsusmaa: 18, Hispaania: 18
– ritvõngedega tuunipüügiseinerid: Portugal: 2
– triivõngejadadega kalapüügilaevad: Hispaania: Portugal: 5
– Registertonnaaž : kehtiva protokolliga ettenähtud registertonnaaž, see tähendab 8 500 tonni püütud tuunikala pikendatud ajavahemiku kohta (1. juuni 2005 – 31.mai 2006).
– Rahaline toetus : kehtiva protokolliga ettenähtud summa.
– Reederite ettemaksud ja tasud:
– reederite tasu suuruseks on 25 eurot São Tomé ja Príncipe kalastusvööndis püütud tuunikala tonni kohta nagu kõigi selles piirkonnas ühenduse sõlmitud kokkulepete puhul;
– ettemaksu suurus on 3 750 eurot tuunipüügiseineri, 1 375 eurot triivõngejadaga kalapüügilaeva ja 625 eurot ritvõngedega tuunipüügilaeva kohta aastas.
Lisaks on ette nähtud 50 000 eurot süvamerekrabi varude hindamisuuringute rahastamiseks.
See uuring kavandati 2002–2005. aasta protokolli esimeseks aastaks, ent seda ei saanud siis teostada.
Seega on rahalist toetust ette nähtud 687 500 eurot kehtivusaja pikendamise aastaks (255 000 sihtmeetmeteks + 382 500).
Kogu see summa oleks tulnud rahalise toetusena maksta hiljemalt 31. jaanuariks 2006!
KOKKUVÕTE
Kõnesoleva kokkuleppe pikendamine on Euroopa Ühenduse otsestes huvides, sest see võimaldab ühenduse laevadel jätkata kalapüüki (järgides protokolli peamisi elemente) São Tomé ja Príncipe majandusvööndis kuni uue kalastuskokkuleppe sõlmimiseni poolte vahel.
See annab ka tagatise, et ei sõlmita erakokkuleppeid, mis võivad ohustada säästvat kalapüüki antud piirkonnas.
Kui ühendus ei hakka tegutsema, võivad ühenduse laevad vahetada lippu (enamalt jaolt võtta mugavuslipu), mis omakorda vähendab ühenduse laevastikku.
Kuna ühendus on juba võtnud rahvusvahelisi kohustusi varude säästvaks kasutamiseks ning ebaseadusliku kalapüügi vastu võitlemiseks, on kohane kalanduse valdkonna partnerluslepinguid jätkata, eelkõige arengumaadega.
Loodetavasti on São Tomé ja Príncipe tänu kõnealusele kehtivusaja pikendamisele valmis pidama rääkimisi uue kalastuskokkuleppe üle, mis peaks hakkama kehtima 1. juulil 2006 ning vastab mõlema poole huvidele.
Taas paluti Euroopa Parlamendil anda oma arvamus kalastuskokkuleppe ja/või kalastuskokkuleppe pikendamise kohta, kui rahalise toetuse maksmiseks ettenähtud tähtaeg oli juba möödas.
Euroopa Parlament juhib komisjoni tähelepanu sellele asjaolule.
27.3.2006
eelarvekomisjoNI ARVAMUS
kalanduskomisjonile
ettepaneku kohta võtta vastu nõukogu määrus kirjavahetuse teel kokkuleppe sõlmimise kohta, millega pikendatakse protokolli kehtivust, millega määratakse kindlaks Euroopa Majandusühenduse ning São Tomé ja Príncipe Demokraatliku Vabariigi valitsuse vahelises São Tomé ja Príncipe rannikuvetes kalastamise kokkuleppes sätestatud kalapüügivõimalused ja rahaline toetus ajavahemikuks 1. juunist 2005 kuni 31. maini 2006
( KOM(2005)0630 – C6‑0045/2006 – 2005/0249(CNS) )
Arvamuse koostaja:
Helga Trüpel
LÜHISELGITUS
Komisjoni ettepanek on pikendada ühe aasta võrra São Tomé ja Príncipega sõlmitud eelmist protokolli, mis kaotas kehtivuse 31. mail 2005. aastal.
637 500 euro suuruse rahalise hüvitise eest annab São Tomé ja Príncipe valitsus sisenemisloa 36 Hispaania ja Prantsusmaa tuunipüügiseinerile, 25 Hispaania ja Portugali triivõngejadaga kalapüügilaevale ja 2 Portugali ritvõngedega tuunipüügilaevale.
Nimetatud laevad võivad püüda 8500 tonni tuunikala, kusjuures sellest suurema saagi eest tuleb maksta lisatasu nagu tavaliselt.
EL peab maksma ka 50 000 eurot süvamerekrabi uuringute eest.
Komisjon esitab kaks põhjendust ettepanekule pikendada eelmist protokolli uue, pikema kehtivusajaga protokolli koostamise asemel.
Esiteks soovib komisjon anda São Tomé ja Príncipe valitsusele rohkem aega valmistuda uue partnerluslepingu alasteks läbirääkimisteks.
Võttes arvesse teatud olulisi erinevusi vanade kalanduskokkulepete ja uute kalandusalaste partnerluslepingute vahel, on arusaadav, et valitsus soovib oma huvide kaitsmiseks hästi ette valmistuda.
Teine põhjus on mõnevõrra intrigeerivam.
Komisjon viitab vajadusele "reguleerida teatavaid 2002/2005 protokolli rakendamisega seotud probleeme" , kuid ei täpsusta, millised need "probleemid" võisid olla.
Probleemide olemusest sõltuvalt oleks ehk olnud ettenägelikum kalapüük peatada.
Pärast seda, kui muudeti ELi lähenemisviisi kalanduskokkulepetele, kaasab komisjon kokkulepete mõju hindamisse konsultante.
São Tomé ja Príncipega sõlmitud kokkuleppe hindamisel selgusid mõned riigi ees seisvad probleemid.
Kokkuvõtliku hindamise tulemusi:
São Tomé ja Príncipe kalanduspoliitika on vaid nõrgalt määratletud ja loid ;
puuduvad suutlikkus poliitikat arendada ja nõuandemehhanismid;
rakendussuutlikkus seoses kalandusalase teabe ja teadustööga, riiklike kalapüügikohtade arendamise, kalapüügikohtade haldamise, seire ja järelevalve ning hügieenikontrolliga on peaaegu olematu .
Hindamise kohaselt on protokolli rakendamise eelarveaspektiga seotud põhiprobleemid järgmised:
São Tomé ametiasutuste ülinõrk suutlikkus sihtmeetmetele suunatud toetusi ära kasutada, meetmeid rakendada ja kulusid arvestada;
rahaliste toetustega seotud korraliku eelarvekontrolli puudumine.
Konsultandid väljendavad ka tõsist muret ELi triivõngejadaga kalapüügilaevastiku mõju üle, eriti teatavatele kahaneva arvukusega hailiikidele ja üliohustatud merikilpkonnadele.
Kuna kõnealuse laevastiku püügitulemused on väga väikesed ja esineb raskusi aruandlusega, tekib küsimus, miks peaks see laevastik ka edaspidi kasu saama subsideeritud sisenemisõigusest São Tomé ja Príncipe vetesse.
Kokkuvõttes on raske väita, et São Tomé ja Príncipega sõlmitud kokkulepe toimib sujuvalt ja probleemideta.
Konsultandid on esitanud rea soovitusi, sealhulgas ka eelarvega seotuid:
tehnilise abi andmine institutsiooniliseks tugevdamiseks (selliseks sekkumiseks pakutakse välja loogiline raamistik);
triivõngejadaga kalapüügilaevastiku vähendamine või selle täielik kaotamine (hoiatatakse siiski laevastiku São Tomé vetest lihtsalt äraviimise ja mujale paigutamise eest);
kõigi järgmise protokolli kohaste rahaliste maksete sooritamine rahalise hüvitisena sihtmeetmeid kaasamata.
Konsultandid esitasid oma hinnangu 2004. aasta septembris, ammu enne eelmise protokolli kehtivuse lõppemist.
Loodetavasti kasutavad komisjon ning São Tomé ja Príncipe valitsus kõnealuses hinnangus sisalduva väga väärtusliku teabe täielikult ära.
MUUDATUSETTEPANEKUD
Eelarvekomisjon palub vastutaval kalanduskomisjonil lisada oma raportisse järgmised muudatusettepanekud:
Komisjoni ettepanek
ELT C
Euroopa Parlamendi muudatusettepanekud
Muudatusettepanek
1
Artikkel 3 a (uus)
Artikkel 3a
Komisjon annab Euroopa Parlamendile ja nõukogule aru protokolli artiklis 4 kirjeldatud sihtmeetmete tulemuste kohta.
Selgitus
Komisjon peaks parlamendile aru andma, et hinnata, kas ELi makstud hüvitis on õigesti arvestatud ning edendab tegelikult São Tomé ja Príncipe kalavarude säästvat kasutust.
MENETLUS
Pealkiri
Ettepanek võtta vastu nõukogu määrus kirjavahetuse teel kokkuleppe sõlmimise kohta, millega pikendatakse protokolli kehtivust, millega määratakse kindlaks Euroopa Majandusühenduse ning São Tomé ja Príncipe Demokraatliku Vabariigi valitsuse vahelises São Tomé ja Príncipe rannikuvetes kalastamise kokkuleppes sätestatud kalapüügivõimalused ja rahaline toetus ajavahemikuks 1. juunist 2005 kuni 31. maini 2006
Viited
KOM(2005)0630 – C6‑0045/2006 – 2005/0249(CNS)
Vastutav komisjon
PECH
Arvamuse esitaja(d) istungil teada andmise kuupäev
BUDG 16.2.2006
Tõhustatud koostöö – istungil teadaandmise kuupäev
0.0.0000
Arvamuse koostaja nimetamise kuupäev
Helga Trüpel
20.9.2004
Endine arvamuse koostaja
Arutamine komisjonis
23.3.2006
Vastuvõtmise kuupäev
23.3.2006
Lõpphääletuse tulemused
+:
–:
0:
30
Lõpphääletuse ajal kohal olnud liikmed
Laima Liucija Andrikienė, Herbert Bösch, Simon Busuttil, Paulo Casaca, Gérard Deprez, Valdis Dombrovskis, Brigitte Douay, James Elles, Hynek Fajmon, Szabolcs Fazakas, Ingeborg Gräßle, Louis Grech, Catherine Guy-Quint, Jutta D. Haug, Ville Itälä, Anne E. Jensen, Wiesław Stefan Kuc, Alain Lamassoure, Janusz Lewandowski, Vladimír Maňka, Mario Mauro, Giovanni Pittella, Nina Škottová, Helga Trüpel, Kyösti Virrankoski, Ralf Walter
Lõpphääletuse ajal kohal olnud asendusliikmed
Constanze Angela Krehl, Hans-Peter Martin, Peter Šťastný, Tomáš Zatloukal
Lõpphääletuse ajal kohal olnud asendusliikmed (kodukorra art 178 lg 2)
Märkused (andmed olemas vaid ühes keeles)
...
22.3.2006
arengukomisjoNI ARVAMUS
kalanduskomisjonile
ettepaneku kohta võtta vastu nõukogu määrus kirjavahetuse teel kokkuleppe sõlmimise kohta, millega pikendatakse protokolli kehtivust, millega määratakse kindlaks Euroopa Majandusühenduse ning São Tomé ja Príncipe Demokraatliku Vabariigi valitsuse vahelises São Tomé ja Príncipe rannikuvetes kalastamise kokkuleppes sätestatud kalapüügivõimalused ja rahaline toetus ajavahemikuks 1. juunist 2005 kuni 31. maini 2006
( KOM(2005)0630 – C6‑0045/2006 – 2005/0249(CNS) )
Arvamuse koostaja:
Marie-Arlette Carlotti
LÜHISELGITUS
Kõik Euroopa Liidu poolt kolmandate riikidega allkirjastatavad kalastuskokkulepped peavad järgima kalastuse partnerluskokkulepete suhtes rakendatavat ühtset raamistikku, mille komisjon võttis vastu 2002. aastal ja mille kohta Euroopa Parlament avaldas oma arvamuse 2003. aasta oktoobris.
Ehkki praegusel juhul on tegu enne raamkokkuleppe jõustumist sõlmitud kokkuleppe pikendamisega, peaks Euroopa Komisjon arvestama selle juures ikkagi uue tüüpkokkuleppe põhimõtetega.
Euroopa Liidu arengukoostöö poliitika ja ühine kalanduspoliitika peavad olema sidusad ja kooskõlastatud ning täiendama teineteist vastastikku, et aidata kaasa vaesuse vähendamisele ja säästvale arengule.
Euroopa Liit on võtnud kohustuse edendada maailma tasandil Johannesburgi tippkohtumise põhimõtetele vastavat säästvat kalandust, mille eesmärk on kalavarude säilitamine ja taastamine.
Euroopa Liit on heaks kiitnud ÜRO Toidu- ja Põllumajandusorganisatsiooni vastutustundliku kalapüügi juhendi.
Euroopa Liidu kohalolu kaugetes kalastusvööndites on õiguspärane eesmärk ning Euroopa Liidu kalandusalaseid huvisid tuleb kaitsta, tagades samas nende riikide arengu, kellega vastavaid kokkuleppeid sõlmitakse.
Nende põhimõtete alusel sõlmiti 2002. aastal kalastuskokkulepe São Tomé ja Príncipe Demokraatliku Vabariigiga perioodiks 2002–2005.
Pärast protokolli kehtivuse lõppemist 31. mail 2005. aastal pikendati seda kirjavahetuse teel kuni 31. maini 2006.
Protokoll annab kalastusvõimaluse Hispaania ja Prantsusmaa tuunikülmutusseineritele, Portugali ritvõngedega tuunipüügilaevadele ning Hispaania ja Portugali triivõngejadaga kalapüügilaevadele.
Rahalise toetuse suuruseks on kõnesoleval aastal määratud 637 500 eurot ja püütava tuuni koguseks 8500 tonni.
Lisaks sellele rahastab Euroopa Liit kõnealusel perioodil 50 000 euro ulatuses süvamerekrabi varude hindamisuuringuid.
Meie soovitaksime sihtmeetmeid, et rahastada kala töötlemise ja turustamisega seotud kohaliku tasandi infrastruktuuriprojekte, võimaldades rannaäärsel elanikkonnal minna edasi vaid oma vajaduste rahuldamiseks tehtava kalapüügi juurest.
Parlamendiga konsulteeritakse alles nüüd, kui kokkuleppe pikendus on jõudmas lõpule.
Arengukomisjon võtab arvamuse vastu märtsis ja vastutavas kalanduskomisjonis toimub hääletus kuu aega hiljem.
Seega jõuab Euroopa Parlamendi seisukoht komisjonini vaid üks kuu enne pikenduse lõppemist 2006. aasta mais.
Euroopa Parlament ei saa lubada oma volituste naeruvääristamist.
Euroopa Parlamendiga tuleks konsulteerida seoses nõukogu poolt komisjonile antava läbirääkimiste pidamise volitusega ning teda tuleks teavitada läbirääkimiste käigust.
Mis tahes viivitust nimetatud menetluses tuleb selgitada ja põhjendada.
Euroopa Parlament ei saa leppida kolmandate riikidega sõlmitavate kalastuskokkulepetega seoses tekkinud olukorraga.
Konsulteerimisel on oma mõte ning seda tuleb teha vastavalt Euroopa Parlamendi volitustele.
Tuleks alustada dialoogi Euroopa Parlamendi pädevate komisjonide, Euroopa Komisjoni ja nõukogu vahel, et kõrvaldada asjaolud, mis takistavad kalastuskokkulepetega seotud nõuandemenetluse sujuvat kulgu.
MUUDATUSETTEPANEKUD
Arengukomisjon palub vastutaval kalanduskomisjonil lisada oma raportisse järgmised muudatusettepanekud:
Komisjoni ettepanek
ELTs seni avaldamata.
Euroopa Parlamendi muudatusettepanekud
Muudatusettepanek
1
Põhjendus 2 a (uus)
(2 a) Kõnealust ühenduse rahalist toetust tuleks samuti kasutada kalastamisest elatuva rannaäärse elanikkonna elatustaseme parandamiseks ning kalatoodete säilitamise ja töötlemisega tegelevate väikeste kohalike ettevõtete loomiseks.
MENETLUS
Pealkiri
Ettepanek võtta vastu nõukogu määrus kirjavahetuse teel kokkuleppe sõlmimise kohta, millega pikendatakse protokolli kehtivust, millega määratakse kindlaks Euroopa Majandusühenduse ning São Tomé ja Príncipe Demokraatliku Vabariigi valitsuse vahelises São Tomé ja Príncipe rannikuvetes kalastamise kokkuleppes sätestatud kalapüügivõimalused ja rahaline toetus ajavahemikuks 1. juunist 2005 kuni 31. maini 2006
Viited
KOM(2005)0630 – C6‑0045/2006 – 2005/0249(CNS)
Vastutav komisjon
PECH
Arvamuse esitaja(d) istungil teada andmise kuupäev
DEVE 16.2.2006
Tõhustatud koostöö – istungil teada andmise kuupäev
Arvamuse koostaja nimetamise kuupäev
Marie-Arlette Carlotti 25.1.2006
Endine arvamuse koostaja
Arutamine parlamendikomisjonis
13.3.2006
21.3.2006
Vastuvõtmise kuupäev
21.3.2006
Lõpphääletuse tulemused
+:
–:
0:
23
1
Lõpphääletuse ajal kohal olnud liikmed
Margrietus van den Berg, Danutė Budreikaitė, Marie-Arlette Carlotti, Thierry Cornillet, Nirj Deva, Fernando Fernández Martín, Michael Gahler, Hélène Goudin, Filip Andrzej Kaczmarek, Glenys Kinnock, Ģirts Valdis Kristovskis, Maria Martens, Miguel Angel Martínez Martínez, Gay Mitchell, Luisa Morgantini, Horst Posdorf, Toomas Savi, Pierre Schapira, Frithjof Schmidt, Jürgen Schröder, Mauro Zani
Lõpphääletuse ajal kohal olnud asendusliige / asendusliikmed
Manolis Mavrommatis, Anne Van Lancker, Gabriele Zimmer
Lõpphääletuse ajal kohal olnud asendusliige / asendusliikmed (kodukorra art 178 lg 2)
Märkused (andmed on kättesaadavad ainult ühes keeles)
MENETLUS
Pealkiri
Ettepanek võtta vastu nõukogu määrus kirjavahetuse teel kokkuleppe sõlmimise kohta, millega pikendatakse protokolli kehtivust, millega määratakse kindlaks Euroopa Majandusühenduse ning São Tomé ja Príncipe Demokraatliku Vabariigi valitsuse vahelises São Tomé ja Príncipe rannikuvetes kalastamise kokkuleppes sätestatud kalapüügivõimalused ja rahaline toetus ajavahemikuks 1. juunist 2005 kuni 31. maini 2006.
Viited
KOM(2005)0630 – C6‑0045/2006 – 2005/0249(CNS)
EPga konsulteerimise kuupäev
10.2.2006
Vastutav komisjon istungil teada andmise kuupäev
PECH 16.2.2006
Arvamuse esitaja(d) istungil teada andmise kuupäev
BUDG 16.2.2006
DEVE 16.2.2006
Raportöör(id) nimetamise kuupäev
Duarte Freitas 15.2.2006
Arutamine parlamendikomisjonis
22.2.2006
20.3.2006
Vastuvõtmise kuupäev
19.4.2006
Lõpphääletuse tulemused
+:
–:
0:
21
3
3
Lõpphääletuse ajal kohal olnud liikmed
James Hugh Allister, Stavros Arnaoutakis, Elspeth Attwooll, Marie-Hélène Aubert, Iles Braghetto, Luis Manuel Capoulas Santos, David Casa, Paulo Casaca, Zdzisław Kazimierz Chmielewski, Carmen Fraga Estévez, Ioannis Gklavakis, Alfred Gomolka, Pedro Guerreiro, Ian Hudghton, Heinz Kindermann, Henrik Dam Kristensen, Albert Jan Maat, Willy Meyer Pleite, Rosa Miguélez Ramos, Philippe Morillon, Seán Ó Neachtain, Bernard Poignant, Struan Stevenson, Margie Sudre
Lõpphääletuse ajal kohal olnud asendusliige / asendusliikmed
Chris Davies, Duarte Freitas
Lõpphääletuse ajal kohal olnud asendusliige / asendusliikmed (kodukorra art 178 lg 2)
Carlos Carnero González, Salvador Garriga Polledo, Eugenijus Gentvilas, Antonio Masip Hidalgo
Esitamise kuupäev
20.4.2006
Märkused (andmed on kättesaadavad ainult ühes keeles)
...
