2008. aasta eelarve suunised
Eelarve
2007-03-29 - 15:15
Parlament kutsub Ville ITÄLÄ (EPP-ED, FI) omaalgatusliku raporti vastu võtmisega Euroopa Liidu institutsioone üles stabiliseerima oma kulutused 2008. aastal, sest kasvu õigustavad sündmused, st laienemised, on jäänud selja taha.
Lisaks rõhutatakse, et Euroopa projekti seisukohalt oleks äärmiselt kasulik kohaliku ja piirkondliku meedia suurem kaasamine.
Ka taunivad saadikud parlamendi administratsiooni geograafilist hajutatust.
Eelarvekasvu piiramine
Vastu võetud raportis märgivad saadikud, et institutsioonide eelarve kasvas peamiselt laienemise tulemusel viimase nelja aasta jooksul peaaegu 18% ning et institutsioonide 2008. aasta eelarve peaks põhimõtteliselt jääma eelmise aasta eelarve taseme lähedale, kuna kasvu õigustavaid suuremaid sündmusi ei ole ette näha.
Kohaliku ja piirkondliku meedia kaasamine
Saadikud soovivad parandada abinõusid, mida kasutatakse Euroopa kodanike teadlikkuse tõstmiseks parlamendi rollist õigusloome- ja otsustamisprotsessis, tema tegevusest Euroopa poliitika valdkonnas, samuti parlamendi liikmete ja fraktsioonide tegevusest, ning tegeleda Euroopa Liidu kuvandiga seotud puudustega.
Saadikud leiavad, et olemasolevad teabevahetuskanalid ei vasta piisavalt parlamendi vajadusele ning et Euroopa projekti seisukohalt oleks äärmiselt kasulik kohaliku ja piirkondliku meedia suurem kaasamine.
Seetõttu palutakse administratsioonil esitada kohalikule ja piirkondlikule meediale suunatud teabevahetuse tegevuskava ning uurida eriti järgmisteks Euroopa Parlamendi valimisteks valmistumist silmas pidades uusi abinõusid, mis võimaldavad parlamendiliikmetel suhelda kohaliku meediaga.
Parlamendi kolm tööpaika
Saadikud taunivad parlamendi administratsiooni geograafilist hajutatust kolme tööpaiga vahel ja lisakulusid, mida see jooksvate kulude osas kaasa toob, eriti ühest paigast teise reisimisel.
Sellise negatiivse mõju piiramiseks peaks administratsioon saadikute arvates varustama parlamendiliikmed igasuguste uue tehnoloogia pakutavate võimalustega, nagu arvutite sünkroniseerimine mobiiltelefonidega või videokonverentsiruumide kasutamine.
Keskkonnasõbralik parlament
Parlamendiliikmed väljendavad seisukohta, et ELi institutsioonid peaksid olema eeskujuks keskkonnasõbraliku poliitika rakendamisel ja energiatõhususe parandamisel.
Nad nõuavad paberi tõhusamat kasutamist ja trükitud materjali jaotamise vähendamist, tehes paljude Euroopa Parlamendi dokumentide trükiversiooni kättesaadavaks taotluse alusel.
Saadikud ootavad juhatuselt lisaks 1. juuliks 2007 aruannet juba ette nähtud meetmete kohta ja ettepanekuid osutatud valdkondades koos personalivajadusega ning hinnanguliste rahaliste kuludega.
Parlamendiliikmete assistentide põhimäärus
Saadikud toetavad tegeliku ja mõtteka parlamendiliikmete assistentide põhimääruse vastuvõtmist ning nad usuvad, et selline põhimäärus aitaks tõsta parlamendiliikmete tegevuse kvaliteeti.
Saadikud ootavad seetõttu, et nõukogu teeks selles küsimuses lõpliku otsuse 2007. aasta septembri alguseks, mis võimaldaks eraldada selleks vajalikud rahalised vahendid.
Ville ITÄLÄ (EPP-ED, FI)
Dokument: A6-0066/2007
Menetlus: Omaalgatuslik raport
Arutelu: 28.03.2007
Hääletus: 29.03.2007
20070326IPR04620 Euroopa Parlamendi resolutsiooni leiate alates 02. aprillist siit
ET
1
LINK
/activities/expert/ta.do?language=ET
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
