Infotunni küsimus H-0536/2010
nõukogule
2010 november osaistungjärk
Kodukorra artikkel 116
Nikolaos Chountis
(GUE/NGL) Teema: Memorandum ja Kreeka võla tagasimaksmise tähtaja pikendamine
IMFi president on selgelt ja ametlikult teatanud, et IMF on valmis Kreeka poolt finantsmehhanismi kaudu võetud laenude tagasimaksmise tähtaega pikendama, kui Euroopa Liidu liikmesriigid samamoodi toimivad.
Hr Strauss-Kahn osutab peamiste argumentidena sellele, et Kreeka võla refinantseerimise vajadused kasvavad 2014.–2015. aastal äärmiselt suureks ja et turgudel tuleb luua positiivne meeleolu.
Kreeka kodanikele teeb tõsist muret mõte, et tagasimaksmistähtaja pikendamise tulemusena jääb kestma memorandumi raames kehtestatud ebapopulaarne poliitika.
Kas nõukogu kavatseb IMFi ettepanekut silmas pidades teha ettepaneku nimetatud küsimuse lisamiseks oma tippkohtumise päevakorda?
Kas Kreeka laenude tagasimaksmise võimaliku pikendamise korral tuleks ka arvestada, et memorandum jääb kehtima pärast 2013. aastat?
