Saadikud kolmapäevasel täiskogul: "Täna oleme kõik eestlased!"
Institutsioonid
2007-05-10 - 18:51
Parlament soovib muutusi avalikus transpordis
Kolmapäeval, 9. mail toimunud täiskogu istungi olulisemaks teemaks osutusid Euroopa Liidu ja Venemaa suhted, seda eelseisva tippkohtumise taustal.
Parlamendiliikmed arutlesid pikalt ja põhjalikult hiljutisi sündmusi Eestis, avaldasid toetust Eesti riigile ja rahvale ning rõhutasid, et Venemaal ei olnud õigust sekkuda Eesti riigi siseasjadesse.
Mitmed saadikud soovisid tippkohtumist edasi lükata.
Samuti arutas täiskogu avaliku transpordi lepingute ja raskeveokite peeglite küsimust.
Arutelu all olnud parlamendi resolutsioon ELi ja Venemaa tippkohtumise kohta ütleb, et Venemaa on Euroopa jaoks oluline partner, eriti energia küsimuses, kuid see suhe peab põhinema demokraatlikel väärtustel ja inimõigustel.
Järgmisel reedel, 18. mail Venemaal Samaaras toimuva tippkohtumise üks põhiküsimusi on ELi ja Venemaa partnerluse ja koostöö lepingu pikendamine.
1997. aastal sõlmitud leping lõpeb sel aastal.
Parlamendiliikmed rõhutasid parlamendi toetust Venemaa saamisele WTO liikmeks ja tervitasid püüdu lihtsustada ELi ja Venemaa vaheliste viisade saamist.
Eesti sündmused domineerisid
Samas oli arutelu all olev resolutsioon kriitiline Venemaa inimõiguste olukorra suhtes ning Venemaa käitumise üle seoses hiljutiste sündmustega Eestis.
Sõna võttis palju erinevaid parlamendisaadikud, kes avaldasid toetust Eesti riigile ja rahvale ning rõhutasid, et Venemaal ei olnud õigust sekkuda Eesti riigi siseasjadesse.
"Täna oleme me kõik eestlased," ütles parlamendi suurima fraktsiooni Rahvapartei juht Joseph Daul täiskogu istungil.
Ta lisas, et Venemaa juhtkond teeb suure vea, kui arvab, et eurooplased on nõukogude sõjamonumendi eemaldamise küsimuses eriarvamusel.
"Oleme Eestiga tingimusteta solidaarsed."
Ähvardused versus läbirääkimised
Liberaalide fraktsiooni juht Graham Watson kutsus üles planeeritud Euroopa Liidu ja Venemaa tippkohtumise edasilükkamist.
"Kui ähvardused triumfeerivad läbirääkimiste üle, siis pole Euroopa Liidul ja Venemaal enam tavapärased suhted," ütles ta.
Tema meelest on venelastele vaja selget signaali, et nüüd aitab.
Suurematest fraktsioonidest olid liberaalid ainsad, kes täna hääletatavat resolutsiooni ei toetanud.
Sotsialistide fraktsiooni kuuluv Marianne Mikko kutsus lõpetama kübersõda Eesti ja Venemaa vahel, viidates Vene häkkerite toimepandule Eesti meediaväljaannete võrguväljaannete kallal.
Uued peeglid raskeveokitele
Lisaks arutasid eilsel täiskogul parlamendiliikmed transpordikomisjoni raporti, milles soovitatakse paigaldada alates 2000. aastast kasutusele võetud raskeveokitele tagantjärele pimeala vähendavad peeglid, nt lainurk- ja lähivaatepeeglid.
Praegu kehtiva seadusandluse alusel peavad sellised peeglid olema kõikidel alates 2007. aastast kasutusele võetavatel uutel veoautodel.
Igal aastal saab Euroopa Liidus raskeveokite juhtide tahavaate probleemide tõttu surma 400 inimest.
Peeglite tagantjärele paigaldamine maksaks 100-150 eurot veoki kohta, ent säästaks 2020. aastaks kuni 1200 inimelu.
Rohkem erasektorit avalikku transporti
Viimase olulisema teemana arutaid parlamendiliikmed täiskogul raportit, mis puudutab avaliku reisijateveoteenuse osutamist raudteel ja maanteel.
Määruse põhieesmärk on kaasata erasektorit rohkem avaliku transpordi töösse, samas vältida ebakorrektsete lepingute sõlmimist, eriti mis puudutab mingile firmale pikaajalise lepingu andmist.
Raport soovitab 8aastasi lepinguid bussitranspordis ja 15aastaseid lepinguid raudteetranspordis.
Christine De Vayrac Rahvaparteist arvas, et tegu on hea kompromissiga, mis annaks transpordiäri kõikidele osapooltele teatud turvalisuse.
20070507STO06336 Resolutsioon ELi ja Venemaa tippkohtumise kohta Euroopa Parlamendi President: Eesti võib meie solidaarsusele kindel olla EP palub Euroopa Liidul näidata üles solidaarsust Eestiga Parlamendi 26. aprilli resolutsioon Venemaa kohta 2006: Otsustav aasta ELi–Venemaa suhetes Saadikud nõuavad raskeveokitele tagantjärele lisapeeglite paigaldamist Parlament toetab "reguleeritud konkurentsi" ühiskondlikus transpordis
ET
1
PHOTO
20070510PHT06568.jpg
-//EP//TEXT MOTION P6-RC-2007-0190 0 NOT XML V0//ET
-//EP//TEXT IM-PRESS 20070509IPR06514 0 NOT XML V0//ET
-//EP//TEXT IM-PRESS 20070507IPR06398 0 NOT XML V0//ET
-//EP//TEXT TA P6-TA-2007-0169 0 NOT XML V0//ET
-//EP//TEXT IM-PRESS 20060714STO09874 0 NOT XML V0//ET
-//EP//TEXT IM-PRESS 20070507IPR06401 0 NOT XML V0//ET
-//EP//TEXT IM-PRESS 20070507IPR06402 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
