28.1.2010 B7-0062/2010 RESOLUTSIOONI ETTEPANEK vastavalt kodukorra artiklile 120
Türgiga peetavate ühinemisläbirääkimiste kohene katkestamine
Barry Madlener
,
Louis Bontes
,
Daniël van der Stoep
ja
Laurence J.A.J. Stassen
PE432.910v01-00 B7‑0062/2010 Euroopa Parlamendi resolutsiooni ettepanek Türgiga peetavate ühinemisläbirääkimiste kohese katkestamise kohta
Euroopa Parlament ,
– võttes arvesse 2009. aasta eduaruannet Türgi kohta ( SEK(2009)1334 );
– võttes arvesse kodukorra artiklit 120,
A. arvestades, et Türgi on islamimaa;
B. arvestades, et Türgi võimalik ühinemine ELiga suurendab veelgi kontrollimatut massilist sisserännet Lääne-Euroopasse;
C. arvestades, et Türgi võimalik ühinemine ELiga on juba läinud maksma miljoneid eurosid ning maksab tulevikus veelgi rohkem;
D. arvestades, et Euroopa Liidu huvides ei ole piirneda niisuguste riikidega nagu Iraani Islamivabariik ja Süüria, mis juhtuks siis, kui Türgi saaks ELi liikmeks;
E. arvestades, et Türgi ei asu Euroopas;
F. arvestades, et Türgi on õigusvastaselt okupeerinud ühe ELi liikmesriigi, nimelt Küprose;
G. arvestades, üha rohkem inimesi nii ELi liikmesriikides kui ka Türgis on vastu Türgi võimalikule ühinemisele ELiga ning et see seisukoht leiab ka liikmesriikide valitsustes üha rohkem toetajaid;
H. arvestades, et komisjon juhib ühinemise poliitilistele ja majanduslikele kriteeriumitele viidates tähelepanu sellele, et Türgi teeb üksnes väikeseid ja piiratud ulatusega edusamme või ei tee neid üldse,
1. on seisukohal, et sellega seoses ei ole edasistel Türgiga peetavatel ühinemisläbirääkimistel võimalik jõuda mõlemat poolt rahuldava tulemuseni;
2. nõuab tungivalt, et nõukogu ja komisjon lõpetaksid viivitamata praegused ühinemisläbirääkimised ja alustaksid nende asemel läbirääkimisi privilegeeritud partnerluse üle, mis on mõlemale poolele kasulik.
