Parlament lennufirmadele: “Vähendage CO2 emissiooni”
Keskkond
2006-07-11 - 14:26
Lennukimootorid - CO2 emissiooni jõulised tootjad
Lennufirmadevahelise tiheneva konku­rentsi ja aina tavalisemate odavate lennupiletite tingimustes vaatlesid parlamendiliikmed möödunud nädalal lennundustööstuse mõjusid keskkonna­le.
Selle tulemusena võttis parlament vastu resolutsiooni, milles soovitatakse meetmete kombinatsiooni, mis ühest küljest võib mõjutada lendude hindu, kuid samal ajal vähendab kasvuhoonegaaside emissiooni atmosfääri.
Kommertslennukid lendavad 8 kuni 13 km kõrgusel, paisates välja gaase, mis muudavad atmosfääri ja mängivad oma osa kliimamuutuses.
Mida kõrgemal lennuk lendab, seda raskem on CO 2 atmosfääris laguneda.
Lennukitelt õhku paisatud gaas moodustab praegu ELi koguemissioonist 3%, kuid selle osakaal kasvab kiiresti.
Kui meetmeid ei rakendata, “ neutraliseerivad tõusnud emissioonid lennunduses 2012. aastaks enam kui veerandi ELi Kyoto kokkuleppega nõutavast vähenemisest ,” ütles roheliste hulka kuuluv Suurbritanniast pärit parlamendisaadik ja raportöör Caroline Lucas.
Kavandatud meetmed
Kavandatud resolutsioonis soovitakse lennundussektoris kehtestada emissiooniga kauplemise süsteemi reeglid, nii et lennu­firmad, kes ületavad emissiooni piire, võivad osta emissioonikrediiti nendelt lennufirmadelt, kelle emissioon jääb allapoole lubatud piiri.
Parlament taotleb ka õhuliikluse haldamise parandamist, mille abil saab säästa kütust ja vähendada emissioone.
Praktikasse rakendatuna tähendab see, et lennufirmad lühendavad väljalendude oote­aegu ja hõivatud lennujaamas maandumis­eelselt taevas veedetavat aega.
Parla­mendiliikmed soovivad ka lennukikütuse, riigisiseste ja ELi-siseste lendude maksus­tamist, et tagada teiste transpordiliikide aus konkurents lennutranspordiga.
EL sihib taeva poole
Kuna lennukite emissioone ei hõlma ei Kyoto protokoll ega ka üksi teine rahvusvaheline kliima muutmise reeglistik, tõstab parlamendi poolt toetust leidnud algatus ELi kliimamuutuse vastase võitluse etteotsa.
Tulemused on märkimisväärsed ka siis, kui reeglid kehtivad vaid liidus, sest EL põhjustab umbes poole maailma rahvusvahelise õhutranspordi poolt toode­tud CO 2 emissioonist.
Kuigi raport ei ole seaduslikult siduv, peaks komisjon seda seadusandliku ettepaneku väljatöötamisel arvesse võtma, sest viimase peavad heaks kiitma nii parlament kui ka kõik 25 ELi liikmesriiki.
20060711STO09743 Euroopa Parlamendi resolutsioon lennunduse mõju vähendamise kohta kliimamuutusele Lennunduse kliimamõju vähendamine
ET
1
PHOTO
20060710PHT09741.jpg
-//EP//TEXT TA P6-TA-2006-0296 0 NOT XML V0//ET
-//EP//TEXT IM-PRESS 20060628IPR09334 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
