22.-25. novembri EP täiskogu istung Strasbourgis
Institutsioonid
2010-11-19 - 12:26
Istungi päevakord on tihe, kuid teeme parima, et käesolevas Fookuses raporteerida järgmistest olulisematest sündmustest ja otsustest Novembrikuu istungil arutavad saadikud 2011. aasta eelarve ummikseisu Euroopa Komisjoni presidendi José Manuel Barrosoga.
ELi-Gruusia suhted ning olukord riigis pärast relvastatud konflikti on teemad, mida käsitletakse teisipäeval, kui Gruusia president Mihheil Saakašvili peab saadikutele pidulikul istungil kõne.
EP veebitoimetus annab endast parima, et siinses Fookuses raporteerida istungi olulisematest sündmustest ja otsustest.
Jääge meiega!
ELi eelarve patiseisus - arutelu Barroso ning Belgia eesistumisega
Retseptiravimid: Saadikud keskenduvad patsiendi õigusele saada teavet
Ohtlike ainete kasutamise piiramine elektriseadmetes
Trichet Euroopa Keskpanga tegevusest 2009. aastal ja valuutasõjast
Saadikud arutavad Euroopa Komisjoni strateegilisi prioriteete
Kolmapäeval selgub Euroopa Parlamendi 2010. aasta filmiauhinna võitja
Gruusia president Euroopa Parlamendis
Kalanduse ühine arutelu - püügikeelud Läänemeres
20101112FCS94327
Täiskogu olulisemad teemad
Saadikud hääletavad fraktsiooniesimeeste resolutsiooni ELi eelarve teemal ELi eelarve patiseisus - arutelu Barroso ning Belgia eesistumisega
Saadikud arutavad 2011. aasta eelarve ummikseisu Euroopa Komisjoni presidendi José Manuel Barrosoga ning Belgia eesistumise esindajaga.
Lisaks hääletatakse fraktsiooniesimeeste poolt esitatud resolutsiooni samal teemal.
Retseptiravimid: Saadikud keskenduvad patsiendi õigusele saada teavet
Patsiendid peavad tulevikus pääsema lihtsamini ligi kvaliteetsele retseptiravimeid puudutavale teabele, leiavad Euroopa Parlamendi rahvatervise komisjoni liikmed kahes raportis, mis tulevad järgmisel nädalal hääletusele.
Raportites täpsustatakse, millist teavet ravimifirmad peavad pakkuma ja millist võivad pakkuda, ning kus sellist infot võib kättesaadavaks teha.
Liikmesriigid peaksid ettepaneku kohaselt andma ravimite kohta teavet temaatilisel veebilehel.
Ohtlike ainete kasutamise piiramine elektriseadmetes
Parlament hääletab teisipäeval ettepanekut, mis suurendab ELis müüdavate elektri- ning elektroonikaseadmete ohutust.
Uued reeglid laiendavad nende toodete nimekirja, milles ei tohi ohtlikke aineid kasutada.
Ohtlike ainete kasutamise direktiivi muudatuse, mille osas parlamendi ja nõukogu delegatsioonid on juba kokku leppinud, peavad nüüd heaks kiitma parlament ja nõukogu tervikuna.
Trichet Euroopa Keskpanga tegevusest 2009. aastal ja valuutasõjast
Euroopa Keskpanga president Jean-Claude Trichet osaleb esmaspäeval täiskogu arutelul, kus käsitletakse Euroopa Keskpanga tegevust 2009. aastal ning viimaseid arenguid rahvusvahelisel valuutaturul.
Resolutsiooni Euroopa Keskpanga tegevuse kohta 2009. aastal hääletatakse teisipäeval.
Saadikud arutavad Euroopa Komisjoni strateegilisi prioriteete
Parlamendiliikmed ning Euroopa Komisjoni president José Manuel Barroso arutavad teisipäeva pärastlõunal Euroopa Komisjoni töökava 2011. aastaks.
Töökava viis prioriteeti on: Euroopa sotsiaalse turumajanduse säilitamine kriisijärgsel ajal ning tulevikus; majanduskasvu taastamine tööhõive tagamiseks; kodanikekeskne töökava; Euroopa maailmaareenil ja ELi poliitika parimal viisil ärakasutamine.
Parlament sai esmakordselt öelda oma sõna sekka töökava osas enne kui Euroopa Komisjon selle vastu võttis.
Kolmapäeval selgub Euroopa Parlamendi 2010. aasta filmiauhinna võitja
Kolmapäeval kell 11.45 (Eesti aja järgi kell 12.45) annab Euroopa Parlamendi president Jerzy Buzek üle tänavuse filmiauhinna LUX.
Kolm finalisti on Akadimia Platonos (Filippos Tsitos, Kreeka ja Saksamaa), Die Fremde (Feo Aladag, Saksamaa) ja Illégal (Olivier Masset-Depasse, Belgia).
Võidufilmi valivad välja saadikud kes on vaadanud kõiki neid filme.
Gruusia president Euroopa Parlamendis
ELi-Gruusia suhted ning olukord riigis pärast relvastatud konflikti on teemad, mida käsitletakse teisipäeval, kui Gruusia president Mihheil Saakašvili peab saadikutele pidulikul istungil kõne.
Gruusia president kohtub ka välisasjade komisjoni saadikutega.
Kalanduse ühine arutelu - püügikeelud Läänemeres
Järgmisel nädalal arutatakse täiskogul kalandusega seonduvat - valikulise püügi keeldu ning lesta ja hariliku kammelja püügipiiranguid Läänemeres, Biskaia lahe anšoovisevaru pikaajalist kava ning läänepoolse hariliku stauriidi varu ja püügi mitmeaastast kava.
Lisaks tuleb arutlusele akvakultuuri raport.
Päevakord EPTV eelseisvast nädalast
Parem info retseptiravimite kohta
Tulevikus tuleb retseptiravimi teave teha kättesaadavaks nii elektroonilisel kui ka trükitud kujul ning pimedatele ja vaegnägijatele sobivas vormis Kas olete kokku puutunud sellega, et retseptiravimi infoleht oli ebaselge või lausa vale?
Loomulikult!
Uus ELi õigusakt soovib tagada, et patsientidel on rohkem infot ravimi kohta, mida nad võtavad.
Parem tervis ja vähem reklaami on kaks põhipunkti raportis, mida arutatakse esmaspäevasel istungil.
"Täna levib internetis palju kontrollimata, tasakaalustamatut ning tihtilugu ka valeinfot ravimite kohta," selgitas raportöör Christopher Fjellner, rootsi paremtsentrist.
"See raport lahendab selle probleemi, sundides ravimifirmasid andma patsientidele tasakaalustatud infot."
Patsiendid peavad tulevikus pääsema lihtsamini ligi kvaliteetsele retseptiravimeid puudutavale teabele, leiavad Euroopa Parlamendi rahvatervise komisjoni liikmed kahes raportis, mis tulevad järgmisel nädalal hääletusele.
Raportites täpsustatakse, millist teavet ravimifirmad peavad pakkuma ja millist võivad pakkuda, ning kus sellist infot võib kättesaadavaks teha.
Liikmesriigid peaksid ettepaneku kohaselt andma ravimite kohta teavet temaatilisel veebilehel.
Ettepanekute eesmärk on tagada kõrge kvaliteediga, objektiivne, usaldusväärne ja mitte reklaamina mõeldud teave ravimite kohta.
Kohustuslik ja lubatud teave ravimifirmadelt
Kindlustamaks patsiendi õigust teabele, võtsid rahvatervise komisjoni liikmed vastu muudatusettepanekud, mille kohaselt on ravimifirmad kohustatud tegema üldsusele kättesaadavaks ravimi omaduste kokkuvõtte, märgistuse ja pakendi infolehe ning hindamisaruande.
Lisaks võivad ravimifirmad teha üldsusele kättesaadavaks teabe mh ravimi keskkonnamõju, hindade, pakendi muutuste ning ravimi kasutamise juhiste kohta, ent selleks on vaja pädeva asutuse eelnevat heakskiitu.
Kogu ülalnimetatud teave tuleb teha kättesaadavaks nii elektroonilisel kui ka trükitud kujul ning pimedatele ja vaegnägijatele sobivas vormis.
"Ei" soovimatule teabele
Euroopa Komisjon oma ettepanekus ütleb, et retseptiravimeid käsitlevat teavet ei tohi ravimifirmad teha üldsusele kättesaadavaks televisiooni või raadio kaudu.
Parlamendi rahvatervise komisjon aga leiab, et ka ajalehtedes ega ajakirjades ei tohiks sellist teavet avaldada.
Ravimifirmad võivad esitada teavet retseptiravimite kohta vaid registreeritud veebilehtedel ning trükimaterjale ravimi kohta võib üksikisikutele saata vaid nende konkreetselt taotlusel, lisavad komisjoniliikmed.
Liikmesriikide kohustus anda teavet
Saadikud tõid teksti sisse uue lõigu, mille kohaselt liikmesriigid peavad tagama, et üldsusele ja üksikisikutele on kättesaadav "objektiivne ja erapooletu teave" selles liikmesriigis turustatavate ravimite kohta.
Teave peab olema kättesaadav nii elektroonilisel (temaatilisel veebilehel) kui ka trükitud kujul ning puudega inimestele kättesaadavas vormis.
Information on prescription drugs: MEPs press for stronger patients' rights OEIL Parem info retseptiravimite infolehtedele Christofer FJELLNER
Täiskogu avamine: toetus Aung San Suu Kyile ja 25. novembri rahvusvaheline tähtsus
Täiskogu üheks tippsündmuseks on EP filmiauhinna LUX auhinnatseremoonia Täna EP täiskogu avades avaldas Euroopa Parlamendi president Jerzy Buzek toetust Birma opositsioonipartei juhile Aung San Suu Kyile, kes vabastati hiljuti koduarestist.
Samuti tunnustas president 25. novembril tähistatavat rahvusvahelist naistevastase vägivalla vastu võitlemise päeva.
Aung San Suu Kyi detsembris EPsse?
Aung San Suu Kyi on üks esimesi EP poolt väljaantava Sahharovi nimelise sõna- ja mõttevabaduse auhinna laureaate.
Paraku ei võimaldatud tal 1990. aastal osaleda auhinnatseremoonial, meenutas president Buzek, kes esitas 20 aasta tagusele võitjale uue kutse osalemiseks selle aasta tseremoonial eeloleval detsembri, EP täiskogul.
President avaldas samuti toetust rahvusvahelise naistevastase vägivalla vastu võitlemise päeva tähistamisele 25. novembril, kuna tuhanded naised kõikjal maailmas kannatavad vägivalda ja alandusi.
President rõhutas, et EP on aastaid seisnud selle eest, et lõpeksid ka sellised äärmuslikud vägivallaaktid naiste vastu nagu vägivaldne ümberlõikamine, mis puudutab iga päev ligi 8000 tütarlast.
Muudatused päevakorras
Esmaspäeval ei aruta EP Stockholmi programmi rakenduskava seda osa, mis käsitleb Berglingueri raporti erinevaid õiguslikke aspekte .
Programmi üle hääletatakse aga siiski ja seda tehakse teisipäeval.
Neljapäeval hääletab EP Lääne-Sahara arenguid puudutavat resolutsiooni.
Päevakorra projekt - 22.-25. november 2010
Saadikud soovivad solidaarsusfondi abi üleujutusohvritele
Üleujutused ©BELGA/KIKA and EPA/MARCEL VAN HOORN EP president Buzek avas teisipäevase istungi, avaldades solidaarsust hiljuti Belgiat, Madalmaid, Prantsusmaad, Itaaliat ja Ühendkuningriiki tabanud üleujutuste ohvritega.
Üleujutused on põhjustanud miljoneid eurosid kahju.
Mitmed istungil rääkinud parlamendiliikmed soovisid, et EL avaks üleujutuspiirkondade abistamiseks kaheksa aastat tagasi asutatud ELi solidaarsusfondi.
Saadikud märkisid, et tõsiselt on kahju saanud talud ning väikefirmad.
Saakašvili kinnitas rahumeelseid vahendeid suhtluses Venemaaga
Mihheil Saakašvili valiti esmakordselt presidendiks 2004. aasta jaanuaris ning taasvaliti 2008. aastal Teisipäeva keskpäeval esines EP liikmete ees kõnega Gruusia president Mihheil Saakašvili, rääkides ELi-Gruusia suhetest ning olukorrast riigis pärast relvastatud konflikti.
"Gruusia ei kasuta kunagi jõudu oma territoriaalse ühtsuse ja suveräänsuse taastamiseks, vaid kasutab deokupeerimise ja taasühendamise soovi puhul ainult rahumeelseid vahendeid," ütles Saakašvili.
Saakašvili ütles, et tegu on suure auga rääkida EP ees ja tegi oma kõnes lühikese kokkuvõtte Gruusia minevikust, olevikust ning tulevikust, keskendudes järgmistele teemadele.
"Gruusia kodanikud ei mõtle enam oma riigist kui nõukogudejärgsest riigist, vaid näevad, hindavad ning kritiseerivad seda kui Euroopa demokraatiat.
EP on lootuse sümbol, tõestus, et isegi kõige verisematest konfliktidest saab üle.
On ülim aeg laiendada euroopalik rahu Kaukaasiale (tugev aplaus).
Gruusia teeb kõik, et jõuda meie saatuseni Euroopas.!
Alates rooside revolutsioonist on Gruusia tegelenud demokraatlike standardite juurutamisega: vabad valimised, detsentraliseerimine, majanduse ja hariduse avamine.
"Seitse aastat tagasi oli Gruusia lõhestunud.
Nüüd on institutsioonid süstemaatiliselt populaarsemad võrreldes ükskõik missuguse poliitilise figuuriga."
Märkides, et Venemaa hõivab 20% Gruusia territooriumist, rääkis Saakašvili Gruusia ühepoolsest initsiatiivist, mille järgi ei kasuta riik oma territoriaalse terviklikkuse ja suveräänsuse taastamiseks jõudu.
"Gruusia ei kasuta kunagi jõudu oma territoriaalse ühtsuse ja suveräänsuse taastamiseks, vaid kasutab deokupeerimise ja taasühendamise soovi puhul ainult rahumeelseid vahendeid."
"Gruusiat lõhestavate seinte mahatoomiseks ei kasutata pomme, vaid kodanike pühendumust ehitada üles vaba ja ühendatud riik.
Me kõik soovime ja mina soovin Venemaast partnerit, mitte vaenlast.
Venelased on Gruusias alati teretulnud partnertite, turistide, tudengite, ärimeeste, ajakirjanike või lihtsalt sõpradena, mitte okupatsioonijõududena."
Buzek tervitas Saakašvilit öeldes: "Oleme alati teadnud, et olete julge mees, kuid nüüd saame ka öelda, et olete mõistlik mees."
Mihheil Saakašvili valiti esmakordselt presidendiks 2004. aasta jaanuaris ning taasvaliti 2008. aastal.
Hetkel peab Gruusia ELiga läbirääkimisi viisalihtsustus- ja tagasivõtulepingu üle.
Parlamendi kodanikuvabaduste komisjon soovitas oktoobris leping heaks kiita, ent ettepaneku peab nüüd heaks kiitma parlament tervikuna.
Ettepanek tuleb täiskogul tõenäoliselt hääletusele detsembris.
Oleme alati teadnud, et olete julge mees, kuid nüüd saame ka öelda, et olete mõistlik mees
president Buzek Saakašvilit tervitades
Saadikud ootavad kliimaläbirääkimisi Cancunis
ÜRO kliimakonverents kestab 29. novembrist - 12. detsembrini 2010 Cancunis ©BELGA_EPA_Elizabeth Ruiz Järgmisel nädalal kogunevad maailma liidrid Mehhikosse Cancuni, et teha viimane katse leida üheskoos õiguslikult siduv kliimakokkulepe kogu maailma jaoks.
Küsisime küsimuse sinna suunduvalt EP delegatsiooni juhilt Jo Leinenilt, enne kui parlament täna kell 16 teemat arutab.
Millised on peamised küsimused Cancunis?
Kyoto protokoll, millega sätestatakse õiguslikult siduvad meetmed kasvuhoonegaaside heitkoguste vähendamiseks aegub aastal 2012 ja uue lepingu sõlmimiseks hakkab aeg otsa saama.
Uus leping on Cancuni eesmärk.
Möödunud aastal ei nõustunud arengumaad maksma rikkamate riikide nagu USA ja Euroopa tekitatud reostuse eest.
Samuti on nad mures, et heitmete piiramine hoiab tagasi majanduskasvu - Hiina on eriti mures selle pärast.
EP: karmimad nõuded teabele retseptiravimite kohta
Patsiendid peavad tulevikus pääsema lihtsamini ligi täpsele teabele retseptiravimite kohta, rõhutasid Euroopa Parlamendi liikmed hääletades kolmapäeval, Strasbourgi täiskogul, kaht raportit, millega täpsustatakse, millist teavet ravimifirmad peavad pakkuma ja millist võivad pakkuda, ning kus sellist infot võib kättesaadavaks teha.
Parlamendiliikmete hinnangul on selle nõude läbivaks põhimõtteks patsientide õigus saada ravimite kohta täpset ja kallutamata informatsiooni.
Parlament võttis 564 poolt, 41 vastu ja 45 erapooletu häälega vastu määruse, mis puudutab retseptiravimite kohta käivat teavet EL tasandil ning 558 poolt, 42 vastu ja 53 erapooletu häälega vastu direktiivi, millega sätestatakse kohustused EL liikmesriikidele.
Edasi läheb arutelu nõukogusse.
"Kõige olulisem, mida tegime, on see, et muutsime seadusandluse fookust, viies selle ravimifirmade õigustelt informatsiooni levitada patsientide õigusele saada teavet mida nad vajavad ja soovivad.
Ettepaneku eesmärk on parandada patsientidele antava teabe kvaliteeti ja määra," selgitas Euroopa Rahvapartei fraktsiooni kuuluv Rootsist valitud EP liige ja raportite autor Christofer Fjellner (EPP, SE).
Ravimifirmad peavad teavitama, mitte reklaamima
Internet pakub ravimite kohta ulatuslikku kuid kontrollimata informatsiooni.
Patsiendid vajavad aga teavet neilt, kes ravimeid kõige paremini tunnevad.
EP liikmete arvates peavad just ravimifirmad tegema üldsusele kättesaadavaks ravimi omaduste kokkuvõtte, märgistuse ja pakendi infolehe ning hindamisaruande.
Lisaks peaks ravimifirmadele olema lubatud anda muud reklaamiga mitte seotud teavet, näiteks hinna, pakendi muutuste ning ravimi kasutamise juhiste kohta, ent selleks on vaja liikmesriigi pädeva asutuse eelnevat heakskiitu.
Kuigi retseptiravimite reklaam on Euroopa Liidus juba praegu keelatud, tõlgendavad liikmesriigid seda keeldu erinevalt, mis viib informatsiooni ja reklaami vahelise piirjoone hägustumiseni.
Selleks, et olukorda selgemaks teha, peavad EP liikmed vajalikuks keelustada retseptiravimeid puudutav teave mitte ainult televisioonis ja raadios, nagu nõuab Euroopa Komisjoni ettepanek, vaid ka trükimeedias.
Samuti peavad tervishoiutöötajad, kes jagavad ravimite kohta teavet avalikel üritustel, andma teada oma seotusest ravimifirmadega.
Liikmesriikide kohustus anda teavet veebilehtedel
Saadikud rõhutasid, et liikmesriigid peavad tagama, et üldsusele ja üksikisikutele on kättesaadav "objektiivne ja erapooletu teave" selles liikmesriigis turustatavate ravimite kohta.
Teave peab olema kättesaadav nii elektroonilisel (temaatilisel veebilehel) kui ka trükitud kujul ning samuti puudega inimestele kättesaadavas vormis.
Raportöör Christofer Fjellneri (EPP, SE) isikuandmed
Komisjoni 2011. aasta tööprogramm
Tutvustades komisjoni tööprogrammi prioriteete aastaks 2011 ütles president Barroso, et tegu on konkreetsete meetmetega, kuidas juhtida EL kriisist välja.
Parlamendiliikmed edastasid Barrosole oma hinnangu tööprogrammi osas ning kirjeldasid, kuidas EL peaks kriisist välja tulema.
Komisjoni tööprogrammil on peamist eesmärki:
majanduskriisist väljumine, jätkusuutlikku arengu ja töökohtade loomine (EL2020 strateegia)
Euroopa kodanike õiguste ja julgeoleku tagamine
Euroopa positsiooni tugevdamine maailmas
"Euroopa peab ajaga kaasa käima, keskendudes oma eelistele 21. sajandi Euroopas," ütles Jose Manuel Barroso .
"Kui konkurendid on odavamad, peame olema targemad."
József Szájer (Ungari, EPP) rõhutas töökohtade loomise vajadust: "Peame kriisist välja tulema ja meie majandus peab põhinema tööl."
Samuti rõhutas ta innovaatilisuse, teadusuuringute ning kvaliteetse importtoidu vajadust.
Hannes Swoboda (austria sotsiaaldemokraat) arvates tuleks enam tähelepanu pöörata nn rohelisele majanduskasvule ja keskkonnasõbralike töökohtade loomisele.
Siseturu kohta ütles ta, et "peame kaitsma oma sotsiaalseid standardeid"; maksude harmoniseerimise osas ütles ta, et see on vajalik teatud piirini.
Adina-Ioana Vălean (rumeenia liberaal) märkis: "Tundub, et meil on liiga palju strateegiaid ning vähe huvi nende ellu viimiseks.
See on põhjus, miks ma usun, et on aeg tulla tagasi põhiliste väärtuste juurde."
Rebecca Harms ( saksa roheline) märkis, et prioriteete ei saa rakendada ilma tõsiseltvõetava eelarveta, samuti rõhutas ta vajadust võtta ette samme majanduse juhtimise osas ning olla kriisi seljatamise osas positiivne.
Oldřich Vlasák (Tšehhi, Euroopa Konservatiivid ja Reformistid) ütles, et teenuseid arvestades on vahel "less is more" ehk vähem õigusloomet parem kui rohkem.
"Ettevõtete jaoks on see väga keeruline jooksta kaasa pidevate muutustega süsteemis".
Patrick Le Hyaric (GUE/NGL, Prantsusmaa) märkis, et Euroopa Komisjon käitub alati nii nagu kriisi ei eksisteerikski ja palus Lissaboni lepingu rakendamist, sotsiaal- ja pensionisüsteemide uuendamist ning finantstehingute maksu.
Niki Tzavela (EFD, Kreeka) pööras tähelepanu noorte kvalifitseeritud inimeste suundumisele välismaale tööle ning soovitas ELil keskenduda sellele, et neil inimestel oleks oma riigis korralik töö võtta.
Arutelu videosalvestus Pressiteade Komisjoni 2011. aasta tööprogramm
2011.a. eelarve : EP kordab oma seisukohta
Euroopa Parlamendi liikmed on valmis kokkuleppeks EL 2011.a. eelarve osas nõukogu poolt seatud piirides tingimusel, et liikmesriigid nõustuvad eelarve paindlikkuse põhimõtte ja tulevaste koostöö meetoditega.
EP täiskogul neljapäeval suure häälteenamusega (486 poolt, 64 vastu ja 21 erapooletut) vastu võetud resolutsioon 2011.a. eelarve üle peetavate läbirääkimiste kohta edastaski just selle sõnumi.
EP liikmed on valmis kokkuleppeks EL 2011.a. eelarve osas kiireimas korras juhul kui arvestatakse kolme tingimusega:
Esiteks , saadikud soovivad, et lepitakse kokku tõelistes paindlikkusmehhanismides mille üle otsustavad Euroopa Parlament ning nõukogu kvalifitseeritud häälteenamusega.
Enne Lissaboni lepingu jõustumist võis eelarvet muuta mahus kuni 0.03% EL rahvamajanduse kogutulust tingimusel, et seda otsust toetas nõukogu kvalifitseeritud häälteenamusega ning et selle kiitsid heaks EP liikmed.
Säärast paindlikkusvaru ja selle rakendust oli vaja , et rahastada näiteks Euroopa satelliitnavigatsioonisüsteemi GALILEO, samuti, et suunata ühe miljardi suurune erakorraline toiduabi arengumaadele.
EP soovib sellist paindlikkust säilitada ka tulevikus.
Teiseks, saadikud soovivad, et Euroopa Komisjon esitaks omapoolsed sisulised ettepanekud, mis puudutavad ELi uusi omavahendeid ning et nõukogu näitaks üles tahet arutada neid ettepanekuid koos Euroopa Parlamendiga läbirääkimistel, mis puudutavad järgmist pikemaajalist rahastuse perioodi .
Seda näeb ette juba 2006.a. institutsioonidevaheline kokkulepe eelarve küsimustes .
Teisipäeval Strasbourgis toimunud eelarvearutelul lubas EK president José Manuel Barroso, et komisjon esitab omapoolsed ettepanekud 2011.a. juunis.
Lissaboni lepingus on öeldud, et järgmist pikaajalist eelarvekava (mitmeaastane finantsraamistik, mida tuntakse ka finantsperspektiivina) käsitlevatel läbirääkimistel võtavad nõukogu, komisjon ja Euroopa Parlament "kõik vajalikud meetmed, et hõlbustada selle vastuvõtmist”.
Kolmas EP tingimus kokkuleppele jõudmiseks puudutabki kolme institutsiooni vahelisi töömeetodeid.
Euroopa Parlament soovib kokku leppida, mida lepingus kirjutatu tegelikkuses tähendab – st määrata kindlaks konkreetne institutsioonide vahel toimiv töövorm.
"Selleks et saavutada Euroopa Liidule kiire ja hea tulemus, vajame nõukogu poolset sammu ning omalt poolt oleme läbirääkimisteks valmis.
Vajame edasiliikumist selles osas, mis puudutab Euroopa Parlamendi rolli mitmeaastase finantsraamistikuga seotud läbirääkimistel, tahet arutada igakülgselt omavahendite küsimust ning paindlikkuse põhimõtet, mis arvestavad praegu kehtivaid seisukohti ning võimaldavad rahastada neid poliitilisi suundi, mis lepiti kokku Lissaboni lepingus ," rõhutas EP President Jerzy Buzek.
Eelarveläbirääkimiste esimene voor algas komisjoni ettepanekuga aprillis, millele lisandus nõukogu positsioon augustis ning Euroopa Parlamendi seisukoht oktoobris.
Algselt plaaniti jõuda kokkuleppele EP ja nõukogu lepituskomitees 15. novembriks.
Kuna ühisele seiskohalae paraku ei jõutud, siis esitab Euroopa Komisjon uue eelarve eelnõu eeldatavasti 1. detsembriks.
EP eelarvekomisjon menetleb seda 1.-2. detsembri koosolekutel.
Euroopa Komisjon esitab ettepaneku ELi järgmise mitmeaastase eelarvekava (tuntakse ka finantsperspektiivina) kohta 2011.a. suvel.
Küsimused ja vastused: Euroopa Parlamendi seisukohad eelarveläbirääkimistel
ET
1
PHOTO
20101119PHT96454.jpg
ET
2
PHOTO
20101119PHT96452.jpg
ET
3
LINK
/sides/indexPartSession.do?reference=2010-11-2&language=ET
ET
4
VIDEOLINK
http://www.europarltv.europa.eu/et/player.aspx?pid=d32b4476-c274-407f-8811-9e320117d60f
ET
5
PHOTO
20101119PHT96456.jpg
ET
6
LINK
/et/pressroom/content/20100927IPR83703
ET
7
LINK
/oeil/file.jsp?id=5729462
ET
9
LINK
/members/public/yourMep/view.do?name=fjellner&partNumber=1&language=ET&id=28126
ET
10
PHOTO
20101122PHT97549.jpg
ET
11
LINK
/sides/indexPartSession.do?reference=2010-11-2&language=ET
ET
12
PHOTO
20101119PHT96462.jpg
ET
13
PHOTO
20101123PHT99114.jpg
ET
14
PHOTO
20101123PHT99118.jpg
ET
15
LINK
/members/public/geoSearch/view.do?language=ET&partNumber=1&country=SE&id=28126
ET
16
LINK
/wps-europarl-internet/frd/vod/player;jsessionid=55AD61C7A265048843C990515879DD7A?askedDiscussionNumber=11&date=20101123&language=et
ET
17
LINK
http://europa.eu/rapid/pressReleasesAction.do?reference=SPEECH/10/680&format=HTML&aged=0&language=EN&guiLanguage=en
ET
18
LINK
http://ec.europa.eu/atwork/programmes/docs/cwp2011_et.pdf
ET
19
LINK
/et/pressroom/content/20101112BKG94668
-//EP//TEXT IM-PRESS 20100305STO70032 0 NOT XML V0//ET
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
