Sel nädalal parlamendis ja EP veebilehel Sel nädalal parlamendis ja EP veebilehel
Maikuu esimesel töönädalal kohtuvad parlamendiliikmed komisjonide ja poliitilise fraktsioonide koosolekutel.
Samuti toimub kolmapäevast neljapäevani täiskogu istung, mis seekord peetakse Brüsselis.
Toiduhinnad ja energiaturu tootmine ja jaotamise "eristamine" on komisjonide olulisemad arutlusteemad.
Täiskogul autavad saadikud inimõiguste olukorda maailmas, lobitööd ELis ja spordipoliitikat.
Komisjonid
Arengukomisjoni liikmed arutavad esmaspäeval kiirelt tõusvaid toiduhindu maailmas ning selle mõju arenguriikidele.
Kohal on ÜRO eriline nõunik professor Jeffrey Sachs.
Vaadake kohtumise otseülekannet kell 15.00-18.30.
Tööstuse komisjon hääletab teisipäeval elektridirektiivi üle, mille põhiteema on firmade tootmise ja jaotusvõrgu eristamine.
Samal päeval toimub ka arengu- ja naiste õiguste komisjoni ühiskuulamine naiste olukorrast relvastatud konfliktides ning selle õiguslikke kogemusi.
Otseülekanne kell 15.30-18.30.
Teiste oluliste teemade hulgas hääletab siseturu- ja tarbijakaitse komisjon teisipäeval raportite üle, mis käsitlevad toidulisandeid, veekvaliteedi standardeid ja tarbijate kaitset seoses pikaajaliste puhkusetoodete, edasimüügi ja vahetuse puhul.
Täiskogu istung
Saadikud arutlevad ja hääletavad oma iga-aastase inimõiguste raporti üle, samuti ELi lobitöö alase raporti ning spordipoliitika üle.
Vaadake täiskogu otseülekannet alates kolmapäevast kell 15.00.
Parlamendi veebileht kirjutab kahest EP delegatsioonist, kellest üks on just tagasi missioonilt Afganistani, teine USAsse kliimamuutuste alastele läbirääkimistele.
Lugege neid lugusid teisipäeval.
Samuti toome teieni kolmapäeval ja neljapäeval toimuva istungi kokkuvõtted.
Neljapäeval kirjutame parlamendis toimunud seminarist, mis lahkas sisserändajate tagasisaatmist päritoluriikidesse.
Euroopa päev
Reede, 9. mai on Euroopa päev, mil peaaegu 60 aastat tagasi tegi Prantsuse välisminister Robert Schuman Saksamaale ja Prantsusmaale ettepaneku ühendada oma söe- ja terasetootmine.
20080505INS28100 Pressiteenistus eelolevast nädalast Otseülekanne Komisjonid Täiskogu päevakord Pressiteenistuse täiskogu eelinfo
