P6_TA(2008)0465
Euroopa karistusregistrite infosüsteemi (ECRIS) loomine *
A6-0360/2008
Euroopa Parlamendi 9. oktoobri 2008. aasta õigusloomega seotud resolutsioon ettepaneku kohta võtta vastu nõukogu otsus Euroopa karistusregistrite infosüsteemi (ECRIS) loomise kohta raamotsuse 2008/XX/JSK artikli 11 kohaldamiseks ( KOM(2008)0332 – C6-0216/2008 – 2008/0101(CNS) )
(Nõuandemenetlus)
Euroopa Parlament
, –
võttes arvesse komisjoni ettepanekut ( KOM(2008)0332 );
–
võttes arvesse ELi lepingu artiklit 31 ja artikli 34 lõike 2 punkti c;
–
võttes arvesse ELi lepingu artikli 39 lõiget 1, mille alusel nõukogu konsulteeris Euroopa Parlamendiga ( C6-0216/2008 );
–
võttes arvesse kodukorra artikleid 93 ja 51;
–
võttes arvesse kodanikuvabaduste, justiits- ja siseasjade komisjoni raportit ( A6-0360/2008 ),
1.
kiidab komisjoni ettepaneku muudetud kujul heaks;
2.
palub komisjonil ettepanekut vastavalt muuta, järgides EÜ asutamislepingu artikli 250 lõiget 2;
3.
palub nõukogul Euroopa Parlamenti teavitada, kui nõukogu kavatseb Euroopa Parlamendi poolt heaks kiidetud teksti muuta;
4.
palub nõukogul Euroopa Parlamendiga uuesti konsulteerida, kui nõukogu kavatseb komisjoni ettepanekut oluliselt muuta;
5.
juhul kui ettepanekut enne Lissaboni lepingu jõustumist vastu ei võeta, on otsustanud käsitleda mis tahes sellist edasist ettepanekut kiirmenetluse korras, tihedas koostöös liikmesriikide parlamentidega;
6.
teeb presidendile ülesandeks edastada Euroopa Parlamendi seisukoht nõukogule ja komisjonile.
Komisjoni ettepanek
Muudatusettepanek
Muudatusettepanek
1
Ettepanek võtta vastu otsus
Põhjendus 6 a (uus)
(6 a)
Käesolev otsus põhineb nõukogu raamotsuse 2008/XX/JSK (mis käsitleb liikmesriikide karistusregistrite andmete vahetamise liikmesriikidevahelist korraldust ja nende andmete sisu) poolt juba kehtestatud põhimõtetel ning täiendab ja kohaldab neid põhimõtteid tehnilisest seisukohast.
Muudatusettepanek
2
Ettepanek võtta vastu otsus
Põhjendus 9
(9)
Selleks et tagada ühtne arusaam ühisest liigitusest ja selle läbipaistvus, peaks iga liikmesriik esitama oma riigi õiguses sätestatud süütegude ja sanktsioonide nimekirja vastavas tabelis esitatud liikide alusel ning riiklike kriminaalkohtute nimekirja.
Selline teave peaks olema kättesaadav mis tahes kasutatavate elektrooniliste kanalite kaudu eelkõige riigi õigusasutustele.
(9)
Selleks et tagada ühtne arusaam ühisest liigitusest ja selle läbipaistvus, peaks iga liikmesriik esitama oma riigi õiguses sätestatud süütegude ja sanktsioonide nimekirja vastavas tabelis esitatud liikide alusel
koos süüteokoosseisu tunnuste lühikirjeldusega
ning riiklike kriminaalkohtute nimekirja.
Selline teave peaks olema kättesaadav mis tahes kasutatavate elektrooniliste kanalite kaudu eelkõige riigi õigusasutustele.
Muudatusettepanek
3
Ettepanek võtta vastu otsus
Põhjendus 9 a (uus)
(9 a)
A lisas ja B lisas toodud tabelite eesmärk ei ole mingilgi moel ühtlustada neis esitatud süütegude ja sanktsioonide liike, mida reguleerivad jätkuvalt siseriiklikud seadused.
Muudatusettepanek
4
Ettepanek võtta vastu otsus
Põhjendus 13
(13)
Nii süütegude ja sanktsioonide liike käsitlevaid tabeleid kui ka andmevahetusel kasutatavaid tehnilisi standardeid tuleks pidevalt läbi vaadata ning korrapäraselt ajakohastada.
Seepärast delegeeritakse sellega seotud rakendusvolitused komisjonile, keda abistab komitee.
Ühenduse õiguse kohast regulatiivkomitee menetlust tuleks kohaldada käesoleva otsuse rakendamiseks vajalike meetmete võtmise suhtes mutatis mutandis.
(13)
Nii süütegude ja sanktsioonide liike käsitlevaid tabeleid kui ka andmevahetusel kasutatavaid tehnilisi standardeid tuleks pidevalt läbi vaadata ning korrapäraselt ajakohastada.
Muudatusettepanek
5
Ettepanek võtta vastu otsus
Põhjendus 14
(14)
Liikmesriikide karistusregistrite andmete elektroonilise vahetuse suhtes tuleks kohaldada raamotsust
2008/XX/JSK kriminaalasjadega seotud politsei- ja õigusalase koostöö raames töödeldavate isikuandmete kaitse kohta.
(14)
Sellega seoses on äärmiselt oluline võtta esimesel võimalusel vastu nõukogu raamotsus
2008/XX/JSK kriminaalasjadega seotud politsei- ja õigusalase koostöö raames töödeldavate isikuandmete kaitse kohta
, kehtestades andmekaitse piisava taseme ning hõlmates isikuandmete töötlemist riigi tasandil
.
Muudatusettepanek
6
Ettepanek võtta vastu otsus
Artikkel 3 – lõige 5
5.
Selleks et tagada süsteemi ECRIS tõhus toimimine, pakub komisjon üldist tuge ja seireteenuseid.
5.
Selleks et tagada süsteemi ECRIS tõhus toimimine, pakub komisjon üldist tuge ja seireteenuseid
ning kontrollib, et artiklis 6 sätestatud meetmeid rakendatakse õigesti
.
Muudatusettepanek
7
Ettepanek võtta vastu otsus
Artikkel 5 – lõige 1 – punkt a
(
a) riigi õiguses sätestatud süütegude nimekiri, mis vastab A lisas esitatud süütegusid käsitlevas tabelis loetletud liikidele.
Nimekirjas peab olema märgitud süütegu või selle liik ning viide kohaldatavale sättele.
Samuti
võib
see
sisaldada
süüteokoosseisu tunnuste lühikirjeldust;
a) riigi õiguses sätestatud süütegude nimekiri, mis vastab A lisas esitatud süütegusid käsitlevas tabelis loetletud liikidele.
Nimekirjas peab olema märgitud süütegu või selle liik ning viide kohaldatavale sättele.
Samuti
sisaldab
see süüteokoosseisu tunnuste lühikirjeldust;
Muudatusettepanek
8
Ettepanek võtta vastu otsus
Artikkel 5 – lõige 1 – punkt a – lõige 1 a (uus)
Riigi õiguses sätestatud süüteo kirjelduse tõlkimine selle originaalkeelest on üksnes iga konkreetse tõlget taotleva liikmesriigi ülesanne ja kohustus ning ECRIS seda ei tee.
Kui tõlge on valmis, pakub ECRIS võimalust see andmebaasi lisada;
Muudatusettepanek
9
Ettepanek võtta vastu otsus
Artikkel 6 – esimene lõik
Kooskõlas artiklis 7 osutatud menetlusega võetakse järgmised rakendusmeetmed:
Vajaduse korral ning kooskõlas ELi lepingu artikli 34 lõike 2 punktiga c ja artikliga 39 teeb komisjon ettepaneku, et nõukogu võtaks kõik meetmed, mis on vajalikud süsteemi ECRIS optimaalseks toimimiseks ja selle koostalitlusvõimeks riiklike süsteemidega, sealhulgas:
Muudatusettepanek
10
Ettepanek võtta vastu otsus
Artikkel 7
Artikkel 7
Komiteemenetlus
välja jäetud
1.
Kui viidatakse käesolevale artiklile, abistab komisjoni regulatiivkomitee, kuhu kuuluvad liikmesriikide esindajad ja mille esimees on komisjoni esindaja (edaspidi "komitee").
2.
Komitee võtab vastu oma töökorra.
3.
Komisjoni esindaja esitab komiteele võetavate meetmete eelnõu.
Komitee esitab eelnõu kohta oma arvamuse tähtaja jooksul, mille esimees võib määrata lähtuvalt küsimuse kiireloomulisusest.
Arvamus esitatakse sellise häälteenamusega, nagu on sätestatud Euroopa Ühenduse asutamislepingu artikli 205 lõigetes 2 ja 4 nõukogu otsuste vastuvõtmiseks komisjoni ettepaneku põhjal.
Liikmesriikide esindajate hääli komitees arvestatakse kõnealuses artiklis sätestatud viisil.
Esimees ei hääleta.
4.
Komisjon võtab vastu kavandatavad meetmed, kui need on kooskõlas komitee arvamusega.
5.
Kui kavandatavad meetmed ei ole komitee arvamusega kooskõlas või kui komitee ei esita oma arvamust, esitab komisjon võetavate meetmete kohta viivitamata ettepaneku nõukogule ja teavitab sellest Euroopa Parlamenti.
6.
Kolme kuu jooksul alates küsimuse suunamisest võib nõukogu teha kvalifitseeritud häälteenamusega otsuse.
Kui nõukogu on selle tähtaja jooksul kvalifitseeritud häälteenamusega otsustanud, et ta on ettepaneku vastu, vaatab komisjon selle uuesti läbi.
Komisjon võib esitada nõukogule muudetud ettepaneku, taasesitada oma ettepaneku või esitada õigusakti ettepaneku asutamislepingu alusel.
Kui nõukogu ei ole nimetatud tähtaja möödumisel esitatud rakendusakti vastu võtnud ega ole väljendanud vastuseisu rakendusmeetmete ettepanekule, võtab esitatud rakendusakti vastu komisjon.
