P6_TA(2007)0532
Hariliku tuuni varude taastamine Atlandi ookeani idaosas ja Vahemeres *
A6-0408/2007
Euroopa Parlamendi 15. novembri 2007. aasta õigusloomega seotud resolutsioon ettepaneku kohta võtta vastu nõukogu määrus, millega kehtestatakse Atlandi ookeani idaosas ja Vahemeres hariliku tuuni varude taastamise mitmeaastane kava ( KOM(2007)0169 – C6-0110/2007 – 2007/0058(CNS) )
(Nõuandemenetlus)
Euroopa Parlament
, –
võttes arvesse komisjoni ettepanekut nõukogule ( KOM(2007)0169 );
–
võttes arvesse EÜ asutamislepingu artiklit 37, mille alusel nõukogu konsulteeris Euroopa Parlamendiga ( C6-0110/2007 );
–
võttes arvesse kodukorra artiklit 51;
–
võttes arvesse kalanduskomisjoni raportit ( A6-0408/2007 ),
1.
kiidab komisjoni ettepaneku muudetud kujul heaks;
2.
palub komisjonil oma ettepanekut vastavalt muuta, järgides EÜ asutamislepingu artikli 250 lõiget 2;
3.
palub nõukogul Euroopa Parlamenti teavitada, kui nõukogu kavatseb Euroopa Parlamendi poolt heaks kiidetud teksti muuta;
4.
palub nõukogul Euroopa Parlamendiga uuesti konsulteerida, kui nõukogu kavatseb komisjoni ettepanekut oluliselt muuta;
5.
teeb presidendile ülesandeks edastada Euroopa Parlamendi seisukoht nõukogule ja komisjonile.
Komisjoni ettepanek Euroopa Parlamendi muudatusettepanekud Muudatusettepanek 1 Artikkel 3 a (uus)
Artikkel 3 a
Vähemalt üks kuu enne artiklites 12 ja 13 osutatud laevade ja mõrdade nimekirja saatmist komisjonile esitab liikmesriik komisjonile elektroonilisel teel kalanduskava, kus on märgitud laevade ja mõrdade arv, mille puhul tuleb taotleda kalapüügiluba, samuti andmed oodatava püügikoormuse kohta.
Iga liikmesriik tagab, et kalanduskavas hõlmatud laevade ja mõrdade arv on proportsionaalne talle eraldatud hariliku tuuni kvoodiga.
Muudatusettepanek 2 Artikli 4 lõige 1 1.
Iga liikmesriik võib jaotada oma hariliku tuuni püügikvoodi oma lipu all sõitvatele kalalaevadele ja oma registreeritud mõrdadele, millel on lubatud aktiivselt harilikku tuuni püüda.
1.
Iga liikmesriik võib jaotada oma hariliku tuuni püügikvoodi oma lipu all sõitvatele kalalaevadele ja oma registreeritud mõrdadele, millel on lubatud aktiivselt harilikku tuuni püüda
ja mis on lisatud artiklis 3 a osutatud kalanduskavasse
.
Muudatusettepanek 3 Artikli 4 lõige 2 a (uus)
2 a.
Iga liikmesriik võtab vajalikud meetmed tagamaks, et tema nuumamis- ja kasvatamisvõimsus on kooskõlas hariliku tuuni püügikvootidega Atlandi ookeani idaosas ja Vahemeres.
Muudatusettepanek 4 Artikli 5 lõige 1 1.
Hariliku tuuni püük pelaagilise õngepüügiga tegeleva, suure üle 24meetrise kalalaevaga on Atlandi ookeani idaosas ja Vahemerel
, v.a. alal, mille koordinaadid on lääne pool 10° W ja põhja pool 42° N,
keelatud 1. juunist 31. detsembrini.
1.
Hariliku tuuni püük pelaagilise õngepüügiga tegeleva, suure üle 24meetrise kalalaevaga on Atlandi ookeani idaosas ja Vahemerel keelatud 1. juunist 31. detsembrini.
Muudatusettepanek 5 Artikli 5 lõige 4 a (uus)
4 a.
Kalapüügi keeluaegadel tuleb kaluritele (nii laevaperele kui ka reederitele) anda rahalist hüvitist Euroopa Kalandusfondist vastavalt määruse (EÜ) nr 2371/2002 artiklis 5 osutatud taastamiskavadele.
Muudatusettepanek 6 Artikli 7 lõige 2
2.
Erandina lõikest 1 ja ilma et see piiraks artikli 10 kohaldamist, kohaldatakse järgmiste harilike tuunide (thunnus thynnus) suhtes alammõõtu 8 kg:
välja jäetud
a)
Atlandi ookeani idaosast söödalaevade, veoõngede ja pelaagilise püügi traaleritega püütud harilik tuun;
b)
Aadria merest kasvatamise eesmärgil püütud harilik tuun.
Muudatusettepanek 7 Artikli 12 lõike 1 esimene a lõik (uus)
Nimekirjas toodud laevade arv vastab artiklis 3 a osutatud kalanduskava tingimustele ja püügikoormuse arvutusele.
Muudatusettepanek 8 Artikli 13 lõike esimene a lõik (uus)
Nimekirjas toodud mõrdade arv vastab artiklis 3 a osutatud kalanduskava tingimustele ja püügikoormuse arvutusele.
Muudatusettepanek 9 Artikli 17 lõige 5 a (uus)
5 a.
Komisjon jälgib, et hariliku tuuni püügiga seotud toimingud lõpetatakse viivitamata nendes liikmesriikides, kes ei järgi lõikes 5 osutatud andmete esitamise tähtaega.
Muudatusettepanek 10 Artikli 21 lõige 2 a (uus)
2 a.
Mõrdade kohta esitatud püügiandmete alusel ning enda varustamiseks olulise teabeallikaga hariliku tuuni varude seireks koostab komisjon kooskõlas ICCATi sekretariaadiga kava mõrdade taasaktiveerimiseks Atlandi ookeanis ja nende mõrdade taastamiseks, mida Vahemeres enam ei kasutata.
Muudatusettepanek 11 Artikli 24 lõige 4 a (uus)
4 a.
Liikmesriigid teevad omavahel koostööd, et ühtlustada oma õigusakte rakendusmeetmete kohta nende lipu all sõitvate laevade suhtes, mis ei järgi käesolevast määrusest tulenevaid kohustusi.
