SUULINE KÜSIMUS H-0398/09
Küsimuste tunniks osaistungjärgul - november 2009
vastavalt kodukorra artiklile 116
esitaja:
Frieda Brepoels
Euroopa Komisjonile
Teema: Venemaa imporditollimaksud
Vastuses 25. augusti 2009. aasta kirjalikult vastatavale küsimusele E-4200/09 tunnistab komisjon, et alates 2008. aasta lõpust on Venemaa ametivõimud võtnud vastu hulga protektsionistlikke meetmeid.
Kõnealuste tollitariifide tõusul on olulised tagajärjed paljudele ELi eksportkaupadele, näiteks kombainid, autod, mööbel ja arvukad põllumajandustooted.
Lisaks kuritarvitatakse imporditollimakse, et sundida peale ühisettevõtete loomist Euroopa äriühingutega, näiteks hiljuti loodud ühisettevõte äriühingu „Case New Holland” ja Venemaa äriühingu „Kamaz” vahel.
EL peab seetõttu ka edaspidi püüdlema kõnealuste imporditollimaksude kaotamise poole kõikide nende toodete osas.
Milliseid täiendavaid meetmeid on komisjon praeguseks sellega seoses võtnud?
Millised tulemused saavutati selles osas 18. ja 19. novembril 2009. aastal toimunud ELi ja Venemaa tippkohtumisel?
Väidetavalt tahavad Venemaa ametivõimud vaadata läbi kõik ajutised tollitariifide tõstmised.
Kas selle lõpptulemus on juba teada?
Kas Venemaa ametivõimud on valmis alustama ametlikke nõupidamisi vastavalt ELi ja Venemaa lepingu artiklile 16?
Millist edasist strateegiat järgib komisjon kõnealuses küsimuses?
