ELi põllumajanduspoliitika arvestab arenguid terves maailmas
Põllumajandus
2008-11-06 - 14:33
Põllumajanduspoliitika tervisekontroll peaks taimekasvatuse õilmitsema lööma Toiduainehinnad tõusevad ja kliima soojeneb.
Euroopa Liidu ühise põllumajanduspoliitika väljakutsed olid arutusel 3. ja 4. novembril Brüsselis, kui kohtusid liikmesriikide parlamendiesindajad ja EP saadikud.
Kahepäevasel kohtumisel anti hinnang ühiskava hetkeseisule ja vaadati üle võimalikud arengud aastani 2013.
Koosviibimise esimesel päeval räägiti põllupidajatele määratud otsetoetuste kõrval rahvusvahelisest turust ning selle reguleerimisest tulevikus - kuidas tegeleda riskidega, mis tulenevad ülelimastuvast ning aina enam avanevast turust.
Tekkis ohtralt küsimusi
Euroopa Parlamendi president Hans-Gert Pöttering ütles avakõnes: "Meie eesmärgiks peab olema maakohti säilitav produktiivne, kõrgetasemeline ja tulevikule orienteeritud põllumajandus."
Kahepäevasel kohtumisel kerkis mitmeid küsimusi.
Kas toiduhindade tõusu ning energiakriisi saab üheselt käsitleda?
ELi ühine põllumajanduspoliitika ja rahvusvaheline kaubandus: kas põllumajandussaadusi puudutav suurem kauplemisvabadus aitab kaasa kolmandate riikide põllumajandussektori arengule?
Kas vajalik on ülemaailmne põllumajandusvalitsus, mis tagaks toidu inimeste laual, jälgiks terviseohutust ning tegeleks põllumajandust ohustavate riskidega?
Maailm vajab rohkem toitu
ELi põllumajanduse ja maaelu arengu volinik Mariann Fischer Boel tõstis esile ühise põllumajanduspoliitika hetkeseisu kontrollimisel vajalikud kolm punkti.
Esiteks on oluline Euroopa põllumajanduse võimekus vastata jõuliselt turul toimuvatele muutustele, eriti juhul, kui need signaalid näitavad, et maailm vajab rohkem toitu.
Teiseks on vaja tagada põllupidajatele õiget sorti toetused, et kriisid ei pöörduks põllumajandusliku tootmise jaoks katastroofideks.
Kolmandaks tuleb anda vastust mitmetele üliolulistele arengutele, eelkõige kliimamuutustele.
EP põllumajanduskomisjoni esimees, Suurbritanniast pärit konservatiiv Neil Parish küsis toidu olemasolu tähtsust rõhutades, millise administratiivse kontrollimehhanismi laiendamisega saaks seda saavutada.
ÜRO toidu- ja põllumajandusorganisatsiooni FAO peasekretär Jacques Dioufi sõnul kannatab tänasel päeval maailmas nälga 923 miljonit inimest.
"Kui me midagi ette ei võta, kasvab see arv aastaga 100 miljoni võrra."
ELi eesistuja Prantsusmaa põllumajandusministri Michel Barnieri sõnul tuleb võtta õppust finantskriisist.
"Me peame tegutsema käsikäes kogu ülejäänud maailmaga vastamaks väljakutsele, mille on esitanud toiduhindade tõus."
Poolesaja-aastane põllumajanduskava
EL pani ühise põllumajanduskava paika 1957. aastal ning see rakendus viis aastat hiljem.
Sõjajärgsel perioodil toidu olemasolu taganud kava sai toona kiidulaulu osaliseks, kuid vajas hilisemas järgus reformimist.
80ndatel räägiti ülevaatamisest esmakordselt ning kui 90ndatel tehti sellega algust, siis aastal 2003 jõuti ühise põllumajanduspoliitika põhjaliku reformimiseni.
Aastast 2007 tehakse kavale niiöelda tervisekontrolli, mis võtab arvesse uute liikmesriikide mõju ning paigutab ELi põllumajanduse ülemaailmsesse konteksti.
20081103STO41197 Tervisekontroll ühisele põllumajanduspoliitikale Põllumajandus tervisekontrollis: kuidas patsient end tunneb? (inglise keeles) Põllumajanduse tervisekontrollist (inglise keeles) Ürituse pressiteade (inglise keeles)
ET
1
PHOTO
20081027PHT40744.jpg
ET
4
LINK
http://ec.europa.eu/agriculture/healthcheck/index_en.htm
-//EP//TEXT IM-PRESS 20080229STO22573 0 NOT XML V0//ET
-//EP//TEXT IM-PRESS 20080307STO23322 0 NOT XML V0//ET
-//EP//TEXT IM-PRESS 20081103IPR41243 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
