Kirjalikult vastatav küsimus E-006646/2011
komisjonile
Kodukorra artikkel 117
Marietje Schaake (ALDE) , Johannes Cornelis van Baalen (ALDE) , Baroness Sarah Ludford (ALDE) , Norica Nicolai (ALDE) , Kristiina Ojuland (ALDE) , Ivo Vajgl (ALDE) , Renate Weber (ALDE) ja Barbara Lochbihler (Verts/ALE)
(6. juuli 2011)
Teema: Koostööleping Bosnia ja Hertsegoviina ning Iraani vahel
14. juunil 2011 teatati http://www.neurope.eu/articles/Iran-Bosnia-Sign-Judiciary-agreement/107172.php , et Bosnia ja Hertsegoviina on sõlminud Iraaniga vastastikuse koostöö lepingu juriidilistes asjades (leping).
Leping, mille allkirjastasid Iraani justiitsminister Morteza Bakhtiari ja Bosnia esindaja Barisa Colak, hõlmab väidetavalt koostööd riikide kaubanduskodade vahel ning transpordi, kommunikatsiooni, panganduse ja kindlustuse, tööstuse, turismi, teaduse ja tehnoloogia alast koostööd.
Iraani režiim on süüdi inimõiguste tõsises ja süstemaatilises rikkumises, mille tõestuseks on arvukad kohtuvälised hukkamised, piinamine ja muud laadi julma, ebainimliku ja alandava käitumise lokkamine Iraani vanglates ning Iraani kodanike süstemaatiline vägivaldne represseerimine, piirates nende seaduslikku õigust sõnavabadusele ja rahumeelsetele kogunemistele.
Arvestades hulga Iraanile, Iraani riigiametnikele ja -ettevõtetele nii inimõiguste rikkumise kui Iraani tuumaprogrammiga seotud majanduslike ja kaubanduslike sanktsioonidega, sealhulgas ÜRO jm rahvusvahelised sanktsioonid ja ELi sihtsanktsioonid, ja arvestades, et pärast Euroopa Ülemkogu Thessalonikis juunis 2003, on Bosnia ja Hertsegoviina lisatud ELi kandidaatriikide sekka, milleks sõlmiti juunis 2008 ka stabiliseerimis- ja assotsieerimisleping, on see leping ELi jaoks vastuvõetamatu ja nõuab vastuväiteid ja tegutsemist.
1.
Kas laienemise ja Euroopa naabruspoliitika volinik (volinik) nõustub, et leping rikub ÜRO sanktsioone ja kui ei, siis miks?
2.
Kas volinik nõustub, et lepingu allkirjastamisega õõnestatakse stabiliseerimis- ja assotsieerimislepingu positiivset mõju, mis võib oluliselt mõjutada Bosnia ja Hertsegoviina võimalikku kandidaadistaatust?
Kui ei, siis miks?
3.
Kas Bosnia ja Hertsegoviina valitsus konsulteeris volinikuga lepingu asjus või teavitas teda sellest?
4.
Kas komisjon kavatseb suunata Bosnia ja Hertsegoviinat lepingut tühistama ja kui ei, siis miks?
5.
Kas volinik nõustub, et leping on vastuolus Bosnia ja Hertsegoviina sihiga liituda ELiga ja kui ei, siis miks?
