Karl Suure noorteauhinna konkurss kutsub osalema
Noorsugu
2008-11-17 - 16:13
Karl Suure noorteauhinna saavad Euroopa-teemalised internetiprojektid Kas te olete seotud mõne ELi arengut, integratsiooni või identiteeti puudutava projektiga?
Euroopa Parlament ja Saksamaal Aachenis asuv Karl Suure rahvusvahelise auhinna sihtasutus kutsuvad ELi liikmesriikide noori üles osalema ELi arengu, integratsiooni ja Euroopa identiteedi teemalisel konkursil.
Lugege võistluse kohta altpoolt.
Karl Suure Euroopa noorteauhind antakse projektidele, millega edendatakse mõistmist Euroopas ja rahvusvahelisel tasandil, arendatakse ühtset Euroopa identiteeti ja integratsiooni, mis on eeskujuks Euroopas elavatele noortele ja mille abil juhitakse tähelepanu konkreetsetele näidetele ühise kogukonnana elavatest eurooplastest - nii kirjutatakse konkursi veebilehel.
Taotleda saavad 27 liikmesriigi elanikud vanuses 16-30 aastat, kas individuaalselt või grupiviisiliselt.
Võistlevad noorteprojektid
Projektideks peaksid olema erinevad noorteüritused, noortevahetused või Euroopa-teemalised internetiprojektid.
Kolme võiduprojektini jõutakse kahes järgus.
2. märtsiks valib rahvuslik žürii välja rahvusliku võitja.
Žüriisse kuulub vähemalt üks parlamendiliige.
27 rahvusliku võiduprojekti hulgast valib Euroopa žürii - kolm parlamendiliiget, EP president ning neli Karl Suure auhinna sihtasutuse liiget - 2. aprilliks välja kolm parimat projekti.
Võitjad maikuus parlamenti
Auhinnaraha kolmele parimale projektile on 5000, 3000 ja 2000 eurot, mille annavad üle EP president ja Karl Suure rahvusvahelise auhinna sihtasutuse esindaja.
Euroopa Parlament kutsub maikuus ka võitjad endale külla.
Avaldusvormid on üleval EP infobüroode kodulehtedel.
Uuri võistlustingimusi täpsemalt, klõpsates allolevale viidale.
Kandideerimise tähtaeg on 16. jaanuar 2009.
20081114STO42058 Karl Suure noorteauhind Karl Suure auhinna veebileht
ET
1
PHOTO
20080109PHT17795.jpg
ET
2
LINK
http://cyp.adagio4.eu/view/en/introduction.html;jsessionid=D3126CB692626978EEF287E1A9C36869?webaction=view.language&lg=et
ET
3
LINK
http://www.aachen.de/EN/sb/pr_az/karls_pr/index.html
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
