Infotunni küsimus H-0272/2010
komisjonile
2010 juuni osaistungjärk
Kodukorra artikkel 116
Nikolaos Chountis
(GUE/NGL) Teema: Tuumaelektrijaama rajamine Türki Akkuyusse
Venemaa ja Türgi sõlmisid 12. mail 2010 Ankaras lepingu Akkuyusse tuumareaktori rajamise kohta.
Sarnaseid projekte on tehtud ka varem, aga neid ei ole täide viidud.
Projekti täideviimine seab ohtu Türgi ja Vahemere, seismoloogid on väljendanud tõsist muret seoses reaktori rajamiseks valitud kohaga, kuna seal on maavärinaoht.
Lisaks hakatakse eeldatavasti Vahemere kaudu transportima süstemaatiliselt tuumajäätmeid.
Mida arvab komisjon sellest lepingust?
Milline on komisjoni arvamus neid läbirääkimisi silmas pidades selle kohta, kuidas on Türgi siiani järginud ELi õigustiku põhimõtteid tuumaohutuse alal?
Kas Türgi on viinud end vastavusse peamisi ohutusnõudeid käsitlevate rahvusvaheliste lepingutega ja ELi radioaktiivsete jäätmete käitlemise korraga?
Kas Türgi osaleb kasutatud tuumkütuse käitlemise ohutust ja radioaktiivsete jäätmete käitlemise ohutust käsitlevas ühiskonventsioonis?
Milliseid meetmeid on komisjon võtnud selleks, et Türgi loobuks sellise ohtliku projekti jätkamisest?
