Infotunni küsimus H-000064/2011
nõukogule
2011 märts osaistungjärk
Kodukorra artikkel 116
Jim Higgins
(PPE) Teema: Eesistujariigi Ungari prioriteedid
Ungari eesistumisperiood algab ajal, mil majanduse taastumine on endiselt ebaühtlane ja seda tuleb liidus tugevdada.
Liikmesriigid on nõustunud euroala probleemide lahendamiseks muutma Lissaboni lepingut, et muuta alaliseks finantsstabiilsusmehhanism, mis loodi Kreeka ja Iirimaa abistamiseks.
Üks uue eesistujariigi eesmärke on nende läbirääkimistega edasi minna.
Kas te võiksite öelda, milliseid meetmeid te kavatsete võtta?
Eesistujariik Ungari kavatseb samuti astuda uusi samme liikmesriikide majanduspoliitika koordineerimiseks, muu hulgas käivitada „Euroopa poolaasta” – see on kuuekuuline periood, mille jooksul EL vaatab läbi iga liikmesriigi eelarveprojekti, et tuvastada võimalik tasakaalustamatus.
Kas nõukogu võiks öelda, millistest kriteeriumidest ta liikmesriikide eelarve tasakaalustamatuse üle otsustamisel lähtub?
