Kolmapäevasel täiskogul: Berliini deklaratsioon, ksenofoobne pamflett ja Airbus
Institutsioonid
2007-03-15 - 13:20
Pöttering: “Euroopal on vaja uut algust"
Kolmapäevasel täiskogul arutasid parlamendiliikmed 25. märtsil Euroopa juhtide poolt tehtavat Berliini deklaratsiooni, millesse on kaasatud ka parlament.
Saadikud arutasid ka möödunud nädalal toimunud Euroopa Ülemkogu tulemusi, pidades neid Euroopa tuleviku jaoks paljulubavateks.
President Pöttering noomis poola parlamendiliiget Giertychi ksenofoobse ja antisemiitliku sisuga pamfleti avaldamise eest.
"Sallivus ja austus teiste suhtes on tähtsad väärtused, mis on minu prioriteetide keskmes.
Euroopa Parlament mõistab hukka võõraviha kõikvõimalikud vormid," noomis Pöttering täiskogu istungil saadik Maciej Giertychit, kes kasutas Euroopa Parlamendi logo ksenofoobse ja antisemiitliku sisuga pamfleti peal.
Pöttering rõhutas, et Giertych rikkus pamfletiga "Tsivilisatsioonide sõda Euroopas" tõsiselt parlamendiliikme käitumisreegleid.
Ta märkis, et parlament ei ole selle avaldamist rahaliselt toetanud.
Uus algus Berliini deklaratsiooniga
Lisaks tutvustas parlamendi president parlamendiliikmetele Rooma lepingu 50. aastapäevaks tehtava Berliini deklaratsiooni struktuuri.
See koosneks neljast osast: ELi ajalugu alates 1957. aastast (1), eripärasid (2), põhiväärtusi (3) ja tulevikuväljakutsed (4).
"Euroopa vajab uut algust.
Peame koos koguma julgust ja tahet võtmaks vastu 21.sajandi väljakutsed," ütles Pöttering, lisades, et parlament toetab endiselt põhiseaduse lepingut ning et Berliini deklaratsioon pole pelgalt valitsustevaheline avaldus, vaid et ka parlament ja komisjon on kaasatud.
Saadikud ülemkogu tulemustega rahul
Volinik Verheugen tegi täiskogu. avalduse 8.-9. märtsini toimunud Euroopa Ülemkogu tulemuste kohta, märkides, et "Euroopa integratsioon on vajalik" ja et "Euroopa Liit on tõestanud võimet tegutseda".
Parlamendiliikmed olid ülemkogu suhtes hästi meelestatud, nentides, et kohtumine tõi uusi tuuli ELi kurssi.
"Me ei saa loorberitele puhkama jääda," ütles parlamendiliige Marianne Thyssen (EPP-ED).
"Küsimus on, kuidas saada inimesed Lissaboni rongi peale."
Sotsialistide fraktsiooni juht Martin Schulz tõdes, et viimaste aastate ülemkogud pole olnud just kõige edukamad.
Ta tunnustas kohtumisel tehtud otsust vähendada kasvuhoonegaaside 20%.
Airbus arutelu keskmes
Kuigi komisjon ja nõukogu soovisid Euroopa lennundustööstuse tuleviku alast arutelu muuta laiemaks kui ainult lennufirma Airbusi raskest olukorrast kõneledes, jõudsid parlamendiliikmed ikka ja jälle sinna tagasi.
Mõned parlamendiliikmed juhtisid tähelepanu firma halvale juhtimisele, millel on suured sotsiaalsed tagajärjed.
Seetõttu pakkusid nad välja, et firma tuleb võimaliku avaliku sektori rahalise abiga restruktureerida.
20070308STO03946 Vaadake istungi otseülekannet Parlamendi president karistab Maciej Giertych'i ksenofoobse pamfleti eest noomitusega Berliini deklaratsioon peaks andma ülevaate Euroopa Liidu minevikust, olevikust ning tulevikust Presidendi avaldus Berliini deklaratsiooni puhul Euroopa Ülemkogu tulemused
ET
1
PHOTO
20070315PHT04245.jpg
ET
2
LINK
/eplive/public/freetext_page_direct/20061120FTX00012-2101/default_et.htm
ET
5
LINK
/president/defaulten.htm
ET
6
LINK
http://consilium.eu.int/cms3_applications/Applications/newsRoom/related.asp?BID=76&GRP=11556&LANG=1&cmsId=339
-//EP//TEXT IM-PRESS 20070314IPR04113 0 NOT XML V0//ET
-//EP//TEXT IM-PRESS 20070309IPR04013 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
