Teisipäevasel istungil: energiapakett, rändlustasud, 2007. aasta eelarve
Institutsioonid
2009-04-22 - 12:38
Saadikud soovivad gaasituru omandisuhete täielikku eraldamist ©BELGA_MONKEY Istungi avamisel tegi president Hans-Gert Pöttering avalduse Itaalias Abruzzi regioonis aset leidnud maavärina kohta ning avaldas parlamendi nimel kaastunnet kõikidele maavärina ohvritele.
Maagaasi- ja energiaturu liberaliseerimine, rändlustasude ning tekstisõnumite hinna alandamine ning ELi 2007. aasta eelarve heakskiitmine olid teised olulisemad teemad teisipäevaselt istungilt.
"Oleme mõtetes haavatutega, peavarju kaotanutega ning kõikide teiste katastroofis kannatanutega," ütles Pöttering oma sõnavõtus, lisades, et tegu on Itaalia viimaste aastate tõsisemas maavärinaga.
Abruzzi regioonis kaotas elu 295 inimest.
Kõige tõsisemad olid tagajärjed L'Aquila linnas.
Maavärina tagajärjel jäi 40 000 inimest peavarjuta ning L'Aquilas purustati hinnangute kohaselt iga kolmas maja.
Energiaturu liberaliseerimine
Teisipäevasel istungil arutasid saadikud Euroopa maagaasi- ja elektrienergiaturu liberaliseerimist.
Saadikud rõhutasid omandisuhete täielikku eraldamist, mille puhul peaksid integreeritud energiaettevõtted müüma ära oma gaasi ja elektri ülekandevõrgud.
Parlamendiliikmed otsustavad kolmapäevasel hääletusel, kas toetada liikmesriikide ministrite ja parlamendikomisjoni kokkulepet.
Odavamad rändlustasud
Saadikud toetasid mobiilikõnede rändlustasude, tekstisõnumite ja mobiilse interneti hindade alandamist.
Sellest suvest alaneb teises ELi riigis tehtud mobiilikõne minutihind 0,46 eurolt 0,43 eurole ning tekstisõnumi hind 0,26 eurolt 0,11 eurole.
2007. aasta ELi eelarve
Parlamendiliikmed arutasid samuti ELi 2007. aasta eelarvele heakiitmist.
Enamik arutelus osalenud saadikutest oli selle poolt, kritiseerides suurt vigade hulka mõnedes valdkondades ning väljendasid vajadust lihtsama menetluskorra järele.
Ebaseaduslik metsaraie
Saadikud leidsid arutelus, et ebaseadusliku metsaraidega võitlemise reegleid Euroopa Liidus tuleb karmistada.
Kõik tarneahelas osalejad peavad tõestama, et nende puit on seaduslik ning ebaseadusliku puidu pakkujatele kehtestatavad trahvid peavad peegeldama majandus- ja keskkonnakahju tõsisust.
20090420STO53930 Istungi otseülekanne Maagaasi ja elektrienergia siseturu pressiteade Puidu turustajate pressiteade Rändlustasude pressiteade
ET
1
PHOTO
20090417PHT53858.jpg
ET
2
LINK
/wps-europarl-internet/frd/live/live-video?language=et
-//EP//TEXT IM-PRESS 20090414BRI53671 ITEM-002-ET NOT XML V0//ET
-//EP//TEXT IM-PRESS 20090414BRI53671 ITEM-004-ET NOT XML V0//ET
-//EP//TEXT IM-PRESS 20090414BRI53671 ITEM-013-ET NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
