PECH Tere tulemast kalanduskomisjoni veebisaidile!
Sellelt veebisaidilt leiate meie komisjoni tööga seoses mitmesugust teavet ja dokumente, nagu koosolekute päevakorrad ja dokumendid, meie igakuise uudiskirja ning sidusrühmade ja ekspertide ettekanded komisjoni avalikel kuulamistel.
Avalehel on ka uuendatav teave meie tähtsündmuste kohta.
Meie komisjoni tähtsaim teema parlamendi praegusel ametiajal on kahtlemata ühise kalanduspoliitika käimasolev reform.
Lissaboni lepingu jõustumise tulemusena on Euroopa Parlamendil selles protsessis kaasotsustamispädevus.
Kalanduspoliitika peab ühendama mitmed eri huvid, et tagada merekeskkonna, kalavarude, kalurite, asjaomaste tööstusharude ja rannikuäärsete kogukondade pikaajaline jätkusuutlikkus.
Praeguses kalanduspoliitikas on palju puudusi, mida soovivad kõrvaldada kõik kolm reformi kaasatud institutsiooni.
ELi kodanike piisav teavitamine sellest, kuidas kujundatakse poliitilisi otsuseid, mis võetakse vastu nende nimel, saab protsessi vaid toetada.
Ma usun, et sellest veebisaidist on kasu meie igapäevase tegevuse tutvustamisel.
Gabriel Mato Adrover,
Esimees
Komisjoni vastutusalasse kuuluvad:
1. ühise kalanduspoliitika toimimine ja arendamine ning selle haldamine;
2. kalavarude kaitse;
3. kalandustoodete turu ühine organiseerimine;
4. struktuuripoliitika kalanduse ja akvakultuuri valdkonnas, kaasa arvatud kalanduse juhtimise rahalised vahendid;
5. rahvusvahelised kalanduskokkulepped.
20101108CDE92713 Gabriel Mato Adrover © European Parliament
