A6-0278/2009
29.4.2009
RAPORT
Muudetud ettepanek võtta vastu Euroopa Parlamendi ja nõukogu otsus, millega muudetakse 17. mai 2006. aasta institutsioonidevahelist kokkulepet eelarvedistsipliini ja usaldusväärse finantsjuhtimise kohta seoses mitmeaastase finantsraamistikuga (2007–2013)
(KOM(2009)0171 – C6‑0508/2008 – 2008/2332(ACI))
Eelarvekomisjon
Raportöör:
Reimer Böge
PE 423.868v01-00
SISUKORD
EUROOPA PARLAMENDI RESOLUTSIOONI ETTEPANEK................................................3
LISA: EUROOPA PARLAMENDI JA NÕUKOGU OTSUS.....................................................5
SELETUSKIRI............................................................................................................................9
PARLAMENDIKOMISJONIS TOIMUNUD LÕPPHÄÄLETUSE TULEMUS.......................13
EUROOPA PARLAMENDI RESOLUTSIOONI ETTEPANEK
muudetud ettepaneku kohta võtta vastu Euroopa Parlamendi ja nõukogu otsus, millega muudetakse 17. mai 2006. aasta institutsioonidevahelist kokkulepet eelarvedistsipliini ja usaldusväärse finantsjuhtimise kohta seoses mitmeaastase finantsraamistikuga (2007–2013)
( KOM(2009)0171 – C6‑0508/2008 – 2008/2332(ACI) )
Euroopa Parlament ,
– võttes arvesse komisjoni muudetud ettepanekut Euroopa Parlamendile ja nõukogule ( KOM(2009)0171 );
– võttes arvesse 17. mai 2006. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini ja usaldusväärse finantsjuhtimise kohta
ELT C 139, 14.6.2006, lk 1. , eriti selle punkte 21, 22 ja 23;
– võttes arvesse oma 25. märtsi 2009. aasta resolutsiooni 2007.–2013. aasta finantsraamistiku vahekokkuvõtte kohta
Vastuvõetud tekstid, P6_TA(2009)0174 . ja oma 10. märtsi 2009. aasta resolutsiooni 2010. aasta eelarvemenetluse suuniste kohta
Vastuvõetud tekstid, P6_TA(2009)0095 ja 0096. ;
– võttes arvesse 2. aprilli 2009. aasta kolmepoolse kohtumise tulemusi;
– võttes arvesse eelarvekomisjoni raportit ( A6‑0278/2009 ),
1. kiidab heaks 2. aprilli 2009. aasta kolmepoolse kohtumise järeldused;
2. rõhutab, et mitmeaastase finantsraamistiku läbivaatamise osas saavutatud kokkulepe on institutsioonidevahelise eduka koostöö tulemus, et reageerida liikmesriike haaranud finants- ja majanduskriisile, edendades solidaarsust energiaressursside valdkonnas ja lairibaühendusi maapiirkondades, samuti toetades põllumajandussektorit;
3. tuletab meelde, et kõnealuse kokkuleppega kaitseb Euroopa Parlament – olles ühteaegu nii õiguslooja kui ka eelarvepädev institutsioon – oma olemasolevaid prioriteete, nagu ta tegi seda 2008. aasta eelarvemenetluse käigus, kui saavutati kokkulepe Galileo rahastamise osas;
4. nõustub poliitilise kompromissiga, millega nähakse ette hüvitusmehhanism 2010. aasta eelarvemenetluse jaoks, samuti vajaduse korral 2011. eelarvemenetluse jaoks; tuletab meelde, et nagu märgitakse 2. aprillil Euroopa Parlamendi, nõukogu ja komisjoni vahel toimunud kolmepoolsel kohtumisel vastu võetud ühisdeklaratsioonis, ei mõjuta hüvitusmehhanismi kasutamine kaasotsustamismenetluse raames vastuvõetud programmide rahastamispakette ega iga-aastast eelarvemenetlust ja seda rahastatakse, kasutades kõiki eelarve õiguslikus raamistikus olemasolevaid eelarvelisi vahendeid;
5. tuletab meelde, et 17. mai 2006. aasta institutsioonidevahelise kokkuleppe läbirääkimiste tulemustega seotud puudu- ja ülejäägid on endiselt lahendamata ning neid puudujääke tuleks käsitleda 2008–2009 vahekokkuvõttes, nagu on sätestatud 17. mai 2006. aasta institutsioonidevahelise kokkuleppe 3. deklaratsioonis, samuti iga-aastaste eelarvemenetluste käigus võimaluse korral suurema paindlikkuse kaudu ja igal juhul kõigi 17. mai 2006. aasta institutsioonidevahelise kokkuleppega ette nähtud vahendite abil; tuletab meelde, et Euroopa Parlament märkis oma 2. aprilli 2009. aasta kolmepoolsel kohtumisel tehtud ühepoolses deklaratsioonis, et komisjon peaks vahekokkuvõtte tegemisel võtma arvesse parlamendi 25. märtsi 2009. aasta resolutsioonis esitatud põhimõtteid;
6. hoiatab rubriigi 2 varude pideva kasutamise eest teiste rubriikide rahastamiseks, kuna sellega võidakse ohustada põllumajandussektori huve turuhindade ootamatu languse korral;
7. väljendab kahetsust, et nõukoguga jõuti kokkuleppele alles kaks kuud enne parlamendi ametiaja lõppu, mistõttu jäi vähem ruumi läbirääkimisteks, ja peab kahetsusväärseks, et sellega seati institutsioonid tavapärasele lojaalsele koostööle vaatamata surve alla;
8. kiidab käesolevale resolutsioonile lisatud otsuse heaks;
9. teeb presidendile ülesandeks kirjutada koos nõukogu eesistujaga otsusele alla ja korraldada selle avaldamine Euroopa Liidu Teatajas;
10. teeb presidendile ülesandeks edastada käesolev resolutsioon koos selle lisaga nõukogule ja komisjonile.
LISA: EUROOPA PARLAMENDI JA NÕUKOGU OTSUS
XX xxxx 2009,
millega muudetakse 17. mai 2006. aasta institutsioonidevahelist kokkulepet eelarvedistsipliini ja usaldusväärse finantsjuhtimise kohta seoses mitmeaastase finantsraamistikuga (2007–2013)
EUROOPA PARLAMENT JA EUROOPA LIIDU NÕUKOGU,
võttes arvesse Euroopa Parlamendi, nõukogu ja komisjoni vahelist eelarvedistsipliini ja usaldusväärset finantsjuhtimist käsitlevat 17. mai 2006. aasta institutsioonidevahelist kokkulepet
ELT C 139, 14.6.2006, lk 1. , eriti selle punkti 21, punkti 22 esimest ja teist lõiku ning punkti 23,
võttes arvesse komisjoni ettepanekut
ning arvestades järgmist:
(1) 2. aprillil 2009 toimunud kolmepoolsel kohtumisel leppisid Euroopa Parlament, nõukogu ja komisjon kokku rahalistes vahendites, mida antakse Euroopa majanduse elavdamise kava raames infrastruktuuride ajakohastamiseks ja energiaalaseks solidaarsuseks, energeetika valdkonna ja lairiba-internetiühenduse projektide jaoks ning 2003. aasta ühise põllumajanduspoliitika reformi (läbivaatamise) hindamise raames määratletud uute väljakutsetega seonduva tegevuse tõhustamiseks
KOM(2008) 800. .
Kõnealused rahalised vahendid nõuavad kooskõlas institutsioonidevahelist kokkuleppe punktidega 21, 22 ja 23 esimese sammuna mitmeaastase finantsraamistiku (2007–2013) muutmist, et suurendada 2009. aastaks rubriigis 1a ettenähtud kulukohustuste assigneeringute ülemmäära 2 000 000 000 euro võrra jooksevhindades.
(2) Rubriigi 1a ülemmäära suurendamine tasakaalustatakse täielikult 2009. aastaks rubriigis 2 ettenähtud kulukohustuste assigneeringute ülemmäära vähendamisega 2 000 000 000 euro võrra.
(3) Selleks et kulukohustuste ja maksete suhe püsiks tasakaalus, kohandatakse igaaastast maksete assigneeringute ülemmäära.
Kohandamise mõju eelarvele on neutraalne.
(4) Seepärast tuleks eelarvedistsipliini ja usaldusväärset finantsjuhtimist käsitleva institutsioonidevahelise kokkuleppe I lisa vastavalt muuta
Eespool nimetatud kokkuleppest tulenevad näitajad arvutatakse ümber 2004. aasta hindadesse. ,
ON VASTU VÕTNUD JÄRGMISE OTSUSE:
Ainus artikkel
Eelarvedistsipliini ja usaldusväärse finantsjuhtimise institutsioonidevahelise kokkuleppe I lisa asendatakse käesoleva otsuse lisaga.
Brüssel, […]
Euroopa Parlamendi nimel Nõukogu nimel
president eesistuja
[…] […]
SELETUSKIRI
10. detsembril 2008 esitas komisjon ettepaneku mitmeaastase finantsraamistiku muutmise kohta, et rahastada üleeuroopalisi energiavõrke ja lairiba-infrastruktuuri projekte Euroopa majanduse elavdamise kava raames.
Täpsemalt tegi komisjon ettepaneku suurendada rubriigi 1a kulukohustuste aastast ülemmäära 3 miljardi võrra 2009. aastal ja 2 miljardi võrra 2010. aastal.
Nimetatud suurendamist plaaniti tasakaalustada rubriigi 2 aastase ülemmäära vähendamisega 3,5 miljardi võrra 2009. aastal ja 2,5 miljardi võrra 2010. aastal.
28. jaanuaril 2009 esitas komisjon ka kaks määruse ettepanekut, millega nähakse ette mitmeaastase finantsraamistiku läbivaatamine ja asjaomased investeeringud koos õigusliku alusega.
Nende ettepanekutega tehakse muudatusi esimestesse eelarvesätetesse, millega nähti ette mitmeaastase finantsraamistiku muutmine 2008. aasta detsembris.
Eelkõige tegi komisjon ettepaneku fikseerida rubriigi 1a ülemmäära tõstmine 3,5 miljardi juures energeetikavaldkonna projektide jaoks ning näha ette 1,5 miljardit rubriigi 2 ülemmäära raames lairibaühenduste arendamiseks maapiirkondades ja põllumajanduspoliitika reformi (läbivaatamise) raames määratletud väljakutsetele reageerimiseks.
Kuna nõukogus kokkuleppele jõudmisega oli suuri probleeme, tuli oodata 20. märtsi Euroopa Ülemkogu, et leida võimalik lahendus seoses olukorraga, kus mõned liikmesriigid keeldusid rahastama kahte eespool nimetatud ettepanekut, ja samuti seoses energeetikavaldkonna projektide vaidlusi tekitanud nimekirjaga.
2. aprillil eelarvepädevate institutsioonide ja komisjoni vahel toimunud kolmepoolse kohtumise tulemusena vastu võetud ühisdeklaratsioonis lepiti kokku uutes sätetes, et rahastada määruste ettepanekute raames ette nähtud meetmeid, pidades silmas mitmeaastase finantsraamistiku muutmist.
Kõnealuse kokkuleppega nähakse ennekõike ette kaheetapiline lähenemine:
5 miljardit eurot tehakse kättesaadavaks järgmiselt:
1. etapp: 2,6 miljardit eurot:
rubriigi 1a ülemmäära tuleks suurendada 2 miljardi euro võrra 2009. aastal, vähendades rubriigi 2 ülemmäära sama summa võrra; maaelu arenguks lisatakse 600 miljonit 2009. aasta eelarvest.
2. etapp: 2,4 miljardit eurot:
ülejäänud 2,4 miljardit tagatakse hüvitusmehhanismi abil 2010. ja 2011. aasta eelarve lepitusmenetluse raames, kasutades kõiki selle õigusraamistikus ettenähtud vahendeid, ilma et see mõjutaks kaasotsustamismenetluse raames vastuvõetud programmide rahastamispakette või iga-aastast eelarvemenetlust .
Projektide osas nähakse ette rahastamise jagunemine järgmiselt:
„finantsraamistiku alamrubriiki 1 a kuuluvate energeetikaprojektide rahastamiseks tehakse kättesaadavaks 3 980 miljonit eurot, sh 2 000 miljonit eurot 2009. aastal ja 1 980 miljonit eurot 2010. aastal;
lisaks tehakse rubriigis 2 kättesaadavaks 1 020 miljonit eurot lairiba-internetiühenduse arendamiseks maapiirkondades ja ühise põllumajanduspoliitika läbivaatamise raames määratletud uute väljakutsetega seonduva tegevuse tõhustamiseks.”
Komisjoni otsuse ettepanekuga vastatakse 2009. aasta eelarve vajadusele muuta mitmeaastast finantsraamistikku vastavalt 2. aprillil kokkulepitule.
Muudatusega soovitakse suurendada rubriigi 1a ülemmäära 2 miljardi euro võrra ja vähendada rubriigi 2 ülemmäära sama summa võrra.
Kuna 600 miljonit eurot lisatakse maaelu arengu jaoks 2009. aasta eelarvest, oleks 2009. aastal rubriiki 2 jääva varu suurus 900 miljonit eurot, mida saaks kasutada ootamatute olukordadega toimetulekuks põllumajandussektoris aasta lõpuni.
17. mai 2006. aasta institutsioonidevahelises kokkuleppes nähakse ette mitmeaastase finantsraamistiku läbivaatamise võimalus ettenägematute olukordade puhul.
Komisjon näeb oma otsuse ettepanekus ette mitmeaastase finantsraamistiku läbivaatamise, et suurendada rubriigi 1a ülemmäära 2 miljardi euro võrra, vähendades rubriigi 2 kulukohustuste ülemmäära 2009. aastal, et rahastada energeetikasektori projekte.
Raportöör soovitab resolutsiooni projektile lisatud komisjoni otsuse ettepaneku vastu võtta.
Allpool on esitatud Euroopa majanduse elavdamise kava arvesse võttes muudetud finantsraamistik aastateks 2007–2013 (jooksevhindades).
PARLAMENDIKOMISJONIS TOIMUNUD LÕPPHÄÄLETUSE TULEMUS
Vastuvõtmise kuupäev
27.4.2009
Lõpphääletuse tulemused
+:
–:
0:
18
Lõpphääletuse ajal kohal olnud liikmed
Glenn Bedingfield, Reimer Böge, Brigitte Douay, James Elles, Salvador Garriga Polledo, Catherine Guy-Quint, Jutta Haug, Anne E. Jensen, Alain Lamassoure, Liene Liepiņa, Vladimír Maňka, Alexandru Nazare, Esko Seppänen, Nina Škottová, László Surján, Ralf Walter
Lõpphääletuse ajal kohal olnud asendusliige/asendusliikmed
Michael Gahler, Paul Rübig
