SUULINE KÜSIMUS H-0086/10
Küsimuste tunniks osaistungjärgul - märts 2010
vastavalt kodukorra artiklile 116
esitaja:
Enrique Guerrero Salom
nõukogule
Teema: Ebaseaduslikud rahavood, maksudest kõrvalehoidumine ja arengumaad
Praegu on meil piisavalt tõendeid selle kohta, et ebaseaduslikel rahavoogudel on arengumaade jaoks kahjulikud tagajärjed.
Isegi kui piiriülesed ebaseaduslikud rahavood on suures osas varjatud ja raskesti mõõdetavad, ulatuvad need hinnanguliselt 1000–3000 miljardi USA dollarini aastas.
Maailmapank viitab teabele, mille kohaselt ulatuvad sellised rahavood igal aastal 1000–1600 miljardi USA dollarini, millest hinnanguliselt 500–800 miljardi USA dollari suurune summa tuleb arengumaadest.
Aastas hinnanguliselt 500–800 miljardi USA dollarini ulatuvad ebaseaduslikud rahavood arengumaadest on kõige olulisem majanduskahju, mille tõttu vaesed kannatavad.
Ebaseaduslikud rahavood vähendavad välisvaluutareserve, kiirendavad inflatsiooni ja vähendavad maksutulu ning mõjutavad mitmel muul moel negatiivselt arengumaade võimalusi.
Milliseid meetmeid EL võtab ja milliseid meetmeid ta kavatseb lähikuudel võtta arengumaades ja neist tuleneva maksudest kõrvalehoidumise ja kapitali väljavoolu vastu võitlemiseks?
Kuidas me saame parandada arengumaade maksuhalduse alast suutlikkust?
