Infotunni küsimus H-0295/2010
komisjonile
2010 juuni osaistungjärk
Kodukorra artikkel 116
Bendt Bendtsen
(PPE) Teema: Läbirääkimised Hiina ühinemise üle WTO riigihankelepinguga
Hiina kodumaiste uuenduslike toodete heakskiitmise riiklik programm on näide sellest, kuidas Hiina püüab sihilikult kaitsta kodumaiseid ettevõtteid.
Seda programmi ei oleks olnud aga võimalik ellu viia, kui Hiina (nagu mitu muud riiki) oleks ühinenud WTO riigihankelepinguga, milleks ta end selgesõnaliselt kohustas.
Milline on seis läbirääkimiste osas Hiina ühinemise üle WTO riigihankelepinguga ja millist strateegiat järgib EL kõnealustel läbirääkimistel?
Hiina ühinemine kõnealuse lepinguga peaks Euroopa jaoks olema selge prioriteet.
Milliseid tulemusi andis komisjoni presidendi Barroso, volinik De Guchti, Catherine Ashtoni jt hiljuti tehtud Hiina visiit turulepääsu ja WTO riigihankelepingu üle peetavate läbirääkimiste osas?
Milline on komisjoni seisukoht Jörg Wuttkesi 7. aprillil ajalehes Financial Times tehtud avalduse osas, mille kohaselt kaaluvat mitte Hiina päritolu ettevõtted maalt lahkuda – mitte konkurentsi tõttu, vaid seetõttu, et ettevõtluskeskkond olevat nähtavasti kujundatud selliselt, et nad satuksid võimalikult halba olukorda?
