Euroopa – mis suunas edasi?
Euroopa tulevik / Euroopa integratsioon
2005-12-05 - 16:41
Europa Quo Vadis - Debate
Euroopa peab määratlema oma eesmärgid, piirid ja tulevase ühispoliitika – see oli sõnumiks debatil "Europa - Quo Vadis", mille parlament 1. detsembril läbi viis.
See üritus tõi kokku Euroopa endised ja praegused juhid, et arutada kontinendi edasiste sihtide üle.
Endine Euroopa Komisjoni president Jacques Delors rõhutas, et Euroopa peab austama kõigi riikide õigust avaldada oma arvamust ELi põhiseaduse kohta - "andke neile sõna", ütles ta.
Belgia peaminister Guy Verhofstadt ütles, et mõnikord jääb tal mulje "justkui ei oleks meil lubatud mõelda Euroopa tuleviku üle."
Jacques Delors toonitas ka, et kaaluda tuleks erinevaid lähenemisi Euroopale: " diferentseerumine on taas päevakorral, see peab nii olema, sest vastasel korral ei oleks võimalik laienemist ja süvenemist kokku sobitada ."
Endine Norra peaminister Gro Harlem Brundtland ütles, et me vajame Euroopat, mis seisaks "jätkusuutliku arengu ning õigusriigi põhimõtete eest, sümboliseerides neid väärtusi ülejäänud maailmale ".
Ta hoiatas ka, et " kui EL ei ole suuteline poliitiliselt organiseeruma ning hüvesid kõigile laiendama, siis on raske näha, kuidas rahvusvaheline koostöö saaks edukas olla ."
Euroopa Parlamendi president Josep Borrell avas kohtumise, kutsudes üles arutlema Euroopa rolli, Euroopa identiteedi, ning lõpuks ka Euroopa piiride ja eesmärkide üle.
Diskuteerides teemal, kuidas Euroopa peaks edasi liikuma 25-liikmelise laienenud blokina, kutsus Ungari endine peaminister Gyula Horn 15 „vana“ ELi liiget üles võtma „uute“ 2004. aasta mais ühinenud Kesk- ja Ida-Euroopa riikide suhtes erilise hoiaku.
See on vajalik seetõttu, et „ nii hiiglaslikku muutumist ei ole meie ajaloos varem toimunud .“ Ungari Kunstide Akadeemia president György Konrád tõstis esile Euroopa mandri kultuurilise rikkuse, väites, et Euroopa identiteet peitub tema "kirjanduses, teaduses ja teadmisjanus."
Debati organiseerisid Euroopa Parlament, Aacheni linn ja Charlemagne’i auhinna sihtasutus, mille iga-aastane auhind antakse "üksikisikutele või asutustele silmapaistva panuse eest Euroopa integratsiooniprotsessi edendamisel" .
Viis debatil osalenut - Jacques Delors, Gyula Horn, Gro Harlem Brundtland, György Konrád ja Pat Cox (kes võttis selle vastu parlamendi nimel kui ta oli parlamendi president) on endised Charlemagne’i auhinna laureaadid.
20051205STO03169 Charlemagne’i auhinna veebileht
ET
1
PHOTO
20051205PHT03167.jpg
ET
2
LINK
http://www.aachen.de/EN/sb/pr_az/karls_pr/charlemagne_prize/index.html
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
