Istungi olulisemad teemad: 20.-23. oktoober 2008
Institutsioonid
2008-10-27 - 11:40
President Sarkozy Strasbourgis ELi eesistujast Prantsusmaa president Nicolas Sarkozy hinnang möödunud nädalal toimunud ELi tippkohtumise tulemustele,
arutelu finantskriisi ning kliimapaketi üle olid oktoobrikuu istungi tähtsündmused.
Euroopa Parlament andis üle kaks olulist auhinda - filmiauhinna LUX ning Sahharovi inimõiguste auhinna.
Samuti arutasid saadikud ELi renditööliste staatusest, vaadati üle rahvusvahelisi abielusid reguleeriv õigusloome ning toetati kolmandatest riikidest pärit Erasmus Mundus tudengitele lihtsustatud korras viisa andmist.
Saadikutele oli külla tulnud ÜRO Tsivilisatsioonide Liidu kõrge esindaja Jorge Sampaio, kes pidas põneva ettekande.
Neljapäeval kiitsid parlamendiliikmed heaks kehaskannerite resolutsiooni, mis puudutab otseselt inimõigusi, privaatsust ja eneseväärikust.
20081023FCS40477
Esmaspäevasel istungil: renditöölised, rahvusvaheline abielu, Erasmus Mundus
Esmaspäevane istung algas mitmete oluliste aruteludega Kogunedes täiskogu istungiteks taas Strasbourgi, avasid parlamendisaadikud istungi mitmete oluliste aruteludega.
Esiteks kõneleti ELi renditööliste staatusest, teiseks vaadati üle rahvusvahelisi abielusid reguleeriv õigusloome ning kolmandaks toetati kolmandatest riikidest pärit Erasmus Mundus tudengitele lihtsustatud korras viisa andmist.
ELi renditööliste staatust ja neile rakendatavaid tingimusi reguleeriv prantsuse parlamendiliikme Harlem Désir'i raport leidis positiivse vastuvõtu kõikide fraktsioonide ning ka komisjoni ja nõukogu tasandil.
Sillutades teed uue direktiivi vastuvõtmiseks loodab sotsiaaldemokraadist Désir, et raport läheb läbi edasiste muudatusteta.
Kuigi renditööliste arvukus on kasvamas, erinevad riikide seadusandlused üle ELi.
Direktiivi uudsuseks on sotsiaalsete grantiide tagamine alates renditöölise esimesest tööpäevast, hõlmates puhkeaega, tasustatud puhkust ning lapseootel naiste mittediskrimineerimist.
"Direktiivi vastuvõtmine ilma muudatusteta on signaaliks, et ELi sotsiaalne süda on endiselt tuksumas...
Me peame näitama, et Euroopa hoolib tööandjatest ja töötajatest, lepitav Euroopa koos oma kodanikega," rääkis Désir.
Hääletus on plaanitud kolmapäevale.
Aastas sõlmitakse ELis ligi 350 000 rahvusvahelist abielu, 170 000 lahutatakse.
Üles kerkivad küsimused laste hooldusõiguse, alimentide ja vara jaotamise kohta.
Missuguse riigi seadused kehtivad rahvusvahelise lahutuse puhul?
Euroopa Komisjon on teinud õigusloome ettepaneku, mida esmaspäevasel istungil arutasid saadikud.
Määruse vastu võtmisega peaks lahenema arvukad vaidlused abielulahutuste kohtualluvuse osas.
Saadikud rõhutavad raportis kodanike parema informeerimise olulisust, mistõttu on oodata, et eelnõud toetavad üheksa riiki jätkavad tugevdatud koostöö alusel.
Kuna nõukogus ei ole eelnõu osas siiski vajalikku ühehäälsust saavutatud, märkis ELi õigusvolinik Jacques Barrot istungil, et toetavad üheksa riiki jätkavad tõenäoliselt nn tugevdatud koostöö alusel.
Saadikud arutasid samuti kolmandatest riikidest pärit Erasmus Munduse tudengitele lihtsustatud korras viisa andmist.
Kultuurikomisjoni liikmed usuvad ka, et suuremat tähelepanu tuleks pöörata keeleõppele.
"See on hea programm," ütles prantsuse liberaalist raportöör Marielle De Sarnez.
"Arvestades keerulisi aegu anname me sellega Euroopast positiivse pildi."
Aastateks 2009-2013 nähakse programmile ettepaneku kohaselt ette 950 miljonit eurot.
Tudengivahetusprogramm Erasmus sai 20 aastaseks Renditööd puudutav resolutsioon Rahvusvahelist abielu puudutav raport Erasmus Munduse raport
Teisipäevasel istungil: finantskriis, kliimapakett, ELi-Venemaa suhted
"Kliimapakett ei tohi jääda finantskriisi varju," ütles Sarkozy istungil Teisipäeva hommikul andis Euroopa Liidu Nõukogu eesistujana ülevaate eelmise nädala ELi tippkohtumisest Prantsusmaa president Nicolas Sarkozy.
Kõneledes parlamendiliikmetega olid peateemadeks finantskriisi kordumise ärahoidmiseks vajalikud sammud ning saadikute jätkuv kindlameelne soov võtta aasta lõpuks vastu tugev kliimamuutuste pakett.
Lisaks räägiti ELi ja Venemaa suhetest.
"See on ülemaailmne kriis ning vastus sellele peab olema samuti ülemaailmne," ütles Sarkozy.
Tema hinnangul on süüdlaste otsimine mõttetu ning tegeleda tuleb uue kriisi ärahoidmisega.
"Vajalik on uus Bretton Woods, vaja on uut maailma finantssüsteemi."
Prantsusmaa president tegi ettepaneku luua Euroopa jaoks uus "majandusvalitsus", mis oleks partnerluses Euroopa Keskpangaga.
Lisaks soovitas eesistujariigi liider riiklike suveräänsete investeerimisfondide loomise abil kaitsta Euroopa ärisid ühendusest väljastpoolt tulevate ülevõtmiste eest.
Kliimapaketti ei tohi hüljata
Sarkozy sõnul ei tohi ELi kliimapakett jääda finantskriisi varju.
"Ambitsioonikas energiapakett põhineb arusaamisel, et maailmas valitseb hetkel kaos... oleks väga traagiline hüljata valitud kliimapoliitika ettekäändel, et ilmus välja finantskriis."
Euroopa Rahvapartei ja Euroopa Demokraatide fraktsiooni esimehe Joseph Daul ütles, et finantskriis pole loomulikult veel läbi, kuid see on hetkel staadiumis, kus saab teha ettekirjutusi tulevikuks.
Sotsiaaldemokraatide esimees Martin Schulz rõhutas, et finantskriis on mööduv nähtus, kuid kliimamuutused mitte.
Arutelu jõudis ka Lissaboni lepinguni, mille peale Prantsusmaa president osutas oma aktiivsele tegevusele, leidmaks teed Iiri "ei" suunamiseks.
ELi-Venemaa suhted
Kahe naabri suhete üle diskuteerisid pärastlõunal parlamendiliikmetega eesistujariigi esindajana Prantsusmaa eurominister Jean-Pierre Jouyet ja Euroopa Komisjoni välissuhete ja naabruspoliitika volinik Benita Ferrero-Waldner.
ELi ja Venemaa kõikuvaid suhteid iseloomustab poliitiline pinge ning majanduskriis, mida mõjutavad eelkõige energiajulgeolek ning rahvusvaheline olukord pärast augusti sündmusi Gruusias.
Gruusia kriis andis õppetunni
Enamus fraktsioonidest oli üksmeelel, et Gruusia kriis andis Euroopale suhetes Venemaaga olulise õpetunni.
Lisaks nõustuti, et Venemaa puhul on tegemist olulise strateegilise partneriga ELi jaoks, kelle huvid lõppkokkuvõttes langevad kokku lääne omadega.
Enamiku arvates on jutt külma sõja naasmisest ja Venemaa isolatsioonist ebatäpne ja edasiliikumist takistav.
14. novembril toimub Nice`is ELi-Venemaa tippkohtumine.
Euroopa demokraatide ja liberaalide liidu fraktsiooni esimees Graham Watson võttis kolm olulisemat teisipäevast teemat kokku järgmiselt: "Euroopa hoidis augustis tankid Tbilisist eemal, Euroopa abil on pangad jätkanud oma tegevust ja kui detsembris tegutseb Euroopa maailma säilitamise nimel, siis me suudame veenda isegi kõige suuremaid skeptikuid, et meil on vaja Lissaboni lepingut."
Istungi otseülekanne Istungi päevakava Pressiteade: Euroopa Ülemkogu arutelu Sarkozy kõne istungil Barroso kõne istungil Fraktsioonide esindajad istungil kõnelemas Pressikonverents Sarkozy, Barroso ja Pötteringiga
Kolmapäevasel istungil: filmiauhind LUX, tsivilisatsioonide vaheline dialoog, 2009. aasta eelarve
President Pöttering filmiauhinda LUX üle andmas Euroopa Parlament võõrustas kolmapäeval filmiauhinna LUX võidutseremooniat, millest väljus parimana belgia teos "Lorna vaikimine".
Hommikupoolikul kuulasid saadikud ÜRO Tsivilisatsioonide Liidu kõrge esindaja Jorge Sampaio ettekannet, samuti arutleti ELi 2009. aasta eelarve üle ning keskenduti dialoogis komisjoniga Bosnia ja Hertsegoviina stabilisatsiooni- ja assotsiatsioonilepingule.
Kolme finalisti hulgast valisid saadikud teistkordselt väljaantava LUXi filmiauhinna vääriliseks Belgia filmi "Lorna vaikimine".
Auhinnatseremoonial ütles EP president Hans-Gert Pöttering, et kultuur on alati mänginud pöördelist rolli Euroopa Parlamendi jaoks ning seda näitab teine LUXi auhind.
"Üheks auhinna eesmärgiks on kogeda kultuurilisi ja keelelisi erinevusi ELi raames."
Kolme finaali jõudnud filmi režissööridega tegi parlamendi veebileht kolmapäeval juttu, vaata lisateavet allpool.
Sampaio - tsivilisatsioonide liit
Kolmapäeva hommikul võõrustas parlament ametlikul koosviibimisel ÜRO Tsivilisatsioonide Liidu kõrget esindajat Jorge Sampaiot.
Aasta 2008 on Euroopa kultuuridevahelise dialoogi aasta.
Sampaio edastas ÜRO peasekretäri sõnumi: "Euroopa seisab silmitsi arvukate väljakutsetega edendamaks kultuuridevahelist dialoogi.
Ränne, majanduslik ebakindlus ja poliitilised pinged põhjustavad vastuolusid erinevate kultuuriliste, etniliste ja religioossete gruppide vahel.
Kultuuride ülene tolerants, dialoog, austus ja arusaamine peavad olema meie poolt ehitatava parema maailma alustaladeks."
Sampaio: "Kultuurilisest mitmekesisusest on saanud poliitilise diskussiooni peateema, mis esitab väljakutse noortele demokraatiatele, pluralismile, kodakondsusele ja sotsiaalsele ühtekuuluvusele ning samuti rahvaste vahelise rahule ja stabiilsusele."
ÜRO kõrge esindaja rääkis samuti "tsivilisatsioonide kokkupõrkest", ekstremismist ning moslemite integratsioonist Euroopas.
Sampaio rõhutas, et Euroopa, kus me saame võrdsetena koos elada, nõuab suuremat kodanike osalust ning paremat korraldust kultuurilise mitmekesisuse valdkonnas.
2009. aasta eelarve
Pärastlõunal toimus koos nõukogu ja komisjoniga eelarve arutelu, millele järgnesid Saksa sotsiaaldemokraadi Jutta Haugi ja Poola konservatiivi Janusz Lewandowski raportid.
Haug tõstis esile mõningad 2009. aasta eelarveprioriteedid: kliimamuutused, sotsiaalne Euroopa ja turvalisus.
"Euroopa, kui üleilmne partner on infra-finantseeritud."
Saadikud kõikidest fraktsioonidest rõhutasid vajadust tugevdada ELi ühtse välis- ja julgeolekupoliitika rahastamist.
Portugali sotsiaaldemokraat Ana Maria Gomes sõnas: "Maailmaasjades kõva häälega kaasarääkimiseks on meil vaja suuremat rahastamist."
Mõned saadikud nõudsid suuremaid vahendeid keskkonnasektorile või kommunikatsiooni valdkonnale.
Raport läheb hääletamisele neljapäeval.
Kolmapäevast veel.
Öösel keskendus parlament koos komisjoniga Bosnia ja Hertsegoviina stabilisatsiooni- ja assotsiatsioonilepingule.
Samuti arutleti lennujaama maksude üle.
Filmiauhinnale LUX kandideerinud režissöörid Filmiauhinna LUX võitis "Lorna vaikimine" ÜRO Tsivilisatsioonide Liidu kõrge esindaja parlamendis Eelarvepädevus Mõistlikud lennujaamatasud viivad piletihinnad alla Euroopa kultuuridevahelise dialoogi aasta
Neljapäevasel istungil: kehaskannerid, mereröövlid ja Sahharovi auhind
Saadikute hinnangul on lennujaamade kehaskannerid vastuolus inimõigustega Euroopa Parlamendi poolt vastu võetud resolutsiooni kohaselt on kehaskannerite puhul tegemist turvameetmetega, mis puudutavad otseselt inimõigusi, privaatsust ja eneseväärikust.
Lisaks keskenduti neljapäeval piraatide vastasele võitlusele ning anti üle Sahharovi auhind Hiina poliitaktivistile Hu Jiale.
Euroopa Komisjoni määruse eelnõu järgi oleksid Euroopa lennujaamades turvalisuse tagamiseks rakendatavate lubatud meetmete hulgas kehaskannerid.
Seadmed, millega tehakse inimesest justkui alasti kujutis.
Parlamendi sõnul on tegemist virtuaalse alasti läbiotsimisega ning see puudutab tõsiselt õigust privaatsusele ning eneseväärikusele.
EP palub komisjonilt antud küsimuses hinnangut ning konsulteerimist Euroopa andmekaitseinspektori ning Euroopa Liidu Põhiõiguste Ametiga.
Mereröövlid
Parlamendile teeb eelkõige muret piraatide aktiivsuse kasv Somaalia poolsaare vetes, mis avaldub rünnakutes kohalike kalurite ning kauba- ja reisilaevade pihta.
Parlament soovitab tungivalt Euroopa Liidu Nõukogul rahvusvahelistest seadustest lähtuvalt tegeleda piraatluse, kui kriminaalkuriteoga.
Saadikute sõnul on vaja selgemaid reegleid, mis puudutavad merevägede kaasamist piraatide tegevuse vastastesse operatsioonidesse.
Samuti on vaja kindlaid juhiseid kinnipüütud piraatide vahi all hoidmiseks ning süüdimõistmiseks.
Parlamendi sõnul on oluline efektiivne koostöö teiste piirkonnas paiknevate merevägedega, eelkõige USA ja Venemaaga.
23. septembril toimunud samateemalisel arutelul ütles transpordivolinik Antonio Tajani: "Me ei saa ainult hukka mõista, me peame tegutsema.
Hoolitsema, et piraatide poolse organiseeritud kuritegevuse olemasolu ei tähendaks sajandite pikkust ajas tagasiminekut."
Volinik tõstis esile neli peamist piirkonda, kus piraadid tegutsevad: Lõuna-Hiina, Singapuri ja Malaka väinad, Guinea laht ning Somaalia poolsaare ümbrus.
Neljapäevased hääletused
EP võttis vastu oma seisukohad peale 2009. aasta eelarve esimest lugemist.
Hääletati lennujaamamaksude, iga-aastase Euroopa ombudsmani ettekande üle.
EP andis oma heakskiidu Euroopa Komisjoni ning Bosnia ja Hertsegoviina vahelisele stabilisatsiooni- ja assotsiatsioonilepingule.
Hiina inimõiguste aktivist Hu Jia pälvis 2008. aasta Sahharovi auhinna Piraatlusest (inglise keeles) Saadikud mures kehaskannerite kavandatud kasutamise üle Pressiteated Sahharovi auhinna väljakuulutamine (03:01)
ET
1
PHOTO
20081024PHT40598.jpg
ET
2
PHOTO
20081020PHT40033.jpg
ET
7
PHOTO
20081020PHT40041.jpg
ET
8
LINK
/wps-europarl-internet/faces/live/live-video.jsp
ET
11
MULTIMEDIA
20081021MLT40153.asf
ET
12
MULTIMEDIA
20081021MLT40228.asf
ET
13
MULTIMEDIA
20081021MLT40234.asf
ET
14
MULTIMEDIA
20081021MLT40312.asf
ET
15
PHOTO
20081022PHT40467.jpg
ET
19
LINK
/parliament/public/staticDisplay.do?id=46&pageRank=5&language=ET
ET
22
PHOTO
20081022PHT40469.jpg
ET
26
LINK
/news/expert/default_et.htm
ET
27
MULTIMEDIA
20081023MLT40502.asf
-//EP//TEXT IM-PRESS 20070705STO08862 0 NOT XML V0//ET
-//EP//TEXT REPORT A6-2008-0373 0 NOT XML V0//ET
-//EP//TEXT REPORT A6-2008-0361 0 NOT XML V0//ET
-//EP//TEXT REPORT A6-2008-0294 0 NOT XML V0//ET
-//EP//TEXT AGENDA 20081021-LASTV 0 NOT XML V0//ET
-//EP//TEXT IM-PRESS 20081020IPR40025 0 NOT XML V0//ET
-//EP//TEXT IM-PRESS 20081020FCS39962 0 NOT XML V0//ET
-//EP//TEXT IM-PRESS 20081021IPR40238 0 NOT XML V0//ET
-//EP//TEXT IM-PRESS 20081021IPR40244 0 NOT XML V0//ET
-//EP//TEXT IM-PRESS 20081020STO39951 0 NOT XML V0//ET
-//EP//TEXT IM-PRESS 20080211FCS20948 0 NOT XML V0//ET
-//EP//TEXT IM-PRESS 20081020STO39964 0 NOT XML V0//ET
-//EP//TEXT IM-PRESS 20081022IPR40410 0 NOT XML V0//ET
-//EP//TEXT IM-PRESS 20081022IPR40394 0 NOT XML V0//ET
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
