Parlamenti jõudis 2,4 miljoni allkirjaga petitsioon ACTA vastu
Petitsioonid
Väliskaubandus / Rahvusvaheline kaubandus
Infoühiskond
2012-02-27 - 16:59
ACTA-vastaste petitsioon antakse EPle üle kolmapäeval, 28. veebruaril ©BELGA/AFP/J.Skarzynski Euroopa Parlament (EP) sai teisipäeval enam kui 2,4 miljoni internetikasutaja allkirjaga petitsiooni võltsimisvastase kaubandusleppe (ACTA) vastu.
Selle esitajad kardavad, et ACTA ohustab vaba ja avatud internetti.
Parlamendi petitsioonikomisjon vaatab esitatud petitsiooni läbi ja seejärel otsustab, mida edasi teha.
Näiteks võib komisjon koostada raporti, mis läheb hääletusele EP täiskogul või paluda Euroopa Komisjonilt uurimise alustamist.
Petitsiooni esitas organisatsioon nimega Avaaz, mis kasutab internetti erinevate kampaaniate läbiviimiseks.
Petitsioonikomisjoni juhi Erminia Mazzoni sõnul tähendab ACTAt puudutava petitsiooni üleandmine, et kõnealune komisjon hakkab taas mängima põhjapanevat rolli Euroopa kodanike ärakuulamisel.
Mazzoni sõnul on petitsioonikomisjon kodanikele kohaks, kus saab Euroopa institutsioonidega näost näkku seisukohti vahetada.
"Euroopa Liidu kuvandi nõrkuse ja kriisi perioodil on meil minu arvates kohustus saata teistsugune sõnum ja täita niinimetatud demokraatlik tühimik, mis esineb kodanike ning kaugete ja bürokraatlike ELi institutsioonide vahel," rääkis Itaaliat esindav Mazzoni.
EP petitsioonikomisjon teeb pärast petitsiooni kättesaamist otsuse selle sobivuse osas.
Otsustamine võtab tavaliselt aega üks kuni kaks kuud.
Erandjuhtudel saab protsessi kiirendada.
Petitsiooni edasine käekäik
Petitsiooni saab kuulutada ebasobivaks juhul, kui selles tõstatatud probleem ei mahu Euroopa Liidu (EL) haldusalasse.
Sellisel juhul komisjon teemaga enam edasi tegele.
Kui petitsioon kuulutatakse sobivaks peab komisjon otsustama, milliste tegevustega jätkata.
EP petitsioonikomisjon saab Euroopa Komisjonilt paluda nii eeluurimise läbiviimist kui infot selle kohta, kuivõrd antud küsimus on kooskõlas vastavate ELi õigusaktidega.
Samuti võib EP komisjon pöörduda SOLVITi poole.
SOLVIT on ELi liikmesriikide vaheline veebipõhine võrgustik, mille kaudu saab praktiliselt lahendada probleeme, mis tekivad, kui avalik asutus kohaldab vääralt siseturu õigusakte.
Petitsioonikomisjon võib petitsiooni saata hinnangu küsimiseks ka mõnda teise EP komisjoni.
Mõnel erandjuhul koostab petitsioonikomisjon raporti, mis läheb täiskogul hääletamisele
Petitsiooni saabumisele järgneva tegevuse otsustab komisjon tavaliselt paari nädala jooksul.
Internetivabadus versus võltsimine
"ACTA ratifitseerimise protseduur on EPs äsja alanud.
Faktide hindamise kaudu ja kõiki muresid arvestades tuleb läbi viia hoolikas uurimine, püüdes ühelt poolt kombineerida internetivabadust ja teiselt poolt võidelda võltsimisega," sõnas Euroopa Rahvapartei fraktsiooni kuuluv Mazzoni.
ACTA on suunatud võltsimise vastu ja autoriõiguste kaitseks internetis.
ACTA eesmärgiks on tõhusamalt jõustada intellektuaalomandile kehtivaid õigusi rahvusvahelisel tasandil.
Kriitikud on mures, et lepe soosib suurfirmasid kodanikeõiguste arvelt ning selle rakendumine interneti valdkonnas tähendab ohtu privaatsusele ja inimõigustele.
ACTA saab ELis jõustuda vaid siis, kui sellele annab heakskiidu EP ning leppe ratifitseerivad kõik liikmesriigid.
Petitsioonikomisjon
Inimeste petitsioonidele vastav kõnealune EP komisjon lahendab tihti juhtumeid, mille puhul on rikutud aluslepingust tulenevaid kodanikeõigusi.
Komisjon teeb koostööd riiklike, piirkondlike ja kohalike asutustega küsimustes, mis on seotud Euroopa Liidu õigusaktide kohaldamisega.
Näiteks keskkonna, sotsiaalküsimuste või liikumisvabaduse valdkonnas.
Petitsioonikomisjon tegeleb uurimisega ega osale õigusloomeprotsessis.
Kui petitsioonid on põhjendatud, püüab komisjon võimaluse korral tagada kodanike probleemidele kohtuvälised lahendused.
ACTA-vastase petitsiooni tekst Kõikidele ELi Parlamendi liikmetele: murelike globaalsete kodanikena kutsume teid üles seisma vaba ja avatud interneti eest ning lükkama tagasi ACTA ratifitseerimise, mis selle hävitaks.
Internet on inimestele ideede vahetamiseks ja demokraatia arendamiseks eluliselt vajalik vahend üle maailma.
Meie tungiv soovitus on, et te näitaks tõelist üleilmset juhtpositsiooni ja kaitseks meie õigusi.
20120223STO39230 Vaata petitsiooni üleandmist Fotoreportaaž petitsiooni üleandmisest Petitsioonikomisjon Erminia Mazzoni
ET
1
PHOTO
20120222PHT39120.jpg
ET
2
LINK
/ep-live/en/other-events/video?event=20120228-0900-SPECIAL&category=SPECIAL&format=wmvd
ET
3
LINK
http://www.flickr.com/photos/european_parliament/sets/72157629109625570/show/
ET
4
LINK
/committees/et/PETI/home.html
ET
5
LINK
/meps/et/96817/Erminia_MAZZONI.html
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
