27.4.2009
RESOLUTSIOONI ETTEPANEK
vastavalt kodukorra artiklile 113
Esitaja(d): Salvador Garriga Polledo
Füüsilisest isikust ettevõtjate Euroopa aasta
Euroopa Parlamendi resolutsioon füüsilisest isikust ettevõtjate Euroopa aasta kohta
Euroopa Parlament ,
A.
arvestades, et olukord, mille on põhjustanud ülemaailmne tõsine finantskriis, ajendab leidma lahendusi miljonite töötuks jäänud töötajate jaoks;
B.
arvestades, et Euroopa ettevõtjate motivatsioon töötajaid tööle võtta on märkimisväärselt vähenenud;
C.
arvestades, et mõlemad asjaolud ergutavad leidma lahendusi, et iga töötuks jäänud töötaja leiaks töövõimalusi oma lähiümbruse tootmisaladel;
D.
arvestades, et füüsilisest isikust ettevõtjana tegutsemise arendamine on üks paremaid lahendusi, mille abil tagada töötuks jäänud töötajate tööturule naasmine,
1.
palub, et 2010. aasta kuulutataks kogu Euroopa Liidus füüsilisest isikust ettevõtjate Euroopa aastaks;
2.
palub seepärast, et erinevad ühenduse institutsioonid kujundaksid füüsilisest isikust ettevõtjana tegutsemisele liikmesriikides uue mõõtme;
3.
nõuab, et füüsilisest isikust ettevõtjana tegutsemist Euroopa Liidus käsitlevad uued õigusaktid aitaksid üle saada liidu kõrgest tööpuuduse tasemest ning avaksid miljonitele töötuks jäänud töötajatele uusi väljavaateid ja annaksid neile lootust.
