EP tähistas Kesk- ja Ida-Euroopas toimunud demokraatliku pöörde 20. aastapäeva
Institutsioonid
2009-11-11 - 18:05
Vaclav Havel osales parlamendi pidulikult istungil, et tähistada saadikutega raudse eesriide kadumise 20. aastapäeva.
Tseremooniale eelnes arutelu Euroopa Parlamendi presidendi Jerzy Buzeki ja kõikidest liikmesriikidest pärit 89 kahekümneaastase noore vahel teemal "Mida tähendab Euroopa mulle?"
Pidulikul istungil täiskogusaalis võtsid sõna endine Poola peaminister ja nüüdne Euroopa Parlamendi president Jerzy Buzek ning endine Tšehhoslovakkia president Vaclav Havel.
Lisaks näidati temaatilist lühifilmi ning mängiti Euroopa hümni.
EP president Buzek avas samuti fotonäituse, mis on pühendatud ajaloolistele sündmustele sellel perioodil.
Mida tähendab Euroopa mulle?
Pidulikule istungile eelnes arutelu EP presidendi ja kõikidest liikmesriikidest pärit 89 kahekümneaastase noore vahel.
Nad arutlesid teemal "Mida tähendab Euroopa mulle?".
"1989. aastal kukkusid totalitaarsed süsteemid nagu doominokivid," meenutas president Buzek.
"Hetkel kui müür kadus, oli minu riik juba vaba, lühikest aega, ent üksi sellel pool raudset eesriiet.
Berliini müüri langemisega liitusid teised riigid meiega ning me ei olnud enam üksi.
Sest see, mis siis juhtus, oli enam kui müüri langemine, see oli Euroopa taasühendamine."
Euroopa 20 aasta pärast - unistus ja vastutus
Enamiku arutelul osalenud noorte jaoks tähendab EL eelkõige vabadust reisida, õppida ning töötada teistes liikmesriikides ning avastada teisi kultuure.
"Meie vanematel ei olnud seda võimalust," märkis noor sakslane.
Tema Hollandi kolleeg leidis aga, et Euroopat peetakse sageli rahvusliku kultuuri ohustajaks.
Veel üks osaleja kutsus noori üles end Euroopaga identifitseerima, näitama üles initsiatiivi ning huvi Euroopa vastu.
Lätist pärit noor märkis, et kui Euroopa on kui perekond, siis ei tohi unustada, et perekonnas vastutatakse üksteise eest.
Vastutus tähendab seda, et me säilitame oma laste jaoks need vabadused ja edusammud, mis meil endil on.
Mitmed osavõtjad uskusid, et Euroopa peab jätkuvalt püüdma leida tasakaalu turu, sotsiaalsete õiguste ning isikuvabaduste vahel.
"Euroopa oli unistus.
Tihakem ühel päeval jälle unistada Euroopast," kutsus üks Belgia noor osalejaid üles.
20091110IPR64179 Pressiteade: Pidulik istung tähistamaks 20 aasta möödumist raudse eesriide kadumisest Raudse eesriide kadumise 20. aastapäeva veebileht Demokraatliku revolutsiooni 20. aastapäeva veebileht Artikkel - Václav Havel EPs: Euroopa on meie kodumaade kodumaa Vaclav Haveli kõne (inglise keeles, audio, 32:24) Vaclav Haveli kõne (originaalkeeles audio, 32:24)
ET
2
LINK
http://www.europa1989-2009.eu/intro.htm
ET
3
LINK
/parliament/public/staticDisplay.do;jsessionid=9540A975CA704AD1839B5C69730FCBBD.node2?language=ET&id=163
ET
5
MULTIMEDIA
20091111MLT64302.asf
ET
6
MULTIMEDIA
20091111MLT64300.asf
-//EP//TEXT IM-PRESS 20091104IPR63697 0 NOT XML V0//ET
-//EP//TEXT IM-PRESS 20091106FCS63916 0 NOT XML V0//ET
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
