Täiskogu eelinfo - Brüssel 04.-05.juuni 2008
2008-05-30 - 09:41
Nädala tähtsündmused:
Kolmapäev, 04. juuni:
Päevakorras on väliskomisjonis vastu võetud raport, milles märgitakse, et "Lissaboni leping tõhustab kindlalt praegu jõus olevat ühise välis- ja julgeolekupoliitika korraldust".
Saadikud viitavad samas vajadusele suurendada Euroopa Parlamendi järelevalvet nii ühise välis- ja julgeolekupoliitika (ÜVJP) kui ka Euroopa julgeoleku- ja kaitsepoliitika üle.
Nõukogu ja komisjon teevad avalduse järjekordse ELi-USA tippkohtumise kohta, mis leiab aset 9. ja 10. juunil Ljubljanas.
Tippkohtumisel keskendutakse järgmistele valdkondadele: regionaalteemad, ülemaailmne julgeolek, tänased ülemaailmsed väljakutsed ning atlandiülene partnerlus.
Arutusele tuleb kalanduskomisjoni raport, milles saadikud toetavad ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks mõeldud ühenduse süsteemi loomist.
Nõuandemenetluse raames vastu võetud raportis teevad saadikud omapoolsed muudatusettepanekud muu hulgas ebaseadusliku, teatamata ja reguleerimata kalapüügiga tegelevate laevade nimekirja ning liikmesriikide poolt rakendatavate kontrollimeetmete kohta.
Hääletusele tuleb põllumajanduskomisjonis vastu võetud raport, milles saadikud leiavad, et ühine põllumajanduspoliitika peaks tulevikus püüdma kaotada takistusi, millega põllumajandustootmist alustada soovivatel noortel silmitsi tuleb seista.
Lisaks tuleb põlvkondade vahetusest teha üks prioriteet, et põllumajandussektor muutuks dünaamilisemaks.
Naiste õiguste ja soolise võrdõiguslikkuse komisjon esitab Euroopa Komisjonile suulise küsimuse, mis puudutab sundprostitutsiooni ja naistega kauplemist seksuaalse ekspluateerimise eesmärgil 2008. aasta jalgpalli Euroopa meistrivõistluste ajal .
Saadikud soovivad teada, kas ELi inimkaubanduse tõkestamise tegevuskava on andnud tulemusi ning mida on liikmesriigid lubanud teha, et võidelda seksuaalse ekspluateerimise eesmärgil toimuva inimkaubanduse vastu.
Neljapäev, 05. juuni:
Euroopa Komisjon avaldas 20. mail teatise "Barcelona protsess: Vahemeremaade Liit" , milles käsitletakse Barcelona protsessi tulevikku.
Teatis tuleb arutusele ja kinnitamisele juunikuisel Euroopa Ülemkogul.
Komisjon ja nõukogu teevad nüüd teatise kohta avalduse ning parlament võtab vastu resolutsiooni.
Euroopa Parlamendi president Hans-Gert Pöttering tervitas teatise avaldamisel komisjoni ettepanekut ning rõhutas, et Barcelona protsessi raames on vaja tugevdada parlamentaarset mõõdet.
Hääletusele tuleb resolutsioon olukorra kohta Gruusias .
Täiskogul 7. mail aset leidnud Gruusia-teemalise arutelu käigus kutsusid saadikud osapooli üles olukorda rahumeelselt lahendama ning leidsid, et piirkonda tuleks saata rahvusvahelised rahuvalvejõud.
20080516BRI29012
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080516BRI29012 FULL-TEXT DOC XML V0//ET
-//EP//TEXT IM-PRESS 20080516BRI29012 ITEM-001-ET DOC XML V0//ET
Julgeolek ja kaitse
Ühendatud arutelu - Välis-, julgeoleku- ja kaitsepoliitika
2008-05-30 - 09:41
Väliskomisjonis vastu võetud raportis tuuakse esile, et "Lissaboni leping tõhustab kindlalt praegu jõus olevat ühise välis- ja julgeolekupoliitika korraldust".
Saadikud viitavad samas vajadusele suurendada Euroopa Parlamendi järelevalvet nii ühise välis- ja julgeolekupoliitika (ÜVJP) kui ka Euroopa julgeoleku- ja kaitsepoliitika üle.
Jacek Emil SARYUSZ-WOLSKI (EPP-ED, PL) omaalgatuslikus raportis käsitletakse ÜVJP 2006. aasta aruannet.
Komisjoniliikmed j uhivad tähelepanu sellele, et kõrge esindaja/komisjoni asepresidendi tulevase ametkonna legitiimsus on seotud otseselt Euroopa Parlamendiga.
Saadikud rõhutavad läbipaistvuse ja demokraatlike mõjutusvahendite vajadust Euroopa Liidu välisteenistuse asutamise protsessis ning leiavad, et tuleks kehtestada mehhanism, mille alusel väliskomisjoni teatud liikmetele antaks konfidentsiaalset teavet.
Olulisemad teemad: energiavarustuse kindlus ja ELi naabruskond
Raportis leitakse, et "Lääne-Balkani riikide stabiilsus peaks olema ELi 2008. aasta kõrgeimaks prioriteediks", et "dialoogi Serbiaga peaks tihendama" ning et tuleks vältida Serbia isolatsiooni.
Saadikud usuvad, et "EULEXi missioon Kosovos peab kaitsma rahvusvähemuste huve" ning nad väljendavad muret UNMIKi kohustuste EULEXile üleandmise läbirääkimiste ummikusse jooksmise pärast.
Saadikud on arvamusel, et "jätkuvalt suureneb energia varustuskindluse välispoliitilise mõõtme tähtsus".
Seetõttu soovitavad nad "energiaallikate ja energiatransporditeede laiaulatuslikku mitmekesistamist, energiatõhususe suurendamist, samuti ELi liikmesriikide solidaarsust energia varustuskindluse poliitikas" ning mõistavad hukka "liikmesriikide kooskõlastamatu kahepoolsete energiaalaste kokkulepete sõlmimise, mis kahjustavad ELi kui terviku huve ja teiste liikmesriikide strateegilisi projekte ning muudavad need küsitavaks".
Lisaks leiavad komisjoniliikmed, et Euroopa naabruspoliitika (ENP) tugevdamist tuleks käsitleda 2008. aasta peamise eesmärgina, kusjuures tähelepanu tuleks koondada Vahemere, Läänemere ja Musta mere piirkondadele ning kahes viimases piirkonnas tuleks luua uusi organisatsioonilisi struktuure piirkondlikuks koostööks.
Venemaa ja Hiina
Saadikud peavad väga tähtsaks, et "2008. aasta jooksul vaataks Euroopa Liit läbi oma suhted Venemaaga" ning liikmesriikidel palutakse "kooskõlastada oma suhteid Vene Föderatsiooniga lähtuvalt liidu ühistest huvidest".
Raportis soovitatakse "2008. aastal süvendada poliitilisi ja majanduslikke suhteid Hiinaga, tingimusel, et demokraatia ja inimõiguste valdkonnas saavutatakse märgatavat edu ning Hiina võtab kuulda ELi sügavat muret Hiina tegevuse pärast Tiibetis".
Euroopa julgeoleku- ja kaitsepoliitika
Helmut KUHNE (PSE, DE) raportis käsitletakse Euroopa julgeolekustrateegia (EJS) ning EJKP rakendamise aastaaruannet.
Raportis palutakse kõrgel esindajal valges raamatus hinnata EJSi rakendamisel 2003. aastast alates saavutatut ja kõiki puudujääke ning käsitleda valges raamatus ka EJSi parandamise ja täiendamise ettepanekuid.
Raportis rõhutatakse, et "edaspidi peab EJSi hindamine toimuma suurema demokraatliku vastutusega ja seetõttu tihedas koostöös kõigi ELi institutsioonide, sealhulgas Euroopa Parlamendi ja liikmesriikide parlamentidega".
Saadikud leiavad ka, et enne iga EJKP operatsiooni käivitamist peaks Euroopa Parlament tihedas koostöös liikmesriikide parlamentidega ka edaspidi võtma vastu vastava soovituse või resolutsiooni, et Euroopa Parlamendi arvamus oleks esitatud enne EJKP operatsiooni.
Lahingugrupid, Eurokorpused, rahukorpus ja inimeste julgeoleku reageerimisjõud
Saadikud kahetsevad, et muuhulgas kasutamistingimuste kitsa määratluse tõttu ei ole lahingugruppe siiani kasutatud ja seetõttu "ei ole praegune lahingugruppide kontseptsioon lahendanud konkreetseteks operatsioonideks vägede moodustamise küsimust".
Nad nõuavad seetõttu, et olukorda toodaks selgust.
Raportis tehakse lisaks ettepanek viia Eurokorpused kui alaline üksus ELi juhtimise alla ja kutsutakse kõiki liikmesriike sellesse oma panust andma.
Lisaks kutsutakse nõukogu ja komisjoni üles moodustama kriiside ohjamiseks ja konfliktide ennetamiseks Euroopa Rahukorpust.
Samuti kutsutakse nõukogu üles uurima võimalusi moodustada inimeste julgeolekuga seotud operatsioonide läbiviimiseks integreeritud tsiviil-sõjalised "inimeste julgeoleku reageerimisjõud", mis koosneksid ligikaudu 15 000 isikust, kellest vähemalt kolmandik oleksid tsiviilspetsialistid.
Relvaleviku pidurdamine ja relvaeksport
Raportis väljendatakse piinlikkust selle üle, et "kuigi 2008. aastal tähistatakse Euroopa Liidu relvaekspordi toimimisjuhendi kümnendat aastapäeva, ei ole see juhend veel õiguslikult siduv, ja kontrollimatu relvaeksport ELi liikmesriikidest tundub eriliste takistusteta jätkuvat".
Komisjoniliikmed soovivad, et Euroopa muudetaks tuumarelvavabaks alaks ning et sõlmitaks ülemaailmne tuumarelvade keelustamise konventsioon.
Lisaks märgivad nad, et "relvastuse leviku ohud, mis on seotud Iraani tuumaprogrammiga, on ELi ja rahvusvahelise kogukonna jätkuvaks mureallikaks" ning nad kutsuvad USAd üles ühinema EL-3 Iraagiga peetavate otseste läbirääkimistega.
ÜVJP 2006. aasta aruanne
Jacek Emil SARYUSZ-WOLSKI (EPP-ED, PL)
Dokument: A6-0189/2008
Menetlus: Omaalgatuslik raport
Arutelu: 04.06.2008
Euroopa julgeolekustrateegia ning EJKP rakendamise aastaaruanne
Helmut KUHNE (PSE, DE)
Dokument: A6-0186/2008
Menetlus: Omaalgatuslik raport
Arutelu: 04.06.2008 Jacek Saryusz-Wolski raport Helmut Kuhne raport
-//EP//TEXT REPORT A6-2008-0189 0 NOT XML V0//ET
-//EP//TEXT REPORT A6-2008-0186 0 NOT XML V0//ET
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080516BRI29012 FULL-TEXT DOC XML V0//ET
-//EP//TEXT IM-PRESS 20080516BRI29012 ITEM-COVER-ET DOC XML V0//ET
-//EP//TEXT IM-PRESS 20080516BRI29012 ITEM-002-ET DOC XML V0//ET
Kalandus
Ebaseadusliku kalapüügiga võitlev ühenduse süsteem
2008-05-30 - 09:41
Kalanduskomisjoni liikmed toetavad ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks mõeldud ühenduse süsteemi loomist.
Nõuandemenetluse raames vastu võetud raportis teevad saadikud omapoolsed muudatusettepanekud muu hulgas ebaseadusliku, teatamata ja reguleerimata kalapüügiga tegelevate laevade nimekirja ning liikmesriikide poolt rakendatavate kontrollimeetmete kohta.
Ebaseaduslik, teatamata ja reguleerimata kalapüük on tõsine ning kasvav probleem kogu maailmas.
Teatud kalaliikide puhul, nt harilik tuun ja tursk, moodustab ebaseaduslik kalapüük isegi poole kogupüügist.
Olulisimad ebaseadusliku, teatamata ja reguleerimata kalapüügi skandaalid viimastel aastatel on olnud seotud hariliku tuuniga, tursaga Barentsi meres ja Läänemeres ning patagoonia kihvkalaga.
Euroopa Komisjoni ettepaneku kesksed punktid on:
nimekirja loomine ebaseadusliku, teatamata jäetud ja reguleerimata kalapüügiga tegelevatest laevadest (nii ELi lipu all sõitvad kui muud);
tõhus kontrollimine, millega keelatakse ebaseadusliku, teatamata ja reguleerimata kalapüügiga tegelevate kolmandate riikide laevade sisenemine;
ebaseadusliku, teatamata jäetud ja reguleerimata kalapüügiga tegelevate laevade püütud kala impordi keelustamine, nõudes laeva lipuriigilt tunnistust kala seaduslikkuse kohta;
ühenduse hoiatusteate avaldamine juhtudel, kui kahtlustatakse ebaseadusliku, teatamata jäetud ja reguleerimata kalapüügiga püütud kala avastamist;
kala impordi keelustamine riikidest, mida peetakse ELi süsteemiga koostööd mittetegevateks;
sätted, millega määratakse iga ülalmainitud olukorra puhul võetavad meetmed.
Ettepaneku vastuolulised aspektid
Vastuolu esineb kolmes peamises aspektis – määruse reguleerimisala, püügisertifikaadid ja sanktsioonide ühtlustamine.
Määruse reguleerimisala puhul on küsimus selles, kas määrus peaks kehtima ELi lipu all sõitvate laevade suhtes või ainult kolmandate riikide laevade suhtes.
Raportöör Marie-Hélène AUBERT (Greens/EFA, FR) leiab, et "kui ebaseaduslikku, teatamata ja reguleerimata kalapüüki käsitleva määruse sätteid ei kohaldada ELi laevade suhtes, väidetakse põhjendatult, et EL lubab endale ebaseadusliku, teatamata ja reguleerimata kalapüügi teostamise privileegi, kritiseerides samas teisi".
Seetõttu leiab ta, et "ühendus peab rakendama oma laevade ja ettevõtjate suhtes samu eeskirju kui teiste suhtes".
Komisjoniliikmed soovivad, et lisaks aluse omanikule ning käitajale teavitataks ka lipuriiki laeva lisamisest ebaseadusliku, teatamata ja reguleerimata kalapüügiga tegelevate laevade Euroopa Ühenduse nimekirja.
Nimekiri tuleks avaldada Euroopa Liidu Ametlikus Teatajas ning kui üks omaniku laevadest on nimekirja kantud, siis tuleks põhjalikult kontrollida kõiki tema laevu.
Saadikud leiavad lisaks, et liikmesriigid ei tohi lubada oma lipu all sõitva ja nimekirjas oleva laeva eksporti ega tohi mingil tingimusel anda abi või toetust sellistele laevadele.
Nimekirja kantud kolmandate riikide kalalaevadele keelatakse sissesõit liikmesriikide sadamatesse, sadamateenuste osutamine ning lossimine, ümberlaadimine ja pardal töötlemine.
Püügisertifikaat võimaldab määrata kalatoote päritolu ja peab seega jääma määruse tugisambaks, leiab raportöör.
"Seda on peetud liiga keerukaks, kuid kalapüük tänases globaliseerunud maailmas ongi väga keerukas ettevõtmine, kus kala liigub alates püügihetkest kuni lõpptarbijani jõudmiseni läbi terve maailma.
Üle mitmete piiride, läbi sadamate ja lennujaamade liikudes tekib mitmeid võimalusi kokku segada seaduslik ja ebaseaduslik kala.
Tõhus ja laiahaardeline jälgitavuse süsteem on kesksel kohal, et viia ebaseaduslik kala müük miinimumini, "öeldakse raportis.
Praegu erinevad liikmesriikide rakendatavad sanktsioonid üksteisest märgatavalt ning nii komisjon kui ka kontrollikoda on märkinud, et trahvid ei ole hoiatavad.
Parlament on ammu kutsunud üles ühtlustama sanktsioone, mis oleksid piisavalt hoiatavad, mitte aga lihtsalt ettevõtluse kuluks loetavad.
Kalanduskomisjoni liikmed soovivad, et haldussanktsioonina oleks võimalik kasutada vähemalt 300 000 euro suuruse maksimummääraga trahvi füüsiliste isikute puhul ja vähemalt 500 000 euro suuruse maksimummääraga trahvi juriidiliste isikute puhul.
Saadikud soovivad ka, et liikmesriigid võiksid kohaldada ka kriminaalsanktsioone, tingimusel, et sellised sanktsioonid on vähemalt samaväärsed haldussanktsioonidega.
Lisaks sellele kasutataks kaasnevaid sanktsioone, nt riigiabi või toetuse saamise ajutine, vähemalt programmiperioodi pikkune keeld või püsiv keeld ning ebaseadusliku, teatamata ja reguleerimata kalapüügiga tegelevate laevade asjaomase finantsperioodi jooksul saadud riigiabi või toetuste tagasimaksmine.
Esimese aasta jooksul alates määruse jõustumisest teostatakse kontrolle iga kuue kuu tagant, et hinnata liikmesriikide valmisolekut määruse sätteid täies ulatuses kohaldada.
Rikkumiste tuvastamise korral nõutakse liikmesriikidelt vajalike kohanduste tegemist.
Marie-Hélène AUBERT (Greens/EFA, FR)
Dokument: A6-0/2008
Menetlus: Nõuandemenetlus (*)
Arutelu: 04.06.2008
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080516BRI29012 FULL-TEXT DOC XML V0//ET
-//EP//TEXT IM-PRESS 20080516BRI29012 ITEM-001-ET DOC XML V0//ET
-//EP//TEXT IM-PRESS 20080516BRI29012 ITEM-003-ET DOC XML V0//ET
Naiste õigused / Võrdsed võimalused
Sundprostitutsioon 2008. aasta jalgpalli EMi ajal
2008-05-30 - 09:41
Naiste õiguste ja soolise võrdõiguslikkuse komisjon esitab Euroopa Komisjonile suulise küsimuse, mis puudutab sundprostitutsiooni ja naistega kauplemist seksuaalse ekspluateerimise eesmärgil 2008. aasta jalgpalli Euroopa meistrivõistluste ajal.
Saadikud soovivad teada, kas ELi inimkaubanduse tõkestamise tegevuskava on andnud tulemusi ning mida on liikmesriigid lubanud teha, et võidelda seksuaalse ekspluateerimise eesmärgil toimuva inimkaubanduse vastu.
Euroopa Parlamendi naiste õiguste ja soolise võrdõiguslikkuse komisjoni poolt rahvusvahelise naistepäeva tähistamiseks 8. märtsil 2006 korraldatud ürituste raames algatas komisjon kampaania "Punane kaart sundprostitutsioonile", et tõmmata üldsuse tähelepanu vajadusele tõkestada inimkaubandust ja sundprostitutsiooni ning võidelda selle vastu jalgpalli 2006. aasta maailmameistrivõistluste ajal.
Kampaania oli väga edukas ning komisjoniliikmed leiavad, et ka 2008. aasta juunis toimuvate jalgpalli Euroopa meistrivõistluste ajal tuleks üldsuse teadlikkust tõsta, tuletades ühiskonnale meelde, et selline vägivald naiste ja tütarlaste suhtes on vastuvõetamatu.
Naiste õiguste komisjon märgib, et Euroopa Komisjon ja nõukogu võtsid 2005. aastal vastu ELi inimkaubanduse tõkestamise kava ning saadikud esitavad Euroopa Komisjonile sellega seoses järgmised küsimused:
Kas tegevuskava on seksuaalse ekspluateerimisega seoses rakendatud ja milline on selle tulemus ning mõjusus?
Millistest erimeetmetest on teada andnud liikmesriigid, et võidelda seksuaalse ekspluateerimise eesmärgil toimuva inimkaubanduse vastu?
Mil määral on liikmesriigid direktiivi 2004/81/EÜ nõuetekohaselt üle võtnud ja rakendanud?
Milliseid meetmeid on võtnud komisjon siis, kui seda pole tehtud?
Millal saab kättesaadavaks uuring seoste kohta prostitutsiooni käsitlevate õigusaktide ning naiste ja lastega seksuaalse ekspluateerimise eesmärgil kauplemise vahel, mille läbiviimist taotles Euroopa Parlamendi naiste õiguste ja soolise võrdõiguslikkuse komisjon 2006. aastal?
Kas komisjon võiks näidata, kas ja kuidas ta kavatseb innustada liikmesriike ära kasutama ja edasi arendama piiriülest politseikoostööd inimkaubanduse ja sundprostitutsiooni vastase võitluse valdkonnas?
Kuidas saaks komisjon toetada naiste õiguste ja soolise võrdõiguslikkuse komisjoni "Punane kaart sundprostitutsioonile" kampaaniat?
Anna ZÁBORSKÁ (EPP-ED, SK)
Dokument: T-0008/2008 - B5-0000/2008
Arutelu: 04.06.2008
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080516BRI29012 FULL-TEXT DOC XML V0//ET
-//EP//TEXT IM-PRESS 20080516BRI29012 ITEM-002-ET DOC XML V0//ET
-//EP//TEXT IM-PRESS 20080516BRI29012 ITEM-004-ET DOC XML V0//ET
Põllumajandus
Põllumajandus tuleb muuta noorte jaoks ligipääsetavamaks
2008-05-30 - 09:41
Põllumajanduskomisjonis vastu võetud raportis leiavad saadikud, et ühine põllumajanduspoliitika peaks tulevikus püüdma kaotada takistusi, millega põllumajandustootmist alustada soovivatel noortel silmitsi tuleb seista.
Lisaks tuleb põlvkondade vahetusest teha üks prioriteet, et põllumajandussektor muutuks dünaamilisemaks.
Juba mitu aastat on täheldatud Euroopa Liidus maapiirkondade hülgamise tendentsi, kõige selgemini seal, kus tingimused on kõige kehvemad, ning samaaegselt üha enam maaelanikkonna demograafilist vananemist.
Nii on üle poolte Euroopa põllumajandusettevõtete juhid üle 55 aasta vanused, neljandik põllumajandustootjatest on koguni üle 65 aasta vanused.
Kõige kriitilisem on olukord liidu lõunapoolsetes riikides.
Samas on noorte juhitavad põllumajandusettevõtted keskmiselt tulusamad ja nad on avatumad uuenduslikele lahendustele, kasutavad keskkonnasõbralikke põllumajandustavasid ja kohalduvad turu nõudlusele.
Saadikud leiavad seetõttu Donato Tommaso VERALDI (ALDE, IT) raportis, et ühine põllumajanduspoliitika peaks tulevikus püüdma kaotada takistusi, millega põllumajandustootmist alustada soovivatel noortel silmitsi tuleb seista.
Lisaks peaks komisjon ÜPP nn tervisekontrolli käigus esitama ettepaneku, et maapiirkondade arengut käsitlevates õigusaktides sätestatud noortele põllumajandustootjatele antav abi tuleks lisada kohustuslike meetmete hulka liikmesriikide koostatavates kavades ning sellega peaks kaasnema ka stardiabi summade suurendamine.
Rohkem toetuseid noortele põllumajandustootjatele
Raportis märgitakse, et vaja on parandada noorte põllumajandustootjate starditoetuste poliitika tõhusust ning et abisaajate tähtsuse järjekorra sätestamisel on oluline näha ette täiendavad kriteeriumid, milles võetakse arvesse objektiivseid tegureid.
Muu hulgas tuleks läbi vaadata tegevuse alustamise toetuse andmise kord, suurendada ühenduse abi ülemmäära ja nõuetele vastavuse saavutamise tähtaega tuleks tõsta kolmelt aastalt viiele aastale ettevõtlusega alustamisest arvates.
Ka tuleks põllumajandusettevõtete loomine ja üleandmine muuta paindlikumaks ning noori põllumajandustootjaid peaks toetama põllumajandusettevõtte asutamisele järgnevatel aastatel ja tuleks luua spetsiaalne reservfond, et aidata neil toime tulla ettenägematute olukordadega ettevõtte asutamisel.
Saadikud juhivad tähelepanu raskustele, mida põllumajandustootmist alustada soovivad noored kogevad rahastamisele ligipääsul ning nad on seisukohal, et liikmesriigid ja piirkondlikud ametivõimud peaksid uurima võimalusi kehtestada või parandada meetmeid, millega uutele põllumajandustootjatele pakutakse soodustingimustel stardikapitali.
Donato Tommaso VERALDI (ALDE, IT)
Dokument: A6-0182/2008
Menetlus: Omaalgatuslik raport
Arutelu: 04.06.2008 Donato Tommaso Veraldi raport
-//EP//TEXT REPORT A6-2008-0182 0 NOT XML V0//ET
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080516BRI29012 FULL-TEXT DOC XML V0//ET
-//EP//TEXT IM-PRESS 20080516BRI29012 ITEM-003-ET DOC XML V0//ET
-//EP//TEXT IM-PRESS 20080516BRI29012 ITEM-005-ET DOC XML V0//ET
Välissuhted
Barcelona protsess: Vahemeremaade Liit
2008-05-30 - 09:41
Euroopa Komisjon avaldas 20. mail teatise "Barcelona protsess: Vahemeremaade Liit", milles käsitletakse Barcelona protsessi tulevikku.
Teatis tuleb arutusele ja kinnitamisele juunikuisel Euroopa Ülemkogul.
Komisjon ja nõukogu teevad teatise kohta avalduse ning parlament võtab vastu resolutsiooni.
Euroopa Parlamendi president Hans-Gert Pöttering tervitas teatise avaldamisel komisjoni ettepanekut ning rõhutas, et Barcelona protsessi raames on vaja tugevdada parlamentaarset mõõdet.
Komisjon teeb teatises muu hulgas ettepaneku korraldada kaks korda aastas Barcelona protsessis osalevate riikide tippkohtumine, kus osaleksid nende riikide valitsusjuhid.
Esimene tippkohtumine peaks leidma aset 13. juulil Pariisis ning tippkohtumise käigus alustataks ametlikult Barcelona protsessi uut etappi ning pandaks paika selle struktuur, toimimisviis ning peamised eesmärgid.
Arutelu: 05.06.2008 Euroopa Komisjoni teatis "Barcelona protsess: Vahemeremaade liit" Euroopa Parlamendi presidendi pressiteade
ET
1
LINK
http://ec.europa.eu/external_relations/euromed/com08_319_en.pdf
ET
2
LINK
/president/press_releases/en/files/cp0217.htm
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080516BRI29012 FULL-TEXT DOC XML V0//ET
-//EP//TEXT IM-PRESS 20080516BRI29012 ITEM-004-ET DOC XML V0//ET
-//EP//TEXT IM-PRESS 20080516BRI29012 ITEM-006-ET DOC XML V0//ET
Välissuhted
Nõukogu ja komisjoni avaldused - ELi - USA tippkohtumine
2008-05-30 - 09:41
Nõukogu ja komisjon teevad avalduse järjekordse ELi-USA tippkohtumise kohta, mis leiab aset 9. ja 10. juunil Ljubljanas.
Tippkohtumisel keskendutakse järgmistele valdkondadele: regionaalteemad, ülemaailmne julgeolek, tänased ülemaailmsed väljakutsed ning atlandiülene partnerlus.
Kohtumisel osalevad Euroopa Liidu poolt nõukogu eesistuja ja Sloveenia peaminister Janez Janša, komisjoni president José Manuel Barroso ning ühise välis- ja julgeolekupoliitika kõrge esindaja Javier Solana.
USAd esindavad president George Bush ning välisminister Condoleezza Rice.
Arutelu: 04.06.2008
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080516BRI29012 FULL-TEXT DOC XML V0//ET
-//EP//TEXT IM-PRESS 20080516BRI29012 ITEM-005-ET DOC XML V0//ET
-//EP//TEXT IM-PRESS 20080516BRI29012 ITEM-007-ET DOC XML V0//ET
Välissuhted
Resolutsiooni ettepanek - Olukorra halvenemine Gruusias
2008-05-30 - 09:41
Neljapäeval tuleb hääletusele resolutsiooni ettepanek olukorra kohta Gruusias.
Täiskogul 7. mail aset leidnud Gruusia-teemalise arutelu käigus kutsusid saadikud osapooli üles olukorda rahumeelselt lahendama ning leidsid, et piirkonda tuleks saata rahvusvahelised rahuvalvejõud.
Arutelu: 07.05.2008
Hääletus: 05.06.2008 Pressiteade 07.05.2008 - Saadikud arutasid pingelist olukorda Gruusias
-//EP//TEXT IM-PRESS 20080507IPR28481 0 NOT XML V0//ET
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080516BRI29012 FULL-TEXT DOC XML V0//ET
-//EP//TEXT IM-PRESS 20080516BRI29012 ITEM-006-ET DOC XML V0//ET
-//EP//TEXT IM-PRESS 20080516BRI29012 ITEM-COVER-ET DOC XML V0//ET
-//EP//TEXT IM-PRESS 20080516BRI29012 ITEM-001-ET DOC XML V0//ET
-//EP//TEXT IM-PRESS 20080516BRI29012 ITEM-002-ET DOC XML V0//ET
-//EP//TEXT IM-PRESS 20080516BRI29012 ITEM-003-ET DOC XML V0//ET
-//EP//TEXT IM-PRESS 20080516BRI29012 ITEM-004-ET DOC XML V0//ET
-//EP//TEXT IM-PRESS 20080516BRI29012 ITEM-005-ET DOC XML V0//ET
-//EP//TEXT IM-PRESS 20080516BRI29012 ITEM-006-ET DOC XML V0//ET
-//EP//TEXT IM-PRESS 20080516BRI29012 ITEM-007-ET DOC XML V0//ET
-//EP//DTD IM-PRESS 20050901 BRI-FULL DOC XML V0//EN
-//EP//STYLESHEET IM-PRESS 20050901 BRI-FULL DOC XML V0//EN
-//EP//TEXT IM-PRESS 20080516BRI29012 ITEM-COVER-ET DOC XML V0//ET
-//EP//TEXT IM-PRESS 20080516BRI29012 ITEM-001-ET DOC XML V0//ET
-//EP//TEXT IM-PRESS 20080516BRI29012 ITEM-002-ET DOC XML V0//ET
-//EP//TEXT IM-PRESS 20080516BRI29012 ITEM-003-ET DOC XML V0//ET
-//EP//TEXT IM-PRESS 20080516BRI29012 ITEM-004-ET DOC XML V0//ET
-//EP//TEXT IM-PRESS 20080516BRI29012 ITEM-005-ET DOC XML V0//ET
-//EP//TEXT IM-PRESS 20080516BRI29012 ITEM-006-ET DOC XML V0//ET
-//EP//TEXT IM-PRESS 20080516BRI29012 ITEM-007-ET DOC XML V0//ET
