A6-0099/2009
25.2.2009
***III
RAPORT
Lepituskomitees heakskiidetud ühine tekst eesmärgiga võtta vastu Euroopa Parlamendi ja nõukogu direktiiv, mis käsitleb sadamariigi kontrolli (uuestisõnastamine)
(PE-CONS 3721/2008 – C6‑0044/2009 – 2005/0238(COD))
Euroopa Parlamendi delegatsioon lepituskomitees
Delegatsiooni juht:
Rodi Kratsa-Tsagaropoulou
Raportöör:
Dominique Vlasto
PE 418.303v02-00
Kasutatud tähised
* nõuandemenetlus
antud häälte enamus
**I koostöömenetlus (esimene lugemine)
antud häälte enamus
**II koostöömenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
*** nõusolekumenetlus
parlamendi liikmete häälteenamus v.a EÜ asutamislepingu artiklites 105, 107, 161 ja 300 ja ELi lepingu artiklis 7 toodud juhtudel
***I kaasotsustamismenetlus (esimene lugemine)
antud häälte enamus
***II kaasotsustamismenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
***III kaasotsustamismenetlus (kolmas lugemine)
antud häälte enamus ühise teksti heakskiitmiseks
(Antud menetlus põhineb komisjoni esitatud õiguslikul alusel.)
SISUKORD
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT.....5
SELETUSKIRI............................................................................................................................6
MENETLUS..............................................................................................................................10
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT
lepituskomitees heakskiidetud ühise teksti kohta eesmärgiga võtta vastu Euroopa Parlamendi ja nõukogu direktiiv, mis käsitleb sadamariigi kontrolli (uuestisõnastamine)
(PE-CONS 3721/2008 – C6‑0044/2009 – 2005/0238(COD) )
(Kaasotsustamismenetlus: kolmas lugemine)
Euroopa Parlament ,
– võttes arvesse lepituskomitees heakskiidetud ühist teksti (PE-CONS 3721/2008 – C6‑0044/2009 );
– võttes arvesse oma esimese lugemise seisukohta
ELT C 74 E, 20.3.2008, lk 584.
Euroopa Parlamendile ja nõukogule esitatud komisjoni ettepaneku ( KOM(2005)0588 ) suhtes;
– võttes arvesse oma teise lugemise seisukohta
Vastuvõetud tekstid, 24.9.2008, P6_TA(0466)2008 . nõukogu ühise seisukoha suhtes
ELT C 198 E, 5.8.2008, lk 1. ;
– võttes arvesse komisjoni arvamust Euroopa Parlamendi poolt ühise seisukoha suhtes esitatud muudatusettepanekute kohta ( KOM(2008)0830 )
ELTs seni avaldamata. ;
– võttes arvesse EÜ asutamislepingu artikli 251 lõiget 5;
– võttes arvesse kodukorra artiklit 65;
– võttes arvesse lepituskomitees osaleva Euroopa Parlamendi delegatsiooni raportit ( A6‑0099/2009 );
1. kiidab ühise teksti heaks;
2. teeb presidendile ülesandeks kirjutada koos nõukogu eesistujaga õigusaktile alla vastavalt EÜ asutamislepingu artikli 254 lõikele 1;
3. teeb peasekretärile ülesandeks pärast kõikide menetluste nõuetekohase läbiviimise kontrollimist õigusaktile alla kirjutada ja korraldada kokkuleppel nõukogu peasekretäriga selle avaldamine Euroopa Liidu Teatajas;
4. teeb presidendile ülesandeks edastada käesolev õigusloomega seotud resolutsioon nõukogule ja komisjonile.
SELETUSKIRI
I Taust
I.1.
Kolmas merenduspakett
Kolmanda merenduspaketi (tuntud ka kui Erika III pakett) esitas komisjon 2005. aasta lõpus.
Kõnealune pakett oli järelmeede Erika I ja II pakettidele, mis esitati tankeriga Erika 1999. aastal Prantsusmaa Atlandi ookeani rannikul toimunud õnnetuse järel.
Samuti järgis pakett Euroopa Parlamendi 21. aprilli 2004. aasta resolutsiooni, mille koostas meresõiduohutuse parandamise ajutine komisjon (MARE-komisjon), mis loodi pärast naftatankeriga Prestige 2002. aastal toimunud õnnetust.
Kolmanda merenduspaketi üldine eesmärk on täiendavalt tugevdada ELis kehtivaid ohutusalaseid õigusakte ja võtta peamised rahvusvahelised õigusaktid üle ühenduse õigusesse.
Paketi seitsme ettepaneku eesmärk on hoida ära õnnetusi (parandades Euroopa lipu all sõitvate laevade kvaliteeti, vaadates läbi õigusaktid sadamariigi kontrolli kohta ja laevaliikluse seire kohta ning parandades eeskirju, mis on seotud klassifikatsiooniühingutega) ja tagada tõhus reageerimine õnnetuse korral (töötades välja õnnetuste uurimise ühtlustatud raamistiku, võttes kasutusele eeskirjad reisijatele hüvitise maksmise kohta õnnetusjuhtumi korral ning võttes kasutusele eeskirjad laevaomanike vastutuse kohta, mis on seotud kohustusliku kindlustusskeemiga).
1.2.
Käesolev ettepanek
Komisjoni ettepaneku peamine eesmärk oli vaadata uuesti läbi sadamariigi kontrolli valdkonnas kehtivad õigusaktid, et nende sätteid selgemaks muuta või tugevdada ning tagada kontrollimise korra parem kohaldamine Euroopa Liidu sadamates ja ankrukohtades.
Komisjoni ettepanekuga lisati ka uusi sätteid sadamariigi kontrolliga seni hõlmamata valdkondade kohta, nagu mereohutus, et võtta arvesse viimase aja muudatusi rahvusvahelises ja ühenduse õiguses.
Täpsemalt sisaldas komisjoni ettepanek muu hulgas järgmist:
· uue kontrollikorra kehtestamine;
· lootside rangem kohustus kanda ette puudustest;
· sadamasse sisenemise keelu meetmete laiendamine ja lihtsustamine;
· rangemad nõuded kontrolli eest vastutavatele riiklikele ametiasutustele;
· suurem läbipaistvus ja laevu ning laevandusettevõtjaid käsitleva teabe laiem avalikustamine.
Paljud sätted, eriti need, mida on kirjeldatud ettepaneku lisades, tuginevad sadamariigi kontrolli käsitleva vastastikuse mõistmise Pariisi memorandumile, millega loodi õiguslik raamistik rahvusvahelise koostöö jaoks.
II Õigusloomemenetlus enne lepitust
II.1.
Kolmas merenduspakett esimesel ja teisel lugemisel
Euroopa Parlament on merenduspaketti alati vaadelnud paketina ning seetõttu on selle üksikuid ettepanekuid alati ühiselt käsitletud.
Seitsme ettepaneku esimene lugemine toimus 2007. aasta märtsis/aprillis.
Nõukogu jõudis poliitilisele kokkuleppele kuue ettepaneku osas kaheksast (üks ettepanek jagati kaheks: direktiiviks ja määruseks) 2007. aasta juunis ja novembris toimunud istungite ajal.
Kaks ettepanekut (lipuriikide kohustuste ja tsiviilvastutuse kohta) jäid siiski blokeerituks, kuna liikmesriigid olid vastu sellise õigusakti vastuvõtmisele ELi tasandil.
2008. aasta aprillis tehtud katse ettepanekud uuesti menetlusse võtta ei õnnestunud.
Liikmesriigid püüdsid avaldada survet Euroopa Parlamendile, et see jätkaks kuue ettepaneku õigusloomemenetlust ühiste seisukohtade esitamise abil.
Lõpuks parlament nõustus kõnealuse lähenemisviisiga, et liikuda edasi.
Pärast ühiste seisukohtade esitamist 2008. aasta juunis jätkas parlament siiski nõukogule surve avaldamist, et liikuda edasi kahe ülejäänud ettepaneku osas (mida nimetatakse ka puuduolevaks kaheks ettepanekuks).
Selleks lisati kõnealuste ettepanekute sisu muudatusettepanekute kaudu paketi mõnda teise menetluses olevasse õigusakti ettepanekusse.
Samas ei olnud läbirääkimised kuue ettepaneku üle teisel lugemisel edukad.
Puuduoleva kahe ettepaneku saatus ja mõne ettepanekuga seotud probleemid tõid endaga kaasa otsuse, et teisel lugemisel ei saavutata kokkulepet ühegi ettepaneku osas.
Täiskogul taastas Euroopa Parlament esimese lugemise muudatusettepanekud kõigi ettepanekute kohta, samuti muudatusettepanekud, mis hõlmasid puuduoleva kahe ettepaneku sisu.
Seejärel läks kuus ettepanekut lepitusmenetlusele.
II.2.
Käesolev ettepanek esimesel ja teisel lugemisel
Esimesel lugemisel järgis Euroopa Parlament komisjoni ettepaneku üldsuundi, kuid esitas muudatusettepanekuid järgmistes küsimustes:
· kõrge riskitasemega laevade põhjalikum ja sagedasem kontrollimine;
· erand teatud tingimustel liikmesriikidele, kellel ei ole meresadamaid;
· erisätted üksikute laevade kontrollide üldarvu kohta, mida liikmesriigid peavad aastas läbi viima;
· ühenduse kontrolliandmebaasi loomine nii ELi kui ka vastastikuse mõistmise Pariisi memorandumi piirkonna jaoks;
· selliste karistuste kehtestamine liikmesriikide poolt, mis võimaldavad kontrollikorra ühtset kohaldamist kogu ühenduses.
Nõukogu soovitas oma ühises seisukohas kehtestada kogu ühenduses ühine kontrollieesmärk, mille aluseks on kontrollide arvu õiglane jagamine liikmesriikide vahel, kuid võttis arvesse ka mõnede liikmesriikide praktilisi raskusi seoses finants- ja inimressurssidega.
Üldreeglina kontrollitakse nõuetele mittevastavaid laevu sagedamini, et vähendada kontrollikoormust nõuetele vastavate laevade arvelt.
Nõukogu muutis ka sissesõidukeelu sätteid, jättes välja alalise keelu võimaluse ja lisades võimaluse tühistada keeld 36 kuu möödudes, kui on täidetud teatud tingimused.
Lõpuks lubas nõukogu liikmesriikidel kasutada uuele kontrollikorrale üleminekul 36 kuu pikkust üleminekuperioodi.
Teisel lugemisel esitas parlament uuesti enamiku oma esimese lugemise kokkulepetest, tugevdades nõukogu ühise seisukoha teksti, ning tehnilisi muudatusettepanekuid, et kajastada arutelusid Pariisi memorandumi tasandil, nagu komisjoniga kokku lepiti.
III Lepitusmenetlus
III.1.
Kolmas merenduspakett lepitusmenetluses
Järgides teisel lugemisel toimunud hääletust (24. septembril 2008. aastal) ja arvestades poliitilist tahet sõlmida lepitus Prantsusmaa eesistumise ajal, moodustati lepitusel osalev parlamendi delegatsioon väga kiiresti 7. oktoobril 2008. aastal.
Samal ajal hakkas surve, mida parlament avaldas nõukogule kokkuleppele jõudmiseks puuduoleva kahe ettepaneku osas, tulemusi andma.
Pärast nõukogu mitteametlikku kohtumist, kus arutati küsimust transpordi- ja turismikomisjoni esimehe Paolo Costa osavõtul, jõuti 9. oktoobril 2008. aastal poliitilisele kokkuleppele mõlema ettepaneku suhtes.
Parlament ja nõukogu pidasid kaks kolmepoolset kõnelust (4. novembril ja 2. detsembril) ja ühe mitteametliku kohtumise kõige keerulisemate ettepanekute teemal, et valmistuda lepituskomiteeks, mis lõpetas läbirääkimised 8. detsembril.
Parlamendi delegatsioon kohtus lisaks läbirääkimisrühmaga peetud kohtumistele veel kaks korda (5. novembril ja 3. detsembril), kuhu olid – paketi suuruse tõttu – erakorraliselt kaasatud transpordi- ja turismikomisjoni koordinaatorid.
Kõige keerulisema ettepaneku (hr Costa) viimaste lahendamata küsimuste osas jõuti kokkuleppele 8. detsembril.
Kõnealusel õhtul edastas parlament eesistujale samuti kirjad, mis kinnitasid tema valmisolekut saavutada varajane teise lugemise kokkulepe puuduoleva kahe ettepaneku suhtes, võimaldades nõukogul seeläbi võtta vastu kaks ühist seisukohta nõukogu 9. detsembri istungil.
Lepituskomitees esindas nõukogu hr Bussereau, nõukogu eesistuja ja Prantsusmaa transpordiminister.
Asepresident Tajani esindas Euroopa Komisjoni.
See tõestab veel kord, et väga keeruliste läbirääkimiste korral võib kõige kõrgema poliitilise tasandi kaasamine ja lepitusõhtu dünaamika muuta kokkuleppe saavutamise tulemust.
Lepitusmenetluse üldine tulemus on parlamendi jaoks väga positiivne.
Üheaegselt jõuti kokkuleppele puuduoleva kahe ettepaneku suhtes ja tehti palju parandusi lepitusmenetlusel kokku lepitud tekstis.
Seda eeskätt parlamendiliikmete vahelise solidaarsuse tõttu, kes ei lubanud mitte ühegi ettepaneku menetlust lõpetada enne, kui kõigi suhtes on jõutud üldisele kokkuleppele.
Merenduspaketi eritingimused näitasid siiski, et olukord, kus sama eesistuja vastutab teise ja kolmanda lugemise läbirääkimiste eest, ei ole ideaalne.
Alaliste esindajate komitees näis eesistujale väga keeruline veenda liikmesriike jätkama jõupingutusi, kuna psühholoogiliselt olid läbirääkimised kestnud juba liiga kaua.
Parlamendi jaoks algas lepitusmenetlusega täiesti uus etapp, ent nõukogus, sama eesistujaga, peeti seda sama etapi jätkumiseks.
III.2.
Käesolev ettepanek lepitusmenetluses
Läbirääkimised käesoleva ettepaneku üle lepitusmenetluses lõpetati kolmepoolsete kohtumiste tasandil enne lepituskomitee koosolekut, millel tegeleti ainult veel arutlusel oleva ettepanekuga.
Kokkuleppe peamised punktid võib kokku võtta järgmiselt:
· Kohaldamisala laiendamine, et kaasata ka ankrukohtades peatuvad laevad: parlamendil õnnestus lülitada uuesti direktiivi kontrollinõuete alla ka ankrukohtades (sadamast eemal avamerel) peatuvad laevad, mille nõukogu oli ühises seisukohas välja jätnud.
· Laevade sagedasem kontrollimine Teine lahknevusi põhjustanud teema oli erineva riskikategooriaga laevade kontrolli sagedus: parlament soovis teisel lugemisel kontrollimäärasid kuni 100% teatud ajavahemiku jooksul, samas kui nõukogu tegi ühises seisukohas ettepaneku kehtestada kontrollimääradeks teatud tingimustes ainult 85%.
Lepituse käigus leitud kompromissiga suurendati kõrgema riskikategooria laevade kontrollimäära ning lisati laevade kontrolli sageduse küsimus üldisesse läbivaatamisse.
· Alaline keeld laevadele teatud tingimustel: Sissesõidukeelu küsimuses nõustus nõukogu lõpuks parlamendi seisukohaga ning sätete lisamisega alalise keelu kohta teatud tingimustel.
IV Järeldus
Lepitusmenetluse tulemusel saavutatud kokkulepe sisaldab parlamendis teisel lugemisel vastuvõetud muudatusettepanekute põhipunkte.
Seega soovitab delegatsioon parlamendil ühise teksti kolmandal lugemisel heaks kiita.
MENETLUS
Pealkiri
Lepituskomitees heakskiidetud ühine tekst eesmärgiga võtta vastu Euroopa Parlamendi ja nõukogu direktiiv, mis käsitleb sadamariigi kontrolli (uuestisõnastamine)
Viited
PE-CONS 3721/2008 – C6-0044/2009 – 2005/0238(COD)
Delegatsiooni juht: asepresident
Rodi Kratsa-Tsagaropoulou
Vastutav komisjon esimees
TRANPaolo Costa
Raportöör(id)
Dominique Vlasto
Komisjoni ettepanek
KOM(2005)0588
EP 1. lugemise kuupäev – P-number
25.04.2007
P6_TA(2007)0149
Komisjoni muudetud ettepanek
Nõukogu ühine seisukoht
istungil teada andmise kuupäev
5722/3/2008 – C6-0224/2008
19.6.2008
Komisjoni seisukoht (art 251 lg 2 teise lõigu kolmas taane)
KOM(2008)0208
EP 2. lugemise kuupäev – P-number
24.9.2008
P6-TA(2008)0446
Komisjoni arvamus (art 251 lg 2 kolmanda lõigu punkt c)
KOM(2008)0830
Nõukogu 2. lugemiselt saabunud teksti kättesaamise kuupäev
10.10.2008
EP muudatustega mittenõustumist käsitleva nõukogu kirja kuupäev
27.11.2008
Lepituskomitee koosolekud
8.12.2008
EP delegatsiooni hääletuse kuupäev
8.12.2008
Hääletuse tulemused
+:
-:
0:
14
Kohal olnud liikmed
Paolo Costa, Emanuel Jardim Fernandes, Luis de Grandes Pascual, Georg Jarzembowski, Anne E. Jensen, Rodi Kratsa-Tsagaropoulou, Rosa Miguélez Ramos, Gilles Savary, Brian Simpson, Dirk Sterckx, Silvia-Adriana Ţicău, Dominique Vlasto, Corien Wortmann-Kool
Kohal olnud asendusliige/asendusliikmed
Inés Ayala Sender, Renate Sommer
Kohal olnud asendusliige/asendusliikmed (kodukorra art 178 lg 2)
Lepituskomitees kokkuleppe saavutamise kuupäev
8.12.2008
Kokkulepe kirjavahetuse teel
Kuupäev , mil kaasesimehed tuvastasid ühise teksti heakskiitmise ning edastasid selle parlamendile ja nõukogule
3.2.2009
Esitamise kuupäev
25.2.2008
Märkused (andmed on kättesaadavad ainult ühes keeles)
…
TÄHTAEGADE PIKENDAMINE
Nõukogu 2. lugemise tähtaeg
0.0.0000
Komitee kokkukutsumise tähtaeg
Taotlev institutsioon – kuupäev
0.0.0000[nõukogu] – 0.0.0000
Komitee töö tähtaeg
Taotlev institutsioon – kuupäev
3.2.2009[Euroopa Parlament] – 19.1.2009
Akti vastuvõtmise tähtaeg
Taotlev institutsioon – kuupäev
0.0.0000[nõukogu] – 0.0.0000
