Suuliselt vastatav küsimus O-000092/2011
komisjonile
Kodukorra artikkel 115
Pervenche Berès
Tööhõive- ja sotsiaalkomisjon i nimel Teema: Koduabilisi käsitlev ILO konventsioon ja sellele lisatud soovitused
Koduabilised täidavad enamasti selliseid ülesandeid nagu kodu korrashoid, puhastamine ja söögi valmistamine.
Nad moodustavad tööjõust 5–9%.
Koduabiliste töö on enamasti ebakindel, alahinnatud ja mitteametlik.
Seetõttu neid sageli diskrimineeritakse ja vahel saavad nad ebaõiglase, ebavõrdse ja kuritahtliku kohtlemise osaliseks.
Üha suurem osa sellistest töötajatest on (dokumentideta) võõrtöötajad, keda võidakse ära kasutada.
Koduabilisi käsitleva ILO konventsiooni vastuvõtmine on oluline selleks, et tagada kinnipidamine koduabiliste inim-, tööalastest ja sotsiaalsetest õigustest.
1.
Milline on komisjoni arvates tema roll ILO läbirääkimistes koduabiliste inimväärset tööd käsitleva konventsiooni ja sellele lisatud soovituse vastuvõtmise üle?
2.
Kuidas kavatsetakse ELi 2020. aasta strateegias tagada, et ebakindlad koduabilise töökohad muudetakse inimväärseteks ja püsivateks töökohtadeks?
3.
Kas komisjon kavatseb muuta selliseid kehtivaid õigusakte nagu nõukogu direktiivid 89/391/EMÜ ja 2000/78/EÜ, et need hõlmaksid ka koduabilisi?;
4.
Kas komisjon võiks öelda, kuidas ta aitab liikmesriikidel välja töötada ja jõustada meetmeid, mille eesmärk on suurendada koduabiliste tööalaseid õigusi ja neid nende õigustest teavitada?
5.
Kas komisjon toetab parimate tavade vahetamist koduabilistele suunatud poliitiliste meetmete valdkonnas?
