Saadikud, kes elavad pidevas atentaadihirmus
Institutsioonid
2009-11-13 - 09:02
Turvamehe saatel liikuv parlamendiliige on harv nähtus Euroopa Parlamendis Kreeka parlamendiliike Marietta Giannakou'd ei peatanud isegi neli pommi tema ukselävel Terrorismiorganisatsioon ETA pani pommi surnuaeda, teades, et Carlos José Iturgaiz külastab seda Maffia vastu võitlev Sitsiilia parlamendiliige Rosario Crocetta on pääsenud kolmest katsest teda tappa Vähemalt kolm Euroopa Parlamendi liiget elavad pidevas atentaadihirmus, ja seda poliitiliste vaadete pärast.
Rääkisime maffiavastast võitlust pidava Itaalia saadiku Rosario Crocetta, ulatuslikke reforme läbi viinud endise Kreeka haridusministri Marietta Giannakou ning hispaanlase Carlos Iturgaiziga, kes ei allu baski terroriorganisatsioonile ETA.
Mida tähendab elu pidevas surmahirmus?
"See pole ähvardus, see on surma mõistmine," räägib endale pandud needusest Sitsiiliast pärit parlamendiliige Rosario Crocetta, kes viimasest tapmiskatsest pääses selle aasta aprillis.
Tema vaenlastele ei meeldi 2003. aastal alustatud pretsedenditu maffiavastane sõda Sitsiilia linna Gela linnapeana.
Pretsedenditu sõda maffia vastu
"Tühistasin suured lepingud, alustasin alltöövõtjate kontrollimist, palusin koostada toimikud iga avalikul hankel osalenud firma võimalike maffia-seoste üle, peatasin isegi uue 50miljoni eurose kohtumaja ehitamise, sest avastasin, et seal on hämaraid tehinguid.
See kõik oli täiesti uus."
Pärast üheksat kuud ametisolekut sai Crocetta politseilt telefonikõne, milles teatati, et kohalik "ettevõtja" plaanib linnapea mõrva.
Tapmiskatse ei läinud läbi ning linnapea töötas edasi: "Meie kaasabiga vahistati ligi 950 maffiategelast.
Vallandasin isegi kohaliku maffiabossi naise, kes töötas linnavalitsuses.
See oli nende jaoks suurim solvang."
Vastus solvangule tuli kiiresti.
8. veebruaril 2008, oma sünnipäeval, sai Crocetta politseilt telefonikõne kolmanda luhtunud mõrvakatse kohta.
"Ma ei saa isegi oma rõdule minna"
Milline näeb välja elu pidevas ohus?
"Peab ohverdama oma tavalise elu.
Pidin loobuma oma uuest autost, sest risk koos sellega õhku saadud lasta oli liiga suur.
Elan 300 meetrit merest, aga enam ei saa ma ujuma minna.
Ma ei saa välja jäätist ostma minna.
Ma ei saa isegi oma rõdule minna."
EPsse tööle tulles kaotas Crocetta turvamehed, sest Belgia politsei hinnangul ei ole ta elu Brüsselis ohus.
"Ma loodan, et neil on õigus.
Aga maffia on rahvusvaheline organisatsioon.
Maffial on pikk mälu."
Mees on palunud parlamendi presidendil Jerzy Buzekil luua erikomisjon maffia tegevuse uurimiseks Euroopas, sest majanduskriis soodustab maffia mõjuvõimu kasvu - neil on raha, mida legaalsel ettevõtlusel hetkel napib.
Kartmatus kaitseb
Kuidas reageerite, kui anonüümne inimene teatab ajalehele ja telekanalile, et teie koduukse ette on pandud pomm?
Rahulikult, nagu näitas Kreeka konservatiivist parlamendiliige Marietta Giannakou.
Kell 4:20 hommikul helistasid politseinikud naise ukse taga kella, näidates suurt kotti, mille sisu täpselt keegi ei teadnud.
"Alguses paluti meil väljuda, kuid siis öeldi, et me ei peaks, sest puldist juhitav pomm võidakse just sel hetkel lõhata.
Kõik juhtus väga kiiresti, sest 4.22 toimus kaks üksteisele järgnevat plahvatust, purustades kõik fassaadi aknad."
Kust see viha?
Giannakou läheb tagasi aastatesse 2004-2007, mil ta oli haridus- ja religiooniminister, võttes vastu 21 Kreeka elu uuendavat seadust.
See provotseeris tema vaenlasi, kellest hiljem neli vahistati.
"Olen uhke selle üle, mida tegin ja jätkan samamoodi," räägib Giannakou oma tööst.
Samas on ta mures oma Kreekas elavate 91aastase ema ning ma 17aastase tütre pärast.
Kumbki neist aga ei muutunud pärast plahvatusi ülikartlikuks - tütar läks veel samal päeval kooli.
"Vastus terrorismile on seda mitte karta," võtab Giannakou kokku.
Elu ETA märklauana
Hispaania parlamendiliige Carlos José Iturgaiz on terroriorganisatsiooni ETA märklauana elanud 15 aastat, alates ajast, kui ta sai Rahvapartei eesotsa Baskimaal. "
Need tapjaid ähvardavad igat inimest, kes ei tantsi nende pilli järgi, eriti neid, kes on Baskimaa iseseisvuse ja nende kriminaalsete meetodite vastu.
Nad ei soovi midagi kuulda demokraatiast, vabadusest ja inimõigustest ning seepärast oleme me nende märklauad."
"Põhimõtteliselt on iga ETA-vastassesse parteisse kuuluv inimene automaatselt nende märklaud.
Mõistsin seda siis, kui nägin oma nime tänaval olnud nooleviske märklaual.
Siseministeerium kinnitas kõike."
"Nad püüdsid mind mitu korda tappa, mina tean neist kahte korda.
Esimene kord toimus ühel ETA-vastasel meeleavaldusel, kus nad ei saanud mind tulistada, sest keegi seisis mu ees.
Teist korda panid nad pommi surnuaeda, kus käime igal aastal mälestamas nende tapetud seitset Rahvapartei kolleegi.
Nad panid pommi potilille sisse, aga üks minu turvameestest sai sellele turvaseadme kaudu jälile.
ETA lõhkas selle hiljem.
Pilt oli dantelik - luud lendasid õhus."
Turvamehed õnnitlesid esimesena
Iturgaiz teab, et jääb alati ETA märklauaks.
"Isegi nüüd, kui ma olen parlamendiliige, sest ETA ei andesta.
Ja meie ei andesta neile."
Mees räägib endast kui inimesest, kes on krokodillidest sisse piiratud.
"Peab oma harjumusi muutma: ei saa alati ühte ja samasse baari minna, pean olema hoolikas restorani valikul, ei saa iga päev samal ajal välja minna, iga päev peab oma teekonda muutma."
Tema poja sünni puhul olid turvamehed need, kes tema naist esimesena õnnitlesid, sest nemad viisid ta haiglasse.
"Tavalises perekonnas lähevad vanemad lapsega parki mängima ja korjavad ta üles bussipeatusest.
Mina ei saanud minna.
Ma ei saanud oma poegi ja teisi ohtu seada."
"Vastus terrorismile on mitte seda karta,"
parlamendiliige Marietta Giannakou
20091110STO64162 Rosario Crocetta Marietta Giannakou Carlos José Iturgaiz
ET
1
DIAPOPHOTO
20091109PHT64030.jpg
ET
2
DIAPOPHOTO
20091109PHT64042.jpg
ET
3
DIAPOPHOTO
20091109PHT64028.jpg
ET
4
DIAPOPHOTO
20091109PHT64040.jpg
ET
5
LINK
/members/expert/searchForm/view.do;jsessionid=F06091F004C2140C54F0CF2AAF532728.node1?language=ET&partNumber=1&name=Crocetta&id=96886
ET
6
LINK
/members/expert/searchForm/view.do;jsessionid=0C7A5C72836975F2D1FC5FA6D33A395C.node2?language=ET&partNumber=1&name=Giannakou&id=1431
ET
7
LINK
/members/expert/groupAndCountry/view.do;jsessionid=A1D486A4B096FA5BF9227854575C1078.node2?language=ET&group=2952&partNumber=1&country=ES&id=28398
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
