SUULINE KÜSIMUS ARUTELUGA O-0071/07
vastavalt kodukorra artiklile 108
esitaja:
Jan Andersson
Tööhõive- ja sotsiaalkomisjon i nimel,
Pervenche Berès
Majandus- ja rahanduskomisjon i nimel
nõukogule
Teema: Komisjoni teatis: "Euroopa huvi: edukas toimetulek üleilmastumise ajajärgul" (KOM(2007)0581 lõplik)
Kuidas kavatseb nõukogu tagada Lissaboni strateegia sotsiaalse mõõtme kaasatuse ja nähtavuse, eelkõige koondsuunistes?
Kuidas kavatseb nõukogu pöörata rohkem tähelepanu aktiivsele kaasamisele ja kõikidele võrdsete võimaluste loomisele, soodustada sotsiaalset kaitset ja tugevdada võitlust vaesusega?
Millised kavad on nõukogul, et lahendada probleem, mis tuleneb tööhõivesuuniste rakendamise ja jõustamise erinevustest liikmesriikides?
Kuidas kavatseb nõukogu tagada, et liikmesriigid kohaldaksid põhjalikumalt Euroopa tööhõivestrateegia näitajaid ja eesmärke, elukestva õppe vahendeid ning Euroopa noortepaktis ja soolise võrdõiguslikkuse Euroopa paktis sätestatud meetmeid?
Kas nõukogul on kavas lisada need kohustused koondsuunistesse, et edendada ühtsemat ja tõhusamat Euroopa tööhõivestrateegiat?
Kuidas kavatseb nõukogu suurendada liikmesriikide parlamentide, piirkondlike ja kohalike omavalitsuste ning tööturu osapoolte osalust ja kaasatust Lissaboni strateegia raames, eelkõige riikliku reformikava protsessis?
Kuidas hindab nõukogu koondsuuniste asjakohasust ja mõju liikmesriikide valmisolekule reformida oma majandust ja tööturgusid?
Kui nõukogu peab nimetatud majandushooba asjakohaseks, kuidas ta kavatseb siis tagada, et liikmesriigid saavad ka edaspidi ühtseid suuniseid uute väljakutsete osas, nagu finantskriis ja kliimamuutus ja liikmesriikides toimuvate reformide koordineerimine?
Milline mõju on nõukogu seisukohalt kolmandate riikide sõltumatutest rahalistest vahenditest tehtavatel investeeringutel ELi majandusele, eriti juhul, kui ELi rahaliste vahendite kasutamine nendesse riikidesse investeerimiseks on piiratud või ei ole võimalik?
Kas tuleks kasutusele võtta uued meetmed, mis looks ELile nende kolmandate riikidega võrdsed konkurentsitingimused?
Euroopa Ülemkogul, mis tuleb kokku 2007. aasta oktoobris ja 2008. aasta märtsis, palutakse ühendada erinevad majanduslikud meetmed ja töötada välja ühtsed lahendused välis- ja siseprobleemidele.
Kuidas saaks nõukogu arvates seda eesmärki täita, eriti seoses olemasolevate majanduslike vahenditega?
