8.2.2012 B7-0053/2012 RESOLUTSIOONI ETTEPANEK nõukogu ja komisjoni avalduste alusel
vastavalt kodukorra artikli 110 lõikele 2
Olukord Ungaris ( 2012/2511(RSP) )
Timothy Kirkhope
,
Anthea McIntyre
fraktsiooni ECR nimel
PE479.479v01-00 B7‑0053/2012 Euroopa Parlamendi resolutsioon olukorra kohta Ungaris ( 2012/2511(RSP) )
Euroopa Parlament ,
– võttes arvesse põhiväärtusi ja -vabadusi käsitlevaid Euroopa Liidu õigusakte, eelkõige Euroopa Liidu lepingu artikleid 2, 3 ja 6 ning Euroopa Liidu toimimise lepingu artiklit 130,
– võttes arvesse kodukorra artikli 110 lõiget 2,
A. arvestades, et 18. aprillil 2011 võttis Ungari parlament vastu riigi uue põhiseaduse, mis jõustus 1. jaanuaril 2012;
B. arvestades, et Euroopa Komisjon on mures Ungari seaduste teatud aspektide pärast, sealhulgas riigi keskpanga, andmekaitseameti ja kohtusüsteemi sõltumatuse pärast;
C. arvestades, et Ungari valitsus on väljendanud valmisolekut teha komisjoniga koostööd;
1. rõhutab, kui oluline on, et komisjon ja Euroopa Parlament analüüsiksid ja hindaksid olukorda Ungaris faktidele tuginevalt ja tasakaalustatult;
2. toetab komisjoni rolli selle tagajana, et Ungari seadused oleksid kooskõlas nii Euroopa Liidu aluslepingute kui ka ühiste väärtustega, ja sellega seoses Ungari praeguse olukorra hindamist komisjoni poolt;
3. kutsub Ungari valitsust üles tegema komisjoni kui asutamislepingute täitmise järelevalvajaga tihedat koostööd, et olukord lahendada ja vajaduse korral muuta asjaomaseid õigusakte;
4. teeb presidendile ülesandeks edastada käesolev resolutsioon komisjonile, nõukogule, liikmesriikide valitsustele ja parlamentidele ning Ungari Vabariigi presidendile.
