A7-0012/2009
1.10.2009
*
RAPORT
Ettepanek võtta vastu nõukogu otsus Euroopa Ühenduse ja Seišelli Vabariigi vahelise lühiajalise viisa nõudest loobumist käsitleva lepingu sõlmimise kohta
(KOM(2009)0052 – C7-0012/2009 – 2009/0015(CNS))
Kodanikuvabaduste, justiits- ja siseasjade komisjon
Raportöör:
Simon Busuttil
PE 428.188v02-00
Kasutatud tähised
* nõuandemenetlus
antud häälte enamus
**I koostöömenetlus (esimene lugemine)
antud häälte enamus
**II koostöömenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
*** nõusolekumenetlus
parlamendi liikmete häälteenamus, v.a EÜ asutamislepingu artiklites 105, 107, 161 ja 300 ning ELi lepingu artiklis 7 toodud juhtudel
***I kaasotsustamismenetlus (esimene lugemine)
antud häälte enamus
***II kaasotsustamismenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
***III kaasotsustamismenetlus (kolmas lugemine)
antud häälte enamus ühise teksti heakskiitmiseks
(Märgitud menetlus põhineb komisjoni esitatud õiguslikul alusel.)
Õigusloomega seotud teksti muudatusettepanekud
Euroopa Parlamendi muudatusettepanekutes märgistatakse muudetud tekst paksus kaldkirjas .
Kui Euroopa Parlament soovib muutmisakti puhul muuta olemasolevat sätet, mida komisjoni ettepanekus ei muudeta, märgistatakse muutmata jäävad tekstiosad paksus kirjas .
Välja jäetav tekstiosa tähistatakse sümboliga [...].
Tavalises kaldkirjas märgistus on mõeldud asjaomastele osakondadele abiks lõpliku teksti ettevalmistamisel ja tähistab neid õigusakti osi, mille kohta on tehtud parandusettepanek lõpliku teksti vormistamiseks (nt ilmselged vead või väljajätmised mõnes keeleversioonis).
Selliste parandusettepanekute puhul on vaja vastavate osakondade nõusolekut.
SISUKORD
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT.....5
SELETUSKIRI............................................................................................................................6
MENETLUS................................................................................................................................8
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT
ettepaneku kohta võtta vastu nõukogu otsus Euroopa Ühenduse ja Seišelli Vabariigi vahelise lühiajalise viisa nõudest loobumist käsitleva lepingu sõlmimise kohta
( KOM(2009)0052 – C7-0012/2009 – 2009/0015(CNS) )
(Nõuandemenetlus)
Euroopa Parlament ,
– võttes arvesse ettepanekut võtta vastu nõukogu otsus ( KOM(2009)0052 );
– võttes arvesse EÜ asutamislepingu artikli 62 punkti 2 alapunkti b alapunkti i ja artikli 300 lõike 2 esimese lõigu esimest lauset;
– võttes arvesse EÜ asutamislepingu artikli 300 lõike 3 esimest lõiku, mille alusel nõukogu konsulteeris Euroopa Parlamendiga ( C7-0012/2009 );
– võttes arvesse kodukorra artiklit 55 ja artikli 90 lõiget 8;
– võttes arvesse kodanikuvabaduste, justiits- ja siseasjade komisjoni raportit ( A7-0012/2009 ),
1. kiidab lepingu sõlmimise heaks;
2. teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide valitsustele ja parlamentidele ning Seišelli Vabariigi valitsusele ja parlamendile.
SELETUSKIRI
Nõukogu määrusega (EÜ) nr 1932/2006 muudeti nõukogu määrust (EÜ) nr 539/2001, milles loetletakse kolmandad riigid, kelle kodanikel peab välispiiride ületamisel olema viisa (negatiivne nimekiri), ja kolmandad riigid, kelle kodanikud on sellest nõudest vabastatud (positiivne nimekiri), viies muu hulgas kuus kolmandat riiki üle negatiivsest nimekirjast positiivsesse nimekirja.
Kõnealused kolmandad riigid on Antigua ja Barbuda, Bahama, Barbados, Mauritius, Saint Kitts ja Nevis ning Seišellid .
Määruses tuuakse samuti välja, et nende riikide kodanike viisanõudest vabastamine ei tohiks jõustuda enne, kui Euroopa Ühenduse ja asjaomaste riikide vahel on sõlmitud ning jõustunud kahepoolne viisanõudest vabastamise leping.
Määrus võeti vastu 21. detsembril 2006 ja see jõustus jaanuaris 2007.
Vahepeal kehtestasid Kariibi Ühenduse (CARICOM) riigid Kariibi Ühenduse territooriumil toimunud 2007. aasta kriketi maailmameistrivõistluste raames alates 15. jaanuarist 2007 spetsiaalse viisarežiimi mitme ELi liikmesriigi kodanikele (ELi kodanikke koheldi ebavõrdselt, sest ülejäänud liikmesriikide kodanikud olid endiselt viisanõudest vabastatud).
Sellise viisanõude kehtestamine ühenduse uue määruse soodsamatest sätetest hoolimata põhjustas viivituse kõnealuste kolmandate riikidega viisanõudest vabastamise üle peetavate läbirääkimiste esialgsete volituste ettevalmistamisel.
Arvestades, et ajutine viisarežiim lõppes 15. mail 2007, volitas nõukogu oma 5. juuni 2008. aasta otsusega komisjoni pidama läbirääkimisi Euroopa Ühenduse ja Seišellide vahelise lühiajalise viisa nõudest loobumist käsitleva lepingu üle.
Läbirääkimisi lepingu üle alustati 4. juulil 2008 ja need lõpetati 16. oktoobril 2008.
19. novembril 2008 Brüsselis parafeeritud lepingule tuleks alla kirjutada eeldusel, et see võidakse sõlmida hilisemal kuupäeval.
Lepingu lõpliku sisu võib kokku võtta järgmiselt.
Eesmärk .
Käesoleva lepinguga nähakse Euroopa Liidu ja Seišellide kodanikele ette võimalus reisida viisavabalt teise lepinguosalise territooriumile kuni kolmeks kuuks kuue kuu pikkuse ajavahemiku jooksul.
Seišellid on juba mitme liikmesriigi kodanikud viisanõudest vabastanud.
Lepingusse on lisatud säte, mille kohaselt Seišelli Vabariik võib lepingu täitmise peatada või lõpetada ainult kõigi Euroopa Ühenduse liikmesriikide suhtes ning ühendus võib omakorda lepingu täitmise peatada või lõpetada ainult kõigi oma liikmesriikide nimel.
Ühendkuningriigi ja Iirimaa eriseisundit on kajastatud otsuse preambulis.
Kohaldamisala .
Viisavabadusega on hõlmatud kõik isikud (diplomaatilise passi, tava-, teenistus- või ametipassi omanikud), kes reisivad mis tahes eesmärgil peale tasustatava töö tegemise.
Viimase reisijatekategooria puhul on igal liikmesriigil ning samuti Seišellidel vabadus kehtestada kooskõlas kohaldatavate ühenduse õigusaktide või riiklike õigusaktidega viisanõue teise lepinguosalise kodanike suhtes.
Ühtlase rakendamise tagamiseks on lepingule lisatud ühisdeklaratsioon, milles tõlgendatakse tasustatava töö tegemise eesmärgil reisivate isikute kategooriat.
Riigis viibimise kestus .
Lepingus võetakse arvesse nende liikmesriikide olukorda, kes veel ei kohalda täies ulatuses Schengeni acquis ’d.
Kuni kõnealused liikmesriigid ei ole sisepiirideta Schengeni ala osa, nähakse Seišellide kodanikele viisavabaduslepinguga ette õigus viibida kolm kuud iga kõnealuse liikmesriigi (Küpros, Bulgaaria, Rumeenia) territooriumil, kogu Schengeni ala kohta arvestatud ajavahemikust sõltumatult.
Territoriaalne kohaldatavus .
Prantsusmaa ja Madalmaade puhul antakse viisanõudest vabastamisega asjaomase kuue riigi kodanikele õigus viibida viisavabalt ainult Prantsusmaa ja Madalmaade Euroopas paiknevatel territooriumidel.
MENETLUS
Pealkiri
Euroopa Ühenduse ja Seišelli Vabariigi vahelise lühiajalise viisa nõudest loobumist käsitleva lepingu sõlmimine
Viited
KOM(2009)0052 – C7-0012/2009 – 2009/0015(CNS)
EPga konsulteerimise kuupäev
5.6.2009
Vastutav komisjon
istungil teada andmise kuupäev
LIBE
14.7.2009
Arvamuse esitaja(d)
istungil teada andmise kuupäev
DEVE
14.7.2009
Arvamuse esitamisest loobumine
otsuse kuupäev
DEVE
21.7.2009
Raportöör(id)
nimetamise kuupäev
Simon Busuttil
29.9.2009
Endine raportöör / Endised raportöörid
Roberta Angelilli
Arutamine parlamendikomisjonis
29.9.2009
30.9.2009
Vastuvõtmise kuupäev
30.9.2009
Lõpphääletuse tulemus
+:
–:
0:
38
2
Lõpphääletuse ajal kohal olnud liikmed
Vilija Blinkevičiūtė, Louis Bontes, Simon Busuttil, Philip Claeys, Cornelis de Jong, Agustín Díaz de Mera García Consuegra, Monika Flašíková Beňová, Hélène Flautre, Kinga Gál, Kinga Göncz, Sylvie Guillaume, Ágnes Hankiss, Anna Hedh, Jeanine Hennis-Plasschaert, Salvatore Iacolino, Sophia in ‘t Veld, Lívia Járóka, Juan Fernando López Aguilar, Baroness Sarah Ludford, Monica Luisa Macovei, Clemente Mastella, Véronique Mathieu, Claude Moraes, Jacek Protasiewicz, Birgit Sippel, Csaba Sógor, Rui Tavares, Wim van de Camp, Axel Voss, Tatjana Ždanoka
Lõpphääletuse ajal kohal olnud asendusliige/asendusliikmed
Magdi Cristiano Allam, Edit Bauer, Anna Maria Corazza Bildt, Nadja Hirsch, Stanimir Ilchev, Franziska Keller, Norica Nicolai, Marie-Christine Vergiat, Cecilia Wikström
Lõpphääletuse ajal kohal olnud asendusliige/asendusliikmed (kodukorra art 187 lg 2)
Judith A. Merkies
