EMPL Tervitussõnad
Tere!
Tere tulemast tööhõive- ja sotsiaalkomisjoni kodulehele.
Olen selle komisjoni esimees.
Komisjoni peamised pädevusvaldkonnad on tööhõivepoliitika ja sotsiaalpoliitika kõik aspektid, töötingimused, kutseõpe ning töötajate ja pensionäride vaba liikumine.
Meie pädevusvaldkondade täieliku loetelu leiate allpool.
Komisjoni kuulub 50 parlamendiliiget täisliikmena ja sama palju asendusliikmeid, kes esindavad Euroopa Parlamendi eri fraktsioone.
Iga fraktsioon nimetab ühe juhtisiku (koordinaatori), kes osaleb komisjoni töö korraldamises.
Tööhõive- ja sotsiaalkomisjon osaleb koos Euroopa Liidu Nõukogu ja Euroopa Komisjoniga oma pädevusvaldkondades õigusraamistiku väljatöötamisel.
Käesoleva ametiaja jooksul on komisjoni eesmärk hoogustada uue sotsiaalmeetmete kava ettevalmistamist ning soodustada senisest kaasavama ühiskonna kujunemist.
Uuendame kodulehte pidevalt, et teid komisjoni tegevusega kursis hoida.
Meie koosolekuid saab jälgida ka veebisaidil EP Live.
Head tutvumist!
Esitlus ja pädevused
Komisjoni vastutusalasse kuuluvad:
tööhõivepoliitika ja kõik sotsiaalpoliitika aspektid, nagu töötingimused, sotsiaalkindlustus ja sotsiaalkaitse;
töötervishoiu ja tööohutuse meetmed;
Euroopa Sotsiaalfond;
kutseõppepoliitika, kaasa arvatud kutsekvalifikatsioonid;
töötajate ja pensionäride vaba liikumine;
tööturu osapoolte dialoog;
diskrimineerimise kõik avaldumisvormid töökohal ja tööturul, välja arvatud sooline diskrimineerimine;
suhted järgmiste organitega:
- Euroopa Kutsehariduse Arendamise Keskus (Cedefop), - Euroopa Elu- ja Töötingimuste Parandamise Fond, - Euroopa Koolitusfond, - Euroopa Tööohutuse ja Töötervishoiu Agentuur; - samuti suhted teiste pädevate ELi asutuste ja rahvusvaheliste organisatsioonidega 20101109CDE93240 Pervenche Berès © European Union, EP Presentation by the Committee Chair
