SUULINE KÜSIMUS H-0495/09
Küsimuste tunniks osaistungjärgul - jaanuar 2010
vastavalt kodukorra artiklile 116
esitaja:
Nikolaos Chountis
nõukogule
Teema: Türgi konstitutsioonikohtu otsus kuulutada ebaseaduslikuks kurdimeelne Demokraatliku Ühiskonna Partei (DTP)
Türgi konstitutsioonikohus kuulutas provokatiivsel viisil ebaseaduslikuks kurdimeelse erakonna DTP, millel on 21 kohta Türgi rahvuskogus.
Kohtuotsus, mis langetati mõni tund pärast Euroopa Ülemkogu 11. detsembri 2009. aasta otsust, on tekitanud tugevat vastukaja mitte ainult Euroopa avalikkuses, vaid ka Türgis, kus on sagenenud vägivallateod.
15. detsembril 2009 tapsid „rahulolematud kodanikud” kaks kurdi meeleavaldajat.
Milline on nõukogu seisukoht Türgi konstitutsioonikohtu sekkumiste suhtes, millega kuulutatakse või ähvardatakse kuulutada ebaseaduslikuks mõni erakond või kohaldada sanktsioone selliste poliitikategelaste suhtes nagu parlamendiliikmed, ministrid või isegi Türgi Vabariigi president?
Võttes arvesse, et konstitutsioonikohus kasutab oma ulatuslikke ebademokraatlikke volitusi demokraatlike institutsioonide vastu, mis ei ole kooskõlas demokraati põhimõtetega, palun nõukogul vastata järgmistele küsimustele.
Kas nõukogu kavatseb tõstatada küsimuse institutsioonilise raamistiku muutmisest Türgis, sest see annab konstitutsioonikohtule ebademokraatlikud volitused?
Milliseid meetmeid kavatseb nõukogu võtta Türgis elavate miljonite kurdide õiguste kaitseks?
