De Castro seletab, kuidas tulla välja piimakriisist
Põllumajandus
2009-09-09 - 17:59
Europarltv video Piimahinnad pole aastakümneid olnud nii madalad kui viimaste kuude jooksul.
Tootjad on pead kaotamas.
Järgmisel nädalal hääletab parlament komisjoni eelnõu üle pikendada või ja lõssipulbri sekkumisperioode.
Põllumajanduskomisjon tahab aga rohkemat - samu reegleid ka juustule.
Sotsiaaldemokraadist komisjoni esimees Paolo De Castro seletab, mida on Euroopal vaja teha.
Miks on piimahinnad tootjate jaoks nii madalad?
Probleemid nõudlusega on tekitanud kriisi ja seda eelkõige rahvusvahelise majanduse olukorra ning finantskriisi tõttu.
Lisaks on suured mängijad nagu Hiina oluliselt importi vähendanud.
Sama arvu lehmade ja sama poliitikaga oli meil 2007. aasta sügisel täpselt vastupidine probleem - ülikõrged hinnad.
Sel ajal olin ma Itaalia põllumajandusminister ning mul oli palju kohtumisi Brüsselis Mariann Fischer Boeliga (ELi põllumajandusvolinik - toim.) hindade küsimuses.
Mida peaks EL peale piimatoodete ostu tegema?
Peame stimuleerima tarbimist ning võibolla selle aasta lõpus või 2010. aasta kevadel näeme turul juba positiivseid märke.
Piimapulbri hind turul on juba praeguseks 20% tõusnud.
Samuti on käivitatud koolipiima programm.
Kõik otsused suurendamaks nõudlust ja tarbimist on olulised.
Hinna kõikumise riski ennetamiseks peaks EL viima sisse kindlustussüsteemi, turvavõrgustiku põllumeestele, mille eest osaliselt maksab EL, liikmesriigid ja osaliselt nad ise.
Kas importtoit peidab endas hädaohtu?
Me ei tohi olla protektsionistlikud - mida tugevam on Euroopa põllumajandus, seda rohkem saab põllumajandustooteid eksportida kogu maailmasse.
Samas peame olema kindlad, et mujalt tulevad toiduained on toodetud samade reeglite alusel, mida järgivad Euroopa farmerid, pidades silmas keskkonda, loomade heaolu, kliimamuutust jms.
Mõned riigid nagu Uus-Meremaa stimuleerivad nõudlust piimatoodetest biokütuse tegemise näol...
Mulle isiklikult ei meeldi mõte muuta toit energiaks.
Euroopa peab tootma toitu, sest selle järgi on maailmas suur nõudlus.
Väljakutse pole tootmise vähendamine, vaid suurem tootmine maailma toitmiseks.
Paljud Aafrika riigid on tuleviku toidutootmise pärast mures, sest hiljutise ÜRO Toitlus- ja Põllumajandusorganisatsiooni (FAO) raporti järgi on Jaapan, Lõuna-Korea ja Hiina ostnud 45% nende põllumaast.
Miks tootjatele makstud odav piimahind ei kajastu odavates hindades poes?
Probleem on selles, et põllumajandustootjatel pole turu üle jõudu.
Meil on kuidagi vaja põllumajandustootjate organiseerumist aidata, rohkem kui lihtsalt kooperatiividesse ja tootjaliitudesse.
See pole küll põhiprobleem, kuid samuti peame tugevdama kontrolli spekulatsiooni üle.
20090904STO60247 Paolo de Castro Põllumajanduse ja maaelu arengu komisjon Resolutsiooni projekt Pressiteade (inglise keeles) Abi raskustes olevale piimatööstusele
ET
1
EUROPARL-TV
http://europarltv.europa.eu/swf/EmbedPlayer.swf?vid=dbcc1217-dda9-41fe-9d33-ba8221397037&cid=0c8dedcf-1098-46c9-9b85-6f2b0f0b120d&lang=et&bitrate=512&loop=off&autoplay=off&startVolume=medium&showTitle=on&showBottom=on
ET
2
LINK
/members/expert/committees/view.do;jsessionid=CEFF7B030F847D559865B1DCE8A1D53B.node2?language=ET&id=96891
ET
3
LINK
/activities/committees/homeCom.do?language=ET&body=AGRI
ET
6
LINK
http://ec.europa.eu/news/agriculture/090722_et.htm
-//EP//TEXT REPORT A7-2009-0005 0 NOT XML V0//ET
-//EP//TEXT IM-PRESS 20090902IPR60109 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
