Parlament võttis seisukoha tuletisinstrumentide, lühikeseks müügi ning investeeringute tagamise skeemide osas
Majandus ja rahandus
Täiskogu istungid
2011-07-05 - 15:27
Parlament kiitis teisipäeval heaks investeeringute tagamise skeemide eelnõu, vähendades riiklike tagatisskeemide loomiseks ette nähtud aega.
Lisaks võtsid saadikud vastu muudatusettepanekud tuletisinstrumentidega kauplemise ning lühikeseks müügi kohta, ent lõpphääletused nende kahe eelnõu osas lükati edasi.
Läbirääkimised liikmesriikidega algavad peatselt.
Kuna parlamendi ja liikmesriikide seisukohad investeeringute tagamise skeemide osas on väga erinevad, siis otsustas parlament võtta oma esimese lugemise seisukoha täna vastu.
Tuletisinstrumentide ning lühikeseks müügi ettepanekute hääletust kasutasid saadikud aga parlamendi positsiooni tugevdamiseks liikmesriikidega peetavatel läbirääkimistel.
Tagatisskeemide sihttase tuleb kiiremini saavutada
Saadikud võtsid vastu muudatusettepanekud, millega suurendatakse erainvestorite kaitset investeerimisfirmade pettuste ning makseraskuste eest, eelkõige kuna "halbade nõuannete" andmine lisatakse nende juhtude nimekirja, mille puhul võib taotleda hüvitist.
Saadikud otsustasid samuti, et tagatisskeemide sihttase tuleb saavutada viie aastaga (Euroopa Komisjoni ettepanek oli 10 aastat) ning hüvitisnõudeid peavad saamad esitada kohalikud asutused, mittetulundusühingud ning ka eraisikud.
Katteta lühikeseks müügi ning krediidiriski vahetustehingute piiramine
Pascal Canfini (Rohelised, Prantsusmaa) lühikeseks müügi raportis nõutakse, et kauplejad leiaksid katteta lühikeseks müügi puhul oma positsioonile katte iga kauplemispäeva lõpuks.
Lisaks piiratakse krediidiriski vahetustehingute lubamise tingimusi - neid saaks teostada ainult juhul, kui omatakse riiklikke võlakirju või võlakirju, mille tootlikkus on tihedalt seotud riiklike võlakirjadega.
Turvalisus, stabiilsus ja läbipaistvus börsiväliste tuletisinstrumentide turul
Werner Langeni (Rahvapartei, Saksamaa) koostatud börsiväliste tuletisinstrumentide, kesksete vastaspoolte ning kauplemisteabehoidlate raporti eesmärk on tagada turvalisus, läbipaistvus ning stabiilsus börsiväliste tuletisinstrumentide turul, mille hinnanguline maht 2009. aastal oli 425 triljonit eurot.
Börsiväliseid tuletislepinguid puudutav teave tuleks edastada kauplemisteabehoidlatele ning see peaks olema ligipääsetav järelevalveasutustele.
Börsiväliseid tuletislepinguid tuleks arveldada läbi keskse vastaspoole, et vähendada vastaspoole krediidiriski.
Euroopa Väärtpaberiturujärelevalve Asutusel oleks uus võtmeroll järelevalve osas.
20110705IPR23303 Vastu võetud tekstid leiate alates 06. juulist siit (valida kuupäev 05. juuli 2011) Vaadake arutelu videot (valida kuupäev 04. juuli 2011) Vaadake pressikonverentsi videot Raportöör Werner Langeni (Rahvapartei, Saksamaa) isikuandmed (tuletisinstrumendid) Raportöör Olle Schmidti (Liberaalid, Rootsi) isikuandmed (investeeringute tagamise skeemid) Raportöör Pascal Canfini (Rohelised, Prantsusmaa) isikuandmed (lühikeseks müük)
ET
1
LINK
/activities/plenary/ta/calendar.do?language=ET
ET
2
LINK
/wps-europarl-internet/frd/vod/research-by-date?language=et
ET
3
LINK
/wps-europarl-internet/frd/vod/search-other-events?language=en&format=wmv&byLeftMenu=researchotherevents
ET
4
LINK
/members/public/yourMep/view.do?language=ET&partNumber=1&name=langen&id=1928
ET
5
LINK
/members/public/yourMep/view.do?language=ET&partNumber=1&name=schmidt&id=4274
ET
6
LINK
/members/expert/alphaOrder/view.do?language=ET&id=96711
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
