P7_TA(2010)0247
Pedofiilide ja seksuaalahistajate vastane Euroopa kiirhoiatussüsteem
P7_DCL(2010)0029
Euroopa Parlamendi 23. juuni 2010. aasta deklaratsioon pedofiilide ja seksuaalahistajate vastase Euroopa kiirhoiatussüsteemi loomise kohta
Euroopa Parlament
, –
võttes arvesse oma 26. novembri 2009. aasta resolutsiooni naistevastase vägivalla kaotamise kohta Vastuvõetud tekstid, P7_TA(2009)0098 .
;
–
võttes arvesse komisjoni 22. mai 2007. aasta teatist pealkirjaga „Küberkuritegevuse vastase võitluse üldise poliitika kujundamine” ( KOM(2007)0267 );
–
võttes arvesse kodukorra artiklit 123,
A.
arvestades, et oluline on tagada Interneti abil võimaliku virtuaalse demokraatia kõrge taseme säilimine, ilma et see ohustaks naisi ja lapsi;
B.
arvestades siiski, et tehnoloogia pakutud võimaluste kuritarvitamine võib soodustada lapspornot ja seksuaalset ahistamist;
C.
arvestades, et Internet pakub suurt tegevusvabadust ka pedofiilidele ja seksuaalahistajatele, käsitades neid ausate kodanikega võrdsetel alustel ja tehes nad ametiasutuste jaoks raskesti identifitseeritavaks;
1.
kutsub nõukogu ja komisjoni üles võtma ülalnimetatud teatise järelmeetmeid;
2.
kutsub nõukogu ja komisjoni üles rakendama Euroopa Parlamendi ja nõukogu 15. märtsi 2006. aasta direktiivi 2006/24/EÜ, mis käsitleb üldkasutatavate elektrooniliste sideteenuste või üldkasutatavate sidevõrkude pakkujate tegevusega kaasnevate või nende töödeldud andmete säilitamist ELT L 105, 13.4.2006, lk 54.
ja laiendama seda otsingumootoritele, et reageerida kiiresti ja tõhusalt lapspornole ja seksuaalsele ahistamisele Internetis;
3.
kutsub liikmesriike üles looma lapsporno ja seksuaalse ahistamise vastu võitlemiseks ametiasutuste vahel kooskõlastatud Euroopa kiirhoiatussüsteemi, võttes eeskujuks juba toimiva toidu- ja söödaalase kiirhoiatussüsteemi;
4.
teeb presidendile ülesandeks edastada käesolev deklaratsioon koos allakirjutanute nimedega Allakirjutanute nimekiri on avaldatud 23. juuni 2010. aasta protokolli lisas 1 ( P7_PV(2010)06-23(ANN1) ).
nõukogule ja komisjonile.
