P6_TA(2005)0088
Kolmandate riikide teadlased (vastuvõtmise lihtsustamine)*
A6-0054/2005
Euroopa Parlamendi õigusloomega seotud resolutsioon ettepaneku kohta võtta vastu nõukogu soovitus, mille eesmärk on kolmandate riikide kodanike vastuvõtmise lihtsustamine teadusuuringute eesmärgil Euroopa Ühenduses (KOM(2004)0178 – C6-0012/2004 – 2004/0062(CNS))
(Nõuandemenetlus)
Euroopa Parlament,
–
võttes arvesse komisjoni ettepanekut (KOM(2004)0178) ELTs veel avaldamata.
;
–
võttes arvesse EÜ asutamislepingu artiklit 63;
–
võttes arvesse EÜ asutamislepingu artiklit 67, mille alusel nõukogu konsulteeris parlamendiga ( C6-0012/2004 );
–
võttes arvesse kodukorra artiklit 51;
–
võttes arvesse kodanikuvabaduste, justiits- ja siseasjade komisjoni raportit ning tööstuse, teadusuuringute ja energeetikakomisjoni arvamust ( A6-0054/2005 );
1.
kiidab komisjoni ettepaneku muudetud kujul heaks;
2.
kutsub seetõttu komisjoni üles oma ettepanekut muutma vastavalt EÜ asutamislepingu artikli 250 lõikele 2;
3.
kutsub nõukogu üles teavitama Euroopa Parlamenti, kui ta kavatseb Euroopa Parlamendi poolt heaks kiidetud teksti muuta;
4.
palub nõukogul Euroopa Parlamendiga uuesti konsulteerida, kui nõukogu kavatseb komisjoni ettepanekut oluliselt muuta;
5.
teeb presidendile ülesandeks edastada Euroopa Parlamendi seisukoht nõukogule ja komisjonile.
Komisjoni ettepanek Euroopa Parlamendi muudatusettepanekud Muudatusettepanek 25 Põhjendus 4 4)
Barcelona Euroopa Ülemkogu kohtumisel kehtestatud eesmärgi saavutamiseks – investeerida 3% sisetoodangu koguproduktist teadusuuringutesse – on ühendusel vaja 700 000 teadlast.
Nimetatud eesmärk tuleb saavutada omavahelises seoses olevate meetmete abil, nagu näiteks teadlase elukutse atraktiivsemaks muutmine noorte jaoks, teadusuuringute raames toimuva koolituse ja liikuvuse võimaluste suurendamine, teadlaste karjäärivõimaluste parandamine ühenduses ning ühenduse suurem avatus kolmandate riikide kodanikele, keda võiks teadusuuringute eesmärgil vastu võtta.
4)
Barcelona Euroopa Ülemkogu kohtumisel kehtestatud eesmärgi saavutamiseks – investeerida 3% sisetoodangu koguproduktist teadusuuringutesse – on ühendusel vaja 700 000 teadlast.
Nimetatud eesmärk tuleb saavutada omavahelises seoses olevate meetmete abil, nagu näiteks teadlase elukutse atraktiivsemaks muutmine noorte jaoks,
naiste osalemise edendamine teadusuuringutes,
teadusuuringute raames toimuva koolituse ja liikuvuse võimaluste suurendamine, teadlaste karjäärivõimaluste parandamine ühenduses ning ühenduse suurem avatus kolmandate riikide kodanikele, keda võiks teadusuuringute eesmärgil vastu võtta.
Muudatusettepanek 26 Lõike 1 punkt c
c) tagama kolmandate riikide kodanikele võimaluse töötada teadlasena ilma maksimaalsete ajapiiranguteta v.a, kui
erand on põhjendatud teadlase päritoluriigi vajadustega;
c) tagama kolmandate riikide kodanikele võimaluse töötada teadlasena ilma maksimaalsete ajapiiranguteta v.a, kui
kõne all olev kolmanda riigi kodanik ei oma kehtivat passi või samaväärset reisidokumenti või ohustab avalikku korda, julgeolekut või rahvatervist;
Muudatusettepanek 27 Lõike 2 punkt b
b) tagama, et teadlastena töötavate kolmandate riikide kodanike elamislube pikendatakse tähtajatult v.a, kui
erand on põhjendatud
teadlase päritoluriigi vajadustega;
b) tagama, et teadlastena töötavate kolmandate riikide kodanike elamislube pikendatakse tähtajatult v.a, kui
kõne all olev kolmanda riigi kodanik ei oma kehtivat passi või samaväärset reisidokumenti või ohustab avalikku korda, julgeolekut või rahvatervist;
Muudatusettepanek 28 Lõike 4 punkt d
d) määrama kontaktisiku teadustööga tegelevast ministeeriumist, kes vastutab teadlaste kolmandatest riikidest vastuvõtmise eest;
d) määrama kontaktisiku teadustöö
ja innovatsiooniga
tegelevast ministeeriumist, kes vastutab teadlaste kolmandatest riikidest vastuvõtmise eest;
