Saadikud kaaluvad blogijate õigusliku staatuse vajalikkust
Infoühiskond
2008-06-11 - 18:22
Missugune on blogijate tulevik?
Veebipäevikud on üha tavapärasem eneseväljendusvahend nii ajakirjanike kui ka eraisikute jaoks, kuid nende autorite ja avaldajate staatust, sealhulgas õiguslikku staatust, ei ole määratletud ega veebipäevikute lugejatele selgitatud.
Hiljuti parlamendi kultuurikomisjonis eesti sotsiaaldemokraadi Marianne Mikko koostatud raport soovitab muu hulgas määratleda veebipäevikute pidajate õigusliku staatuse.
Veebipäevikute staatuse küsimus on osa kultuurikomisjoni raportist nimega "Massiteabevahendite koondumine ja mitmekesisus Euroopa Liidus", milles palutakse tungivalt komisjonil ja liikmesriikidel tagada massiteabevahendite mitmekesisus ning kõikidele ELi kodanikele juurdepääs vabale ja mitmekülgsele meediale.
Raport soovib liikmesriikides luua sõltumatud meedia ombudsmani ametikohad.
Blogimine pole reguleeritud
Muuhulgas ütleb raport, et veebipäevikud põhjustavad ebakindlust seoses sõltumatuse, usaldusväärsuse, teabeallikate kaitse, eetikakoodeksite rakendamise ja vastutusega kohtuprotsessi korral.
Seetõttu soovitavad kultuurikomisjoni liikmed selgitada veebipäevikute õiguslikku või muud staatust.
Mikko: "Me ei näe blogijaid kui ohtu"
"Me ei näe veebipäevikute pidajaid kui ohtu," kommenteeris raportöör Marianne Mikko, endine ajakirjanik.
"Samas võivad nad oluliselt kübersfääri reostada.
Siiamaani on blogisfäär olnud heade kavatsuste keskkond ja suhteliselt aus tegevus.
Samas on vaid aja küsimus, kui veebipäevikud saavad kohaks, mida madalamate väärtustega inimesed kasutavate enda huvides.
Saame juba niigi kübersfäärist palju rämpsposti, vale- ning halvakavatsuslikku informatsiooni."
Mikko seletas, et on erinevaid blogijaid: ühed kasutavad seda isiklikumat laadi päevikuks, pannes kirja päevasündmusi ja mõtteid ning teised teevad blogis avalikult poliitilist kampaaniat.
Samas on ka varjatuid eesmärke - mõned veebipäevikute pidajad maksavad teistele oma blogide kirjutamise eest.
"Me ei tea, millise blogiga tegu on, segadus on tohutu.
Ma arvan, et avalikkus on ikka veel väga usalduslik blogide suhtes."
Belet: blogimist ei tohiks piirata
Belgia parlamendiliige Ivo Belet (PPE-DE) arvab seevastu, et veebipäevikud ning kasutajate loodud infosisu panustab meediamaastikule elavust ja värskust.
"Neid ei tohiks piirata.
Mõned õiguslikud küsimused on muidugi üleval, aga nad ootavad sobivat lahendust."
Saksamaa parlamendiliige Jorgo Chatzimarkakis (ALDE) nõustub viimasega, öeldes, et blogisid ei saa automaatselt pidada ohuks, samas kui survegrupid ning spetsialiseeritud huvigrupid kasutavad blogisid oma sõnumi edastamiseks.
"Blogid on mõjuvõimsad vahendid."
Täiskogu arutab ja hääletab Mikko raporti üle tõenäoliselt sügisel.
20080605STO30955 Mikko raport
ET
1
PHOTO
20080610PHT31191.jpg
ET
2
LINK
/meetdocs/2004_2009/documents/pr/712/712320/712320et.pdf
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
