Nosemonkey: riigid võtavad endale kogu au, kui EL teeb midagi head, samas süüdistavad "Brüsselit", kui asjad lähevad halvasti
Kultuur
2010-10-14 - 15:35
James Clive-Matthews asutas Nosemonkey blogi aastal 2003, kui otsis alternatiivseid teemasid Iraagi sõjale EP president teatas EP ajakirjandusauhinna võitjad kolmapäeval, 13. oktoobril Nelja kategooria (trükimeedia, internet, raadio ning televisioon) võitjateks olid Poola, Ühendkuningriigi, Ungari ja Rootsi ajakirjanikud James Clive-Matthews (Ühendkuningriik) võitis EP ajakirjandusauhinna oma blogis "Nosemonkey" avaldatud artikli eest "EUtopia - kui suur protsent seaduseid tuleb EList?"
Žürii leidis, et autor on teinud erakordselt põhjaliku taustauuringu ning et artikkel ei ole mitte ainult informatiivne ja põnev, vaid ka kergesti mõistetav, veenev ja humoorikas.
Uurisime autorilt täpsemalt.
Kust nimi Nosemonkey?
Siin pole mingi taustalugu - tegu on internetiajastu järelkajaga, kus igalühel peab olema tobe nimi.
Mis tiivustas sind võidulugu kirjutama?
Mind ärritas ühe EP liikme avaldus (briti) telesaates "Infotund", et 84 protsenti seadustest tuleb EList.
Tõusin järgmisel hommikul üles ja mõtlesin, et tegu peab olema mõttetusega, sest kui on tõsi, et 84 protsenti seadustest tuleb EList, siis mis mõte on riiklikel valitsustel.
Tollane Ühendkuningriigi Euroopa-asjade minister ütles, et numbriks on hoopis 9,1 protsenti - see on Ühendkuningriigi ametlik vastus küsimusele.
Samas ei usu seda ka keegi, sest see kõlab veidi madalana.
Nii mõtlesingi, et tegu ei saa olla 84 protsendiga ega ka 9,1 protsendiga, kuid mis on selleks arvuks?
Võttis poolteist tundi, et leida teatud inimeste seletused.
Ma ei ole poliitiline, europooldaja ega ka euroskeptik, seega soovisin nende arvude kohta teada tõtt.
Mis oli selleks arvuks?
Te peate mu blogi lugema!
Miks kirjutada Euroopast?
Alustasin oma blogiga 2003.
See oli oluline aasta, sest algas Iraagi sõda ja see teema domineeris uudistes.
Kõlab kalgina, aga väsisin uudistest, mis rääkisid vaid ühte riiki tungimisest ning otsisin teisi huvitavaid teemasid, millest kirjutada.
Tõenäoliselt valisin vale teema, aga see oli vähemalt keeruline ja vaimseid väljakutseid esitav.
EL on nii keeruline, et teemad ei saa kunagi otsa.
Seitse aastat hiljem ei saa ma ikka veel EList täielikult aru - ma pole kindel, et keegi saab.
Kui saad EList aru, siis võid sa kõigest aru saada ning kui sa suudad selle teema huvitavaks muuta, siis suudad ükskõik mille huvitavaks muuta.
Mida peaks EL ja valitsused tegema, et pühendada inimesi ELi asjadesse?
Valitsused peaksid tegema enam, aga nad ei tee seda - konspiratsiooniteoreetik ütleks, et nad kaotavad mõjuvõimu ja EL on seetõttu muutunud patupoinaks.
Kui valitsused proovivad ja suhtlevad inimestega, siis süüdistatakse neid propagandas.
Nagu inimesed, ei tea riiklikud valitsused, mis parasjagu toimub ning võtavad endale kogu au, kui EL teeb midagi head, samas süüdistavad "Brüsselit", kui asjad lähevad halvasti.
See pole nii vaid Ühendkuningriigis, vaid igal pool.
See on haletsusväärne, kuid mõistetav.
20101008STO86185 James Clive Matthews blog James Clive Matthews Twitteris EP ajakirjandusauhinna said Poola, Rootsi, Ungari ja Ühendkuningriigi ajakirjanikud
ET
1
PHOTO
20101013PHT86710.jpg
ET
2
LINK
http://www.jcm.org.uk/blog/
ET
3
LINK
http://twitter.com/nosemonkey
ET
4
LINK
/et/pressroom/content/20101011IPR86428
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
