SUULINE KÜSIMUS H-0266/09
Küsimuste tunniks osaistungjärgul - september 2009
vastavalt kodukorra artiklile 116
esitaja:
Frank Vanhecke
Euroopa Komisjonile
Teema: Ebaseaduslikult riigis elavate välismaalaste seadustamine Belgias
Belgia valitsus tegi hiljuti otsuse alustada 15. septembril 2009. aastal uut laiaulatuslikku välismaalaste seadustamist vaatamata lepingutele, mis on sõlmitud liidu tasandil pärast seadustamismenetlusi muudes riikides.
Peale selle on see viimaste aastate jooksul juba teine kord, mil Belgia on korraldanud nn ainulaadse laiaulatusliku seadustamise.
Kas Euroopa Komisjoni on Belgia kavatsusest teavitatud?
Kas komisjoni arvates rikub Belgia niimoodi talitades liidu tasandil sõlmitud lepinguid ning kas muud liikmesriigid võivad võtta meetmeid ja keelata ära Belgias seadustatud isikute sisenemise oma territooriumile?
