Artikkel
159
Õigusloomega seotud ettekanded
1.
Kui parlamendi komisjonile on edastatud läbivaatamiseks Euroopa Komisjoni ettepanek, teeb parlamendi komisjoni esimees oma komisjonile ettepaneku selle suhtes kasutatava menetluskorra kohta.
2.
Pärast menetluskorra kinnitamist ja eeldusel, et artiklit 158 ei kohaldata, määrab komisjon oma liikmete või nende alaliste asendusliikmete hulgast komisjoni ettepaneku ettekandja, kui komisjon ei ole artikli 57 alusel kokku lepitud iga-aastase õigusloomekava alusel juba eelnevalt ettekandjat määranud.
3.
Komisjoni ettekanne sisaldab:
a)
võimalikke muudatusettepanekuid Euroopa Komisjoni ettepaneku suhtes, millele lisatakse vajaduse korral lühikesed põhjendused; põhjenduste koostamise eest vastutab ettekandja ja neid ei panda hääletusele;
b)
õigusloomega seotud resolutsiooni projekti artikli 67 lõike 2 alusel; ja
c)
vajaduse korral selgitavaid avaldusi koos rahastamisülevaatega, milles näidatakse ära ettekande võimalikud finantsmõjud ja selle kokkusobivus finantsperspektiiviga.
