13.2.2012 B7-0066/2012 RESOLUTSIOONI ETTEPANEK suuliselt vastatavate küsimuste B7‑0038/2012 ja B7‑0029/2012 alusel
vastavalt kodukorra artikli 115 lõikele 5
Ühine kalanduspoliitika ja avalike hüvede loomine
( 2011/2899(RSP) )
Marek Józef Gróbarczyk
,
Struan Stevenson
fraktsiooni ECR nimel
PE483.124v01-00 B7‑0066/2012 Euroopa Parlamendi resolutsioon ühise kalanduspoliitika ja avalike hüvede loomise kohta ( 2011/2899(RSP) )
Euroopa Parlament,
– võttes arvesse komisjoni teatist „Euroopa 2020. aastal” ( COM(2010)2020 ),
– võttes arvesse nõukogu 20. detsembri 2002. aasta määrust (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta EÜT L 358, 31.12.2002, lk 59.
,
– võttes arvesse Ühinenud Rahvaste Organisatsiooni 10. detsembri 1982. aasta mereõiguse konventsiooni,
– võttes arvesse ÜRO Toidu- ja Põllumajandusorganisatsiooni vastutustundliku kalapüügi juhendit, mis võeti vastu 31. oktoobril 1995. aastal,
– võttes arvesse kodukorra artikli 115 lõiget 5 ja artikli 110 lõiget 2,
A. arvestades, et Euroopa kalandussektoril on Euroopa rannikualade sotsiaalse ja majandusliku arengu seisukohalt väga oluline roll;
B. arvestades, et Euroopa Liidu kalandussektor loob palju töökohti mitte ainult kalatööstuses, vaid ka sellega seotud valdkondades, nagu ravimitööstus, kosmeetika, turism ja sport;
C. arvestades, et kalandussektoril on multifunktsionaalne mõõde, mis loob rannikualade elanikele suure hulga avalikke hüvesid, mis toovad kasu Euroopa kodanikele üldisemalt;
D. arvestades, et Euroopa kalandussektor on maailmas suuruselt neljas ja selle maht on 6,4 miljonit tonni kala aastas;
E. arvestades, et ELil on maailma suurim mereala 1200 sadamaga ja maailma suurim kaubalaevastik;
F. arvestades, et reformitud ühine kalanduspoliitika peaks Euroopa kalandussektori arendamise kaudu parandama ELi kodanike heaolu;
1. rõhutab, et Euroopa kalandussektor ja eelkõige väikesemahuline kalapüük avaldavad positiivset mõju mitme kalandusega kaudselt seotud valdkonna arengule, muu hulgas kultuur, haridus, meelelahutus- ja turismisektor, teaduslik arendustegevus ja keskkonnakaitse;
2. rõhutab, et uut ühist kalanduspoliitikat luues tuleks arvesse võtta kõigi asjaomaste sidusrühmade huve, sealhulgas kalurid, valitsusvälised organisatsioonid, töötlev tööstus jm;
3. palub komisjonil võtta piisavalt arvesse kalandussektori täielikku integreerimist Euroopa 2020. aasta strateegiasse, eelkõige seoses kaasava majanduskasvuga, mida selle dokumendi kaudu edendatakse;
4. rõhutab, et reformitud ühine kalanduspoliitika peaks olema tihedalt seotud ELi teiste peamiste merendusalgatustega, eelkõige komisjoni teatisega „Euroopa merenduspoliitika alase konsultatsiooni järeldused” ( COM(2007)0574 lõplik);
5. rõhutab, et kalavarude majandamine peaks üha rohkem põhinema usaldusväärsetel teaduslikel andmetel, mis võimaldaksid kalavarusid pikas perspektiivis tõhusamalt majandada;
6. palub komisjonil tunnustada kalandussektori multifunktsionaalsust ning selle sektori loodavate paljude ja mitmekesiste avalike hüvede väärtust, kasutades kalandussektori puhul terviklikku lähenemisviisi, eriti ühise kalanduspoliitika reformi käigus;
7. teeb presidendile ülesandeks edastada käesolev resolutsioon nõukogule, komisjonile, liikmesriikide valitsustele ja parlamentidele, tootjate organisatsioonidele ja Euroopa kalatööstusele.
