Ühenduse tervise tegevusprogramm rakendub 2008. aastal
Rahvatervis
2007-07-10 - 13:56
Parlament kiitis täna heaks ühenduse terviseprogrammi aastateks 2008-2013.
Ehkki rahvatervise poliitika on liikmesriikide pädevuses, saab ka liidu tasandil kodanike tervise jaoks väga palju ära teha ning selleks loodi ühenduse tervise tegevusprogramm.
Täna heaks kiidetud programm on ühenduse teine tervise tegevusprogramm ning see rakendub 1. jaanuaril 2008.
2005. aastal tegi Euroopa Komisjon ettepaneku võtta vastu ühtne tervise- ja tarbijakaitse tegevusprogramm aastateks 2007–2013, väites, et kahe programmi ühendamine üheks suureks programmiks loob sünergiat.
Parlament aga ei toetanud kahe täiesti eraldiseisva poliitikavaldkonna ühisprogrammi mõtet, vaid otsustas jagada selle kaheks osaks – tervise tegevusprogrammiks ja tarbijakaitse tegevusprogrammiks.
Antonios TRAKATELLIS e (EPP-ED, EL) raportis käsitlevadki parlamendiliikmed tervise tegevusprogrammi.
Programmi rahastamine
Saadikud leidsid esimesel lugemisel, et programmi tuleb paremini rahastada - kui Euroopa Komisjon pakkus eelarveks esialgu välja 969 miljonit eurot ja Euroopa Parlament 1,5 miljardit eurot, siis finantsperspektiivi raames eraldati programmile vaid 365,6 miljonit eurot.
Nüüd andsid saadikud nõukogule programmi rakendumise huvides järgi (programm pidi esialgu rakenduma 1. jaanuaril 2007).
Programmi kestus on 2008-2013 ning mahuks 356,6 miljonit eurot.
Sellest osa on uue programmi viibimise tõttu juba kulutatud eelmise tervishoiuprogrammi (2003-2008) raames.
Nõukogu, parlament ja komisjon leppisid lisaks kokku, et programmi jaoks proovitakse igal aastal leida lisavahendeid.
Programmi eesmärgid
Parlamendiliikmed laiendasid programmi eesmärke - nad leiavad muuhulgas, et programm peaks kaasa aitama parima tava levitamisele tervishoiu valdkonnas ning soodustama liikmesriikide vahelist teabevahetust ning koostööd.
Ka tuleks luua üleeuroopalised peamiste haiguste, nt vähktõve või vähemalt emakakaela vähi, rinnavähi ja kolorektaalvähi registrid.
Lisaks soovivad saadikud, et Euroopa Komisjon teeks ettepanekud peamiste haiguste ennetamise, diagnoosi ja kontrolli kohta.
Raportis leitakse ka, et programmi raames toetatavate tegevuste hulka tuleks lülitada täiendav ja alternatiivne meditsiin, et patsientide juurdepääsu teabele tuleks edendada, tuleks vähendada ebavõrdsusi tervishoius ning edendada patsientide ja tervishoiutöötajate liikuvust.
Antonios TRAKATELLIS (EPP-ED, EL)
Dokument: A6-0184/2007
Menetlus: Kaasotsustamismenetlus (***II)
Arutelu: 09.07.2007
Hääletus: 10.07.2007
20070706IPR08895 Euroopa Parlamendi resolutsiooni leiate alates 11. juulist siit
ET
1
LINK
/activities/expert/ta.do?language=ET
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
