A6-0062/2008
28.2.2008
*
RAPORT
Ettepanek võtta vastu nõukogu otsus, millega muudetakse otsust 2003/77/EÜ, millega kehtestatakse likvideeritava ESTÜ varade ja pärast likvideerimise lõpetamist söe ja terase teadusfondi varade haldamise mitmeaastased finantssuunised
(KOM(2007)0435 – C6‑0276/2007 – 2007/0150(CNS))
Eelarvekomisjon
Raportöör:
Reimer Böge
(Lihtsustatud menetlus – kodukorra artikli 43 lõige 1)
PE 400.638v02-00
Kasutatud tähised
* nõuandemenetlus
antud häälte enamus
**I koostöömenetlus (esimene lugemine)
antud häälte enamus
**II koostöömenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
*** nõusolekumenetlus
parlamendi liikmete häälteenamus, v.a EÜ asutamislepingu artiklites 105, 107, 161 ja 300 ning ELi lepingu artiklis 7 toodud juhtudel
***I kaasotsustamismenetlus (esimene lugemine)
antud häälte enamus
***II kaasotsustamismenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
***III kaasotsustamismenetlus (kolmas lugemine)
antud häälte enamus ühise teksti heakskiitmiseks
(Antud menetlus põhineb komisjoni esitatud õiguslikul alusel.)
Õigusloomega seotud teksti muudatusettepanekud
Euroopa Parlamendi muudatusettepanekutes märgistatakse muudetud tekst paksus kaldkirjas .
Kui Euroopa Parlament soovib muutmisakti puhul muuta olemasolevat sätet, mida komisjoni ettepanekus ei muudeta, märgistatakse muutmata jäävad tekstiosad paksus kirjas .
Välja jäetav tekstiosa tähistatakse sümboliga [...].
Tavalises kaldkirjas märgistus on mõeldud asjaomastele osakondadele abiks lõpliku teksti ettevalmistamisel ja tähistab neid õigusakti osi, mille kohta on tehtud parandusettepanek lõpliku teksti vormistamiseks (nt ilmselged vead või väljajätmised mõnes keeleversioonis).
Selliste parandusettepanekute puhul on vaja vastavate osakondade nõusolekut.
SISUKORD
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT.....5
SELETUSKIRI............................................................................................................................6
MENETLUS................................................................................................................................8
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT
ettepaneku kohta võtta vastu nõukogu otsus, millega muudetakse otsust 2003/77/EÜ, millega kehtestatakse likvideeritava ESTÜ varade ja pärast likvideerimise lõpetamist söe ja terase teadusfondi varade haldamise mitmeaastased finantssuunised
( KOM(2007)0435 – C6‑0276/2007 – 2007/0150(CNS) )
(Nõuandemenetlus)
Euroopa Parlament ,
– võttes arvesse komisjoni ettepanekut nõukogule ( KOM(2007)0435 );
– võttes arvesse nõukogu otsuse 2003/76/EÜ artikli 2 lõiget 2, mille alusel nõukogu konsulteeris Euroopa Parlamendiga ( C6-0276/2007 );
– võttes arvesse kodukorra artiklit 51 ja artikli 43 lõiget 1;
– võttes arvesse eelarvekomisjoni raportit ( A6‑0062/2008 ),
1. kiidab komisjoni ettepaneku heaks;
2. palub nõukogul Euroopa Parlamenti teavitada, kui nõukogu kavatseb Euroopa Parlamendi poolt heaks kiidetud teksti muuta;
3. palub nõukogul Euroopa Parlamendiga uuesti konsulteerida, kui nõukogu kavatseb komisjoni ettepanekut oluliselt muuta;
4. teeb presidendile ülesandeks edastada Euroopa Parlamendi seisukoht nõukogule ja komisjonile.
SELETUSKIRI
Taust
Otsusega 2003/77/EÜ kehtestatakse finantssuunised ESTÜ varade haldamiseks, määratakse kindlaks, milliseid tehinguid on komisjonil lubatud teha, ja erinevate investeeringute liikide puhul määratletakse täpselt usaldatavuse piirmäärad, et vähendada riski.
Samuti kehtestatakse selle otsusega eelarve- ja raamatupidamismenetlused, et tagada kõnelustelt varadelt saadud tulu korrakohane kandmine eelarvesse vastavalt nende kindlaks määratud eesmärkidele.
ESTÜ varade haldamine toimub komisjoni sise-eeskirjade alusel.
Vahendite kasutamist, varade jaotust, investeeringute liike, investeeringute piirmäärasid, ülekandmisi ELi eelarvesse, haldusmenetlusi ja raamatupidamiseeskirju puudutavad ettekirjutused on täpsemalt toodud lisas.
Otsus näeb ette, et juhised tuleb alates 1. jaanuarist 2008 iga viie aasta möödumisel läbi vaadata ja/või neid täiendada ning vajadusel kohandada.
Komisjoni ettepanek
Muutmisettepaneku eesmärk on suurendada finantssuuniste tõhusust, kohandades neid turu arenguga ja selgitades teatavaid põhimõtteid.
Suuniste kohta esitatud muudatuste aluseks on esimesel viiel tegutsemisaastal saadud komisjoni kogemused ja hiljutine turgude areng.
Muudatustes osutatakse otsuse 2003/77/EÜ lisale ja need on täiesti tehnilised.
Need võib võtta kokku järgmisel viisil:
· täpsustatakse mitut mõistet , nimelt:
– võlakirja tagasimaksepäeva mõistet,
– varaga tagatud väärtpaberite puhul kasutatud mõistet,
– valitsuse emiteeritud või tagatud väärtpaberite mõistet ja
– pankade emiteeritud „võlakirjade” mõistet;
· müügi- ja tagasiostutehinguid käsitlevad eeskirjad on viidud kooskõlla turustandarditega ;
· on selgitatud teatavaid reitingutega seotud sätteid ja pikendatud lubatud tagasimaksetähtaega , et võtta arvesse liikmesriikide muutuvaid emiteerimistingimusi;
· on ajakohastatud raamatupidamisarvestust käsitlevad sätted , et kajastada üleminekut rahvusvaheliselt tunnustatud raamatupidamiseeskirjade kohaldamisele terves komisjonis.
Ettepanek ei mõjuta ühenduse eelarvet.
Raportööri seisukoht
Raportöör tuletab meelde, et Euroopa Parlament hääletas ESTÜ kaasamise poolt ühenduse eelarvesse, kui ESTÜ asutamisleping 2002. aastal kehtivuse kaotas.
Euroopa Parlament peaks õigusloome- ja eelarvepädeva institutsioonina kõnealuses protsessis otseselt osalema.
Seoses nõukogu otsuse 2003/76/EÜ kohta koostatud Euroopa Parlamendi raporti vastu võtmisega rõhutas Euroopa Parlament, et „ selle valdkonna otsuste tegemisel peab Euroopa Parlamendi roll olema sama oluline kui nõukogul” , ja nõudis, et finantssuunised tuleks „ võtta vastu kaasotsustamismenetluse raames vastavalt Euroopa Ühenduse asutamislepingu artiklile 251” .
Siiani ei ole nõukogu neid nõudeid arvesse võtnud.
Raportöör on arvamusel, et seoses Lissaboni lepingus ette nähtud kaasotsustamismenetluse rakendamise laiendamisega enamikule ühenduse poliitikavaldkondadele muutub see nõue veelgi olulisemaks.
Praeguses etapis soovitab raportöör komisjoni ettepaneku muudatusteta vastu võtta.
MENETLUS
Pealkiri
ESTÜ varade ning söe ja terase teadusfondi varade haldamine
Viited
KOM(2007)0435 – C6-0276/2007 – 2007/0150(CNS)
EPga konsulteerimise kuupäev
10.9.2007
Vastutav komisjon
istungil teada andmise kuupäev
BUDG
24.9.2007
Arvamuse esitaja(d)
istungil teada andmise kuupäev
CONT
24.9.2007
ITRE
24.9.2007
Arvamuse esitamisest loobumine
otsuse kuupäev
CONT
11.9.2007
ITRE
19.2.2008
Raportöör(id)
nimetamise kuupäev
Reimer Böge
24.10.2007
Lihtsustatud menetlus - otsuse kuupäev
12.9.2007
Vastuvõtmise kuupäev
27.2.2008
