SUULINE KÜSIMUS H-0019/10
Küsimuste tunniks osaistungjärgul - veebruar 2010
vastavalt kodukorra artiklile 116
esitaja:
Vilija Blinkevičiūtė
Euroopa Komisjonile
Teema: Sotsiaalsete miinimumnõuete tagamine ELis, et võidelda sotsiaalse tõrjutuse vastu
Euroopa Parlamendi ja nõukogu 22. oktoobri 2008. aasta otsusega1098/2008/EÜ kuulutati 2010. aasta vaesuse ja sotsiaalse tõrjutuse vastu võitlemise Euroopa aastaks, et toetada ELi võitlust sotsiaalse tõrjutuse vastu.
Selle otsuse alusel koostas Euroopa Komisjon 1. detsembril 2008. aastal strateegiadokumendi, kus kohustutakse täitma ELi suuri eesmärke võitluses vaesuse ja sotsiaalse tõrjutuse vastu.
Peaaegu 80 miljonit eurooplast elab praegu allpool vaesuspiiri, püüdes majandus- ja sotsiaalkriisi tingimustes ellu jääda.
Mida kavatseb komisjon ette võtta, et Euroopa sotsiaalpoliitika peamise meetmena tagada kogu Euroopa Liidus sotsiaalsed miinimumnõuded, kindlustamaks igale ELi kodanikule minimaalsed sotsiaaltoetused?
Sotsiaalsed miinimumnõuded peaksid olema kogu Euroopa Liidus ühesugused, kuna see aitaks kaasa sotsiaalkaitse taseme parandamisele.
ELT L 298, 7.11.2008, lk 20.
