Kirjalikult vastatav küsimus E-002994/2011
komisjonile
Kodukorra artikkel 117
Marietje Schaake (ALDE) , Johannes Cornelis van Baalen (ALDE) , Baroness Sarah Ludford (ALDE) , Bill Newton Dunn (ALDE) , Vilja Savisaar-Toomast (ALDE) , Ivo Vajgl (ALDE) , Renate Weber (ALDE) , Edward McMillan-Scott (ALDE) , Sophia in 't Veld (ALDE) ja Jens Rohde (ALDE)
(28. märts 2011)
Teema: Tinghoiukonto loomine, et peatada jooksvad maksed Liibüa naftatööstusele
Vastuseks inimõiguste rängale rikkumisele Liibüa rahva suhtes Gaddafi režiimi poolt kehtestas EL pärast ÜRO Julgeolekunõukogu 26. veebruari 2011. aasta resolutsiooni vastuvõtmist 28. veebruaril 2011. aastal sanktsioonid Liibüa vastu, sealhulgas relvembargo, selliste seadmete ekspordi keelu, mida võidakse kasutada siserepressioonideks, viisakeelu, riiki lubamise piirangud ning rahaliste vahendite ja majandusressursside külmutamise.
Meetmeid laiendati 10. märtsil 2011. aastal.
Tänase seisuga ei ole need meetmed peatanud Liibüa rahva jõhkrat tapmist Gaddafi režiimi poolt.
Samuti ei ole sanktsioonidega välditud maksete laekumist Liibüa riiklikule naftakompaniile (NOC).
Sellest tulenevalt on Gaddafil võimalik endiselt kättesaadavate oluliste rahaliste vahendite abil rakendada toorest vägivalda ning osta liitlasi, eriti Sahara-taguste Aafrika sõdurite värbamise teel http://www.nytimes.com/2011/03/16/world/africa/16mali.html?_r=1&smid=tw-nytimes&seid=auto .
Liibüa Vabariigi rahvusliku üleminekunõukogu (TNC), Islami Konverentsi Organisatsiooni, Araabia Liiga, ELi mõne liikmesriigi ja ALDE fraktsiooni järjestikused üleskutsed kehtestada lennukeeluala ei ole viinud konkreetsete sammudeni ei ELi ega ÜRO Julgeolekunõukogu poolt.
Kuna EL ja rahvusvaheline kogukond ei suuda tegeleda ränga vägivallaga Liibüas ega seda peatada ning on seni olnud võimeline toetama Liibüa demokraatlikke jõude ainult sõnade, mitte aga tegudega, kutsume komisjoni üles kaaluma järgmisi meetmeid ning palume tal võtta juhtroll, et õhutada ELi ja rahvusvahelist kogukonda kohe tegutsema.
1.
Kas asepresident ja kõrge esindaja oleks valmis võtma juhtrolli ÜRO hallatava ühtse rahvusvahelise tinghoiukonto loomisel Nagu seda on teiste hulgas nõudnud organisatsioon Genocide Intervention Network/Save Darfur Coalition. – vastavalt ÜRO harta VII ja VIII peatükile –, millele saaks suunata rahvusvahelise kogukonna kõik maksed Liibüa riiklikule naftakompaniile, Liibüa Keskpangale ning sarnastele üksustele?
Kui ei, siis miks?
2.
Kui asepresident ja kõrge esindaja on valmis võtma juhtrolli sellise konto loomisel, kas on ta siis ka valmis määrama Araabia Liiga, Aafrika Liidu ja Islami Konverentsi Organisatsiooni peamisteks vastutavateks osalejateks, kes rahvusvahelist tinghoiukontot haldavad?
Kui ei, siis miks?
3.
Kas asepresident ja kõrge esindaja on valmis kutsuma ELi liikmesriike üles vabastama Gaddafi režiimi külmutatud varad ning andma need mässulistele, keda esindab TNC, järgides USA sarnast algatust? http://www.reuters.com/article/2011/03/15/us-libya-usa-assets-idUSTRE72E79X20110315 Kui ei, siis miks?
